
Vietos savivaldybės. 


„Errare humanum ėst* — nei atskiri žmonės, nei žmonių 
sudarytosios įstaigos, kad ir puikiausiai suorganizuotos, negauna 
neklaidingumo dovanos ir nėra nuo klaidų garantuoti. Klaidos 
ir ydos atsiranda ar tai iš blogo noro (piktos valios) — tyčia, ar 
netyčia—iš apsileidimo, arba paprastojo suklydimo. Todėl stei¬ 
giant kokią nors įstaigą arba organizuojant kokią nors žmonių 
darbo sritį paprastai tenka sudaryti ir korektyvas to darbo klai¬ 
doms išvengti, arba atitaisyti. Aišku, kad be tokio korektyvo ne¬ 
gali apsieiti ir savivaldybių darbas. 

Vietos savivaldybėms Lietuvoje yra įstatymo pavesta gana 
plati darbo dirva, apimanti daugybę svarbių visuomenės reikalų, 
dalinai turinčių ne tik vietos, bet ir bendro visam kraštui pobū¬ 
džio reikšmės. Kadangi šiame straipsnyje man rūpi ne savival¬ 
dybių darbo esrViės, bet ypač vienas jų darbo formos ir sąlygų 
klausimas, tai aš ir nesvarstysiu jų kompetencijos ir neliesiu kai 
kurių savivaldybių įstatymo neaiškumų ir netobulumų dėl pave¬ 
stų joms reikalų ir dėl jų ir valstybės -organų darbo ribų at¬ 
skyrimo. 

Demokratinėje respublikoje vietos savivaldybės sudaro bū¬ 
tiną ir vieną iš svarbiausių valstybės elementų. Jose yra tikrai 
auklėjama demokratija, kurios negalima kitaip suprasti, kaip pi¬ 
liečių noras ir sugebėjimas patiems savo viešais reikalais rūpin¬ 
tis, juos vesti ir tenkinti. Tas noras ir sugebėjimas gimsta ge¬ 
riausiai iš praktikos; jis, kaip daugiau valios ir sielos, negu 
gryno proto ypatybė, negali būti vienos teorijos ir mokslo keliu 
pasiektas, bet, kaip menas, kaip psichinis gabumas, turi būti 
žmonėse išauklėtas. Demokratija negali būti dėstoma mokyklose 
ir universitetuose; mokyti demokratijos, kaip yra mokoma tech¬ 
nikos ar kokio kito mokslo, negalima. Ji darbu ir prityrimu 

yra lavinama. Kaip negalima išlavinti žmoguje fizinė kūno pa¬ 
jėga teorijos dėstymu be gimnastikos, taip negalima be tam ti¬ 
kros gyvenimo v bei darbo sistemos išlavinti ir sudaryti jo psi¬ 
chinis būdas. Žmogui yra geriau suprantami jo artimiausieji 
ir paprastieji gyvenimo reikalai; nuo jų jis eina prie platesnių 
reikalų supratimo. Ten, kur žmonės nori ir moka rūpintis ir 
tvarkyti savo artimus ir paprastus reikalus, ten yra daugiau ga¬ 
rantijos, kad jie norės ir mokės tinkamai rūpintis ir platesniais 
reikalais. Tas liečia tiek ^asmeninius tiek ir visuomenės žmo¬ 
gaus gyvenimo reikalus. Žmogus, kuris nesugeba vesti savo 
reiaalų ar tvarkyti savo ūkio, vargu besugebės tinkamai vesti 
pavestus jam svetimus arba bendrovės reikalus, kad ir būtų jis 
tos bendrovės dalyvis ir todėl būtų asmeniškai tuo suinteresuotas. 

Kas yra kooperacija privatiniams žmonių ūkio reikalams, 
tas yra vietos savivaldybė jai aprėžtam plote viešiems visuomenės 
reikalams. Ir todėl vietos savivaldybės sudaro pirmąjį laipsnį 
demokratinės respublikos, kuri iš tikrųjų yra tvarkoma tais pa¬ 
čiais pagrindais ir sudaro savevaldomą, tik didesnėmis ploto ir 
reikalų ribomis, žmonių-piliečių bendrovę. Be išplėstos savival¬ 
dybių sistemos demokratinė respublika negali tobulai gyvuoti ir 
ji turėtų degeneruoti į biurokratijos, oligarchijos ar aristokratijos 
respubliką arba į monarchiją, jei prieš tai neišnyktų arba ne¬ 
taptų anarchijos dirva. 

Kooperacija privatiniais ūkio reikalais, o savivaldybės vietos 
visuomenės reikalais auklėja piliečius demokratiškai valdytis 
valstybėje. 

Be tos spekuliatyvinės reikšmės (piliečių auklėjimo) demo¬ 
kratinės valstybės gyvenimui vietos savivaldybės turi dar kitą 
svarbią nuolatinę reikšmę. Jos sudaro tinkamiausią viešųjų 
vietos reikalų tvarkymo būdą. Jei mes įsivaizduotume to¬ 
kią visuomenę/ kurios nariai piliečiai būtų jau kuo puikiausiai 
prisirengę viešiesiems reikalams vesti valstybės ribose ir suda¬ 
rytų visiškai išplėtotą demokratiją, ir todėl jau nebereikėtų jos 
auklėti, tai vis dėlto vietos savivaldybės pasiliktų pačia savo 
esme naudingos ir net juo labiau būtinos. Nes pati visuomenė 
arba tauta, veikdama valstybės ribose per seimą arba kitus de¬ 
mokratijos organus, negali kartu apimti betarpiškai kiekvieną 
smulkų vietos reikalą, kuris toje vietoje gal turi svarbaus viešojo 
reikalo reikšmės. Tad valstybė, negalėdama aprūpinti tų reikalų 
tiesioginiu valstybinės demokratijos veikimo keliu, turėtų pavesti 
juos nuolatiniams tarnybos organams—valdininkams arba valdi¬ 
ninkų įstaigoms. Tuomet tektų didinti valstybės tarnybos apa¬ 
ratas ir to aparato kontrolė, kuri gal sunkiai pasiektų kiekvieną 
valdininkų žygį smulkiais vietos reikalais. O valdininkų arba val¬ 
stybės tarnybos aparato veikimas be tobulos demokratijos kon¬ 
trolės visados degeneruoja į tai, kas paprastai vadinama biuro¬ 
kratija, kurios ženklais yra: savavalia, atsitolinimas nuo gyve¬ 
nimo. darbo vilkinimas ir t. t. Todėl kuo daugiau yra išsiplė- 

tojusi demokratija, kuo tobulesnis yra visuomenėje piliečių noras 
ir sugebėjimas rūpintis ir tvarkyti privatinius ir viešus reikalus, 
kuo aukštesnio laipsnio pasiekia valstybėje demokratija, tuo ai¬ 
škesni darosi vietos savivaldybių naudingumas ir svarbumas. 

Pas mus Lietuvoje demokratijos veiklumas ir išsiplėtojimas 
dar žemai stovi. Liaudis yra pripratusi žiūrėti j valstybę, kad 
ir į respubliką, ne kaip į savo viešąjį dalyką („res publica“), į 
savo bendrą darbą, bet kaip į kokią pašalinę pajėgą, visagalę 
valdžią, kuri viešpatauja žmonėms. Piliečio jausmas yra menkas. 
Jeigu mūsų liaudies dauguma ir skiria savo valstybę nuo sveti¬ 
mos ir užjaučia savąją, tai dažniausiai ne ta prasme, kad mūsų 
valstybė yra mūsų laisvo darbo forma, kuri tiek bus mums nau¬ 
dinga, kiek mes patys nudirbsime, bet ta prasme, kad, vadinasi, 
savo valstybė, Lietuva, turi mus visus apdovanoti visokiomis 
gėrybėmis kupinai, tarytum, yra koks mistinis gėrybių sandėlis, 
iš kurio galima imti ir dalinti; ir, tarytum, valstybė yra visagalė, 
kuri daro stebuklus. Kad demokratinė valstybė iš tikrųjų yra 
tik mūsų pačių darbo organizacija ir kad tai ne ji mus apdova¬ 
noja gėrybėmis, o mes patys, pasinaudodami ja, tvarkomės ir 
gaminame savo gyvenimo sąlygas, o savo nepriklausoma val¬ 
stybė yra mums tik tuo geresnė už svetimąją, kad niekas mus 
iš šalies nevaržo ir kad mes galime patys laisvai dirbti, — to su¬ 
pratimo mums dar daugumoje trūksta. Ir jeigu savo valstybėje 
mes nesulaukiame greituoju visokių stebuklingų gėrybių, tai mes 
dažnai imame ją barti ir peikti: kokia gi ta mūsų valstybė, jei 
ji mums neduoda viso to, ko mes norime! Lyg valstybė gali 
• ką nors „duoti“! Lyg demokratijos dėsniu yra ne „dirbti“, „da¬ 
ryti“ „imti“, o „duoti“ ir „gauti“! Mūsų demokratija dar per 
daug yra prisisunkusi demagogijos. Partijos „žada“, žmonės 
klauso ir „laukia“. O demokratijoje nei žadėti nei laukti ne 
vieta: reikia dirbti ir patiems siekti. 

Aišku, kad tomis sąlygomis, kuriomis mes gyvenome iki 
šiol Rusijoje, piliečio pajautimas ir demokratingumas negalėjo 
žmonėse tinkamai išsilavinti. Neturėjome nei savo valstybės, nei 
vietos savivaldybių, nes ta „valsčiaus savivaldybių“ karikatūra, 
kuri buvo pas mus Rusų laikais, maža teturėjo bendra su tikra 
demokratine savivaldybe; net kooperacijos plėtojimasis mūsų 
krašte dėl politinių Rusijos tendencijų buvo varžomas. Vieni 
tik didesnieji miestai iš tikrųjų naudojosi šiokia tokia savivaldybe. 
Todėl nenuostabu, kad mūsų liaudyje trūksta demokratingumo, 
ir kad vietos savivaldybių darbas, ypač gilioje provincijoje ir 
tuose valsčiuose, kur trūksta inteligentinių pajėgų, yra labai silp¬ 
nas ir dažnai net karikatūringas. Ir mūsų Seimo darbai sutei¬ 
kia be galo daug medžiagos rimtai kritikai. Net pati Seimo su¬ 
dėtis rodo, kad mes dar nesame pilnai suaugę ir kad demokra¬ 
tijos atžvilgiu mes dar tik kūdikiai esame, nes rinkome atsižvelg¬ 
dami į „žadėjimus“: Seimo sudėtis daugiau atvaizduoja ūpą, 
negu socialinę krašto visuomenės sudėtį. 

Kai kurie daro iš to išvadą, kad jeigu visuomenė dar nėra 
pribrendusi demokratinėms gyvenimo ir darbo formoms, tai nesą 
reikalo nė skubintis tos formos gaminti įstatymais^ Jie sako, 
kad jeigu vietos savivaldybės nesugeba tinkamai aprūpinti pave¬ 
stų joms reikalų, tai esą sveikiau būtų šiek tiek susiaurinus sa¬ 
vivaldybių darbo ribas ir tų reikalų dalį pavedus valstybės tar¬ 
nybos aparatui, t. y. valdininkams, kurie sugebėsią geriau tuos 
dalykus atlikti. Kam, girdi, mums siekti klasikinės demokratijos 
pavyzdžio, jei mums dar trūksta tam tikrų ypatybių ir būdo; mes 
praktikoje vis tiek to pavyzdžio nepasieksime ir formos pasiliks 
tuščios, tinkamai nesunaudotos; siekdami formų tobūlumo, mes, 
girdi, nustosime tų vaisių, kurių turėtume, jei nežengtume taip 
drąsiai į demokratijų. Taip galvojant, reikėtų prieiti prie išvados, 
kad Lietuvai dar ir respublika netinka. 

Tokia išvada, kiek ji liečia vietos savivaldybes, būtų iš pa¬ 
grindų klaidinga. Gal būt, kad iš tikrųjų šiuo tarpu daugybėje 
mūsų valsčių didelis skaičius viešųjų reikalų, pavestų vietos sa¬ 
vivaldybėms, būtų tinkamiau valstybės valdininkų aprūpintas. 
Bet jei mes padarytume taip, kaip nurodo šie savivaldybių prie¬ 
šininkai, tai mes tikrai patektume į užburtąjį ratą. Būtent, išeitų 
taip: visuomenė nėra subrendusi, jai dar trūksta demokratingumo, 
todėl negalima jai savivaldybė pripažinti, reikia ji globoti ir jos 
reikalai valdininkų pajėgomis tvarkyti; antra vertus, be savival¬ 
dybių ji negali subręsti. Vadinasi, savivaldybės nėra leistinos be 
subrendimo, o subrendimas negalimas be savivaldybių. Kas gi 
lieka? Amžinasis visuomenės globojimas, amžinasis biurokrati¬ 
jos viešpatavimas? 

Ne, taip klausimas spęsti negalima. Gyvendami po svetimu 
jungu ir būdami prikergti prie reakcinės atsilikusios Rusų valsty¬ 
bės, mes iš tikrųjų pavėlavome ir nesame taip pribrendę demo¬ 
kratijai, kaip laimingesnės už mus laisvos Vakarų Europos val¬ 
stybės. Bet atgavę laisvę ir nepriklausomybę mes turime žengti 
pirmyn ir pasiekti Vakarų Europos visuomenės išsilavinimo for¬ 
mos, juo labiau, kad mes esame Vakarų Europos kultūros tauta. 
Jei norime pasilikti laisvais ir nepriklausomais, tai turime iš¬ 
mokti patys valdytis: turime išlavinti savyje demokratijos disci¬ 
pliną ir įgyti save valdančių žmonių ir save valdančios tautos 
ypatybę. Joks laimėjimas nėra pasiekiamas be aukų, kiekvienas 
įgijimas turi savo kainą. Laisvė nėra dovana, ji yra įgyjama 
brangia kaina. Kuo toliau mes buvome atsilikę, tuo brangiau 
mums atsieis pirmyn žengimo darbas. Yra tai mokslo kaina. 
Tos kainos nereikia gailėtis. Del mūsų neprityrimo, dėl mūsų 
demokratingumo stokos, mes daug darome ir padarysime klaidų, 
taip vietos savivaldybėse, taip ir pačioje respublikoje. Ne vieną 
kartą ir atskirų žmonių ir visuomenės reikalai nuo to nukentės. 
Bet tai yra ta kaina, v kuria mes įgysime tinkamą demokratijos 
būdą ir discipliną. Žinoma, mes turime stengtis kuo mažiau tų 
klaidų daryti ir budriai kiekvieną žingsnį saugoti, kad jei jau 

paklysime, tai kad bent kitą kartą išvengtume klaidos pakarto¬ 
jimo, nes kiekviena klaida kenkia kaip visuomenei, taip ir atski¬ 
riems žmonėms. Bet sakau, — klaidos yra mūsų padėtyje neiš¬ 
vengiamos, ir jei tų klaidų kaina įgysime kaip tik tai, ko mums 
daugiausia trūkstą, — demokratingumo, kurio be vietos savival¬ 
dybių negausime iš oro ir neišauklėsime savyje teorijos mokslu, 
— tai mes galėsime jas tik palaiminti. Vietos savivaldybės yra 
mūsų Respublikos ir Nepriklausomybės mokykla. Ir todėl galima 
tik sveikinti tas apsireiškimas, kad vietos savivaldybės Lietuvoje 
yra taip plačiai įstatymų pripažintos. Gal šiuo tarpu jų darbas 
be naudos duoda dar ir daug nuostolių kai kuriems piliečių ir 
visuomenės reikalams. Mes dar esame toje stadijoje, kada svar¬ 
biausioji vietos savivaldybių rolė apsireiškia visuomenės auklė¬ 
jimu. Tą stadiją mes vis dėlto turėjome ir turime pergyventi. 
Kad ir dar labai trumpas yra mūsų vietos savivaldybių gyveni¬ 
mas, o vis dėlto jau kasmet šiokia tokia pažanga jų darbuose 
pasirodo. 


Mūsų įstatymas nustato trijų rūšių vietos savivaldybes: 
miestų, apskričių ir valsčių. Dvi pastaroji (mažesniųjų miestų 
savivaldybės sulygintos su valsčių savivaldybėmis) sudaro vieną 
dviejų laipsnių sistemą, nes apskrities savivaldybė, turėdama savo 
ypatingą darbo sritį, kartu yra vyresniuoju organu tos apskrities 
valsčių savivaldybių (jai priklauso valsčių savivaldybių priežiūra— 
apskrities taryba tam tikrose ribose kontroliuoja valsčių savivaldy¬ 
bių organus, tvirtina arba naikina jų nutarimus, žiūri iš esmės 
skundus, daro revizijas). Didesnieji miestai (daugiau, kaip 10000 
gyventojų) sudaro atskirus vienetus, nepriklausomus nuo apskrities 
savivaldybės įstaigų. Tokiu būdu visa Lietuva yra užtiesta vietos 
savivaldybių tinklu. Bet atskiri to tinklo elementai — miestai ir 
apskritys — neturi tarp savęs jokių ryšių ir dirba kiekvienas 
sau. Žinoma, praktiRoje šiems ar tiems reikalams patenkinti 
atskiros savivaldybės gal ir galėtų šiaip ar taip bendrauti, arba 
bent suderinti savo darbą, bet formaliai jos visados yra viena 
nuo kitos atskirtos ir bendrų aukštesnių savivaldybių formų su¬ 
daryti esamais įstatymais negali. Lietuvos, o ypač neokupuo¬ 
tosios, teritorija nėra perplati ir todėl skirtumų tarp jos dalių 
nėra. Taigi gal ir nėra reikalo, ypač kol Vilniaus ir Klaipėdos 
kraštai dar nėra faktinai sujugti su nepriklausomu respublikos 
plotu, a priori dalinti Lietuvos teritorija į tam tikras apygardas 
ir steigti jose apygardos savivaldybės. Bet kad ir nėra gal pa¬ 
grindo daryti tai i priori įstatymo nustatyta tvarka, tai vis dėlto 
gal ir būtų pageidaujama, kad tat būtų leista daryti pačių kai¬ 
myninių apskričių ir miestų savivaldybių nutarimais. Vadinasi, 
kad įstatyme būtų numatyta ir leista, jeigu kelios kaimyninės 
aukštesnės (apskričių ir didesnių miestų) vietos savivaldybės 
rastų, jog jų bendriems reikalams tat yra naudinga, —jų laisvais 

nutarimais sudaryti aukštesniojo laipsnio savivaldybės, būtent 
apygardų savivaldybės, su tam tikromis įstaigomis (tarybomis) ir 
organais (valdybomis ir 1.1.). Nemanau, kad toks respublikos 
dalių individualizacijos pripažinimas ir sankcijonavimas, padarytas 
ne £ priori, ne dekretacijos keliu, o apsisprendimo pagrindais, 
būtų respublikai pavojingas, nes pirma—tai liečia vietos reikalus, 
o ne valstybės politiką, ir tai dar nesudaro politinės autonomi¬ 
jos, o antra—vis tiek, jeigu gyvenime yra koks respublikos dalių 
individualizmas, jo nepaslėpsi, ir geriau yra duoti jam apsireikš¬ 
ti, o jeigu jo nėra, tai dirbtinai jis nesusidarys. Dirbtinai da¬ 
ryti savivaldybėms apygardos nereikia, bet reikia leisti gyvenimui 
pareikšti tai, kas yra, — tat būtų naudinga. Demokratijos būdui 
tas kaip tik tinka. Jau ir dabar neokupuotos Lietuvos teritori¬ 
joje yra kai kurių apskričių grupių, kurios ir savo kultūros išsi- 
plėtojimu, ir teisių pajautimu, ir socialiniu susitvarkymu, o ypač 
geografine padėtimi ir ekonominėmis sąlygomis individualizuo- 
jasi, skirdamos nuo kitų grupių; atsiranda jose tokių reikalų, 
kurie joms yra kaip tik bendri ir reikalingi bendro darbo, o sve¬ 
timi kitoms respublikos dalims. Kodėl neleisti jiems apsireikšti 
ir tvarkytis aukštesnėmis ir v platesnėmis vietos savivaldybės for¬ 
momis? Suvalkų kraštas, Žemaitija, šiaurės-rytų apskričių grupė 
(į rytus nuo Panevėžio), gal ir surastų tokių reikalų. Dar kartą 
pabrėžiu, kad tai turėtų būti padaryta ne dirbtinai a priori, ir 
kad čia kalbama apie vietos savivaldybes, o ne apie kokią poli¬ 
tinę tų dalių autonomiją. O atvadavus Klaipėdą ir Vilnių, tas 
reikalas pasirodytų dar svarbesnis. 

Autonomijos teisė, kurią Steigiamasis Seimas savo 1921 m. 
išleistomis deklaracijomis pripažino Vilniaus ir Klaipėdos kra¬ 
štams, nenaikina šito aukštesniųjų savivaldybių formų reikalo, 
nes tai yra kitos rūšies teisė. Ten eina politikos klausimas, o 
čia — paprastųjų vietos reikalų klausimas, tų reikalų, kurie jau 
esamais įstatymais yra vietos savivaldybėms pavesti. 


Vietos savivaldybių, kaip ir kiekvienos įstaigos, darbas yra 
reikalingas korektyvų klaidoms išvengti ar joms atitaisyti. Del 
aukščiau minėtų priežasčių pas mus, kol mūsų jaunos savival¬ 
dybės dar nėra prityrusios, ir visuomenei trūksta išauklėto de¬ 
mokratijos būdo, korektyvų klausimas yra gal dar svarbesnis, 
negu kitur. 

Korektyvai yra trijų rūšių: a) suinteresuotų piliečių skundai, 
b) politinė (demokratinė) savivaldybių organų atsakomybė ir c) 
tiesioginė priežiūra. Neliečiu bendros baudžiamosios atsakomy¬ 
bės, nes ji siekia ne įstaigų darbą, bet asmenų nusikaltimus, pa¬ 
darytus tą darbą dirbant. Tvarkydamos vietos reikalus, savival¬ 
dybių įstaigos gali ir turi tiesioginiu ar netiesioginiu būdu palie¬ 
sti piliečių reikalus, kurie gali nuo to nukentėti. Kadangi savi- 


6 



valdybių organų nutarimai ar įsakymai yra piliečiams privalomi, 
nes savivaldybėms tam tikrose ribose yra deleguota valdžios pa¬ 
jėga, tai turi būti įstatymo nustatyta tvarka ginti piliečiams savo 
reikalus bei teises nuo neteisėtų ar skriaudžiamų savivaldybės 
organų įsakymų. Šiuo atžvilgiu mūsų esamam Savivaldybių 
Įstatymui beveik nieko negalima užmesti. Kiekviekas pilietis, 
kuris jaučiasi šiokiu ar tokiu savivaldybės organo veiksmu nu¬ 
skriaustas, gali skųstis ir reikalauti panaikinti skriaudžiamąjį nu¬ 
tarimą arba įsakymą (Sav. Įst, 99 str. 2 d. ir 107 str.). 107 str. 
kad ir vartoja žodį „valsčiaus gyventojas“ vietoj „pilietis“, bet 
aišku, kad čia yra tik paprastoji terminologijos klaida, ir kad 
skundo teisė priklauso ne tik tam tikro valsčiaus (miesto, ap¬ 
skrities) gyventojui, bet apskritai kiekvienam piliečiui, kad ir ko¬ 
kio kito valsčiaus (miesto, apskrities) gyventoju jis būtų, jei tik 
jo „reikalas“ yra „liečiamas“. Kad iš tikrųjų įstatymo leidėjo 
turėta omenyje apskritai pilietis, o ne šio valsčiaus gyventojas, 
tai matyti ir iš 99 str. teksto, kur jau kalbama apie „suintere¬ 
suotąjį asmenį“ be jokių gyvenamosios vietos sąlygų. Aišku, 
kad pilietis, kuris gyvena Kaune, turėdamas ūkį, namus arba 
kokį kitą turtą arba reikalą valsčiuje A., kad ir kitoje apskrity, 
turi teisę, eidamas Sav. Įst. 99 ir 107 str., skųstis dėl tokio val¬ 
sčiaus A. nutarimo, kuris liečia tą jo ūkį, namus, turtą ar reikalą. 

Šie skundai eina nuo žemesniųjų į aukštesnes savivaldybių 
įstaigas ir iš ten apeliacijos tvarka (o dėl apskrities tarybos nu¬ 
tarimų pirmutiniu skundu) — f Vidaus Reikalų Ministerijos Savi¬ 
valdybių Departamentą, kurio nutarimai yra skundžiami dar į 
dvi paeiliui teismo instanciji, būtent į Apygardos Teismą ir į 
Vyriausiąjį Tribunolą (Sav. Įst. 99, 107 ir 121—124 str.). Auk¬ 
štesnės savivaldybių įstaigos sprendžia skundų bylas iš esmės, 
teismai sprendžia jas tik įstatymų saugojimo tvarka, vadinasi — 
žiūri, ar apskųstais nutarimais arba įsakymais neperžengta įsta¬ 
tymai. Neaiški tik Savivaldybių Departamento skundų sprendimų 
rolė: ar jis sprendžia skundus iš esmės, ar tik, kaip ir teismai, 
įstatymų saugojimo tvarka. Iš 121 ir 122 str. teksto galima su¬ 
prasti, kad Savivaldybių Departamentas sprendžia apskųstus da¬ 
lykus iš esmės, nes 1) skundai, einantieji į Departamentą, pava¬ 
dinti tarp kito ko apeliacijomis, o apeliacijos tvarka paprastai 
suprantama kaip sprendimas iš esmės, ir 2) 122 str., pabrėžda¬ 
mas, kad dėl Departamento nutarimo galima skųstis į Teismą 
„tik įstatymų saugojimo žvilgsniu“, tuo pačiu, rodos, duoda su¬ 
prasti, kad čia kaip tik ir yra skirtumas tarp skundų, duodamų 
Teismui ir Departamentui, ir tokiu būdu skųstis Departamentui 
galima ne tik „įstatymų saugojimo žvilgsniu“, bet ir iš esmės. 
Bet abejojimą šiuo atžvilgiu kelia 101 str. tekstas. Jis skamba taip: 

„Administracinių valdžios įstaigų priežiūra ir kontro¬ 
liavimas turi savo tikslu žiūrėti, ar viskas daroma pagal 
įstatymus, o aukštesniosios savivaldybės įstaigos žiūri, be 

to, ar padarytieji nusprendimai ir įsakymai atatinka val¬ 
sčiaus gyventojų reikalams ir naudai“. 

Jeigu suprasti, kad čia kalbama tik apie priežiūrą ir kontrolę 
ex officio, o ne apie skundų sprendimą, tai tuomet jokio neaiš¬ 
kumo nėra: vadinasi — jei administracijos valdžios organai (ap¬ 
skrities viršininkas, kuriam priklauso protesto teisė, Savivaldybių 
Departamentas) vykdo priežiūrą, tai jie žiūri savivaldybių darbo 
tiktai įstatymų saugojimo atžvilgiu, o jei jie sprendžia piliečių 
skundus dėl apskrities tarybų pirmosios arba antrosios instanci¬ 
jos nutarimų, tai jie tą patį veiksmą žiūri, — žinoma skundų 
ribose, — iš esmės. O jei žiūri iš esmės, tai reiškia, žiūri ir 
tai, ar apskųstieji nutarimai atatinka gyventojų reikalams ir nau¬ 
dai. Bet toks valdžios administracijos organų kišimasis į vietos 
savivaldybėms pavestų dalykų esmę prieštarautų pačiam pagrin¬ 
diniam savivaldybės dėsniui, nes šiuo būtų naikinama savivaldy¬ 
bių darbo autonomingumas; tai būtų jau nebe savivaldybė, o 
priklausomas darbas, atliekamas vietos visuomenės organų tik 
tiek, kiek suinteresuotieji asmens nėra pasiskundę; o jeigu tik 
kas nors, paliečiamas tų visuomenės organų veiksmų, pasiskųs, 
tai dalykas pereina valdžios organams. Tai būtų didelis savival¬ 
dybės dėsnio užgavimas. 

Aš linkčiau manyti, kad Sav. Jst. 101 str. taisyklė yra bendra, 
tiek dėl tiesioginės priežiūros, tiek ir dėl skundų sprendimų. 
Savo nuomonę aš remiu ne tik savivaldybės pagrindinio dėsnio 
logika, bet ir įstatymo sistemos vieta, kurioje randasi 101 str. 
taisyklė. Savivaldybių įstatymas neskiria griežtai priežiūros ex 
officio nuo skundų, bent kalba apie vieną ir antrą dažniausiai 
kartu. Skyrius, kuriame randasi 101 str., yra pavadintas: „Prie¬ 
žiūra ir jo apskundimas“ (žodis „jo“ liečia „Valsčiaus savival¬ 
dybių įstaigų darbą“) Šiame skyriuje kalbama ir apie priežiūrą ir 
apie reviziją ir apie privatinius skundus; ypač pirmutinis šio sky¬ 
riaus straipsnis (99 str.) nustato, kad 

„... savivaldybės įstaigų nusprendimai ir įsakymai gali 
būti panaikinti, pasiskundus suinteresuotam asmeniui , 
arba užprotestavus Apskrities Viršininkui , arba radus 
tamreikalo pačių aukštesniųjų Savivaldybės įstaigų ...“ 
O po to randasi 101 str. Taigi galima manyti, kad jis, kad ir 
vartoja terminus „priežiūra“ ir „kontroliavimas“, nevartodamas 
termino „skundas“ ar „skundų svarstymas“, vis dėlto lygiai 
liečia visas tris 99-me str. nurodytas sprendimų panaikinimo 
tvarkas (suinteresuotųjų asmenų skundai, viršininko protestai, 
tiesioginė ex officio priežiūra^. Taigi tat būtų bendra taisyklė. 

Ta aplinkybė, kad 121 — 122 str., kurie kalba aiškiai apie 
skundus ir iš kurių teksto galima, kaip sakėme, padaryti išvada, 
jog skundai yra žiūrimi Savivaldybių Departamento iš esmės, .kas 
naikintų 101 str. taisyklę—yra patalpinti kitame įstatymo sky¬ 
riuje ir kad todėl 101 str. taisyklė gal jų neliečia, — man rodosi, 
neturi svarbios reikšmės, nes čia įstatymo skyriai yra padalinti 

ne jų liečiamųjų dalykų esme, o savivaldybių rūšimis, būtent sky¬ 
rius, kuriame yra 99 ir 101 str., kalba apie valsčiaus savivaldy¬ 
bių įstaigas, o skyrius, kuriame yra 121 — 122 str., kalba apie 
apskričių savivaldybes ir ypatingai apie apskrities tarybą, taigi 
gal tik dėl to, o ne dėl pagrindinio dalykų skirtumo ir ne dėl 
pabrėžimo to, jog 101 str. taisyklė čia nėra taikoma, šiuodu 
straipsniu (121 — 122) patalpinti šitame skyriuje, nes aišku, kad 
apie tolimesnę skundų eigą nuo apskričių tarybų aukštyn galima 
buvo kalbėti, pasakius apie tas tarybas, S ne ten, kur kalbama 
apie valsčiaus savivaldybes. Taigi aš supraniu 101 str. taisyklę, 
kaip bendrą, taikomą ir skundams, einantiems į Savivaldybių 
Departamentą. Šiai nuomonei pastiprinti aš nurodysiu dar į 
149 str., kuris sako: 

„Del Apskričių ir Miestų Savivaldybių įstaigų veikimo 
tvarkos, priežiūros ir santykių su Valstybės organais 
taikomi tie patys įstatymai, kurie aukščiau išdėstyti 
dėl Valsčių Savivaldybės“. 

Tiek dėl suinteresuotųjų piliečių skundų. Tai yra vienas ko¬ 
rektyvas. Antras — kitos rūšies — yra tas, kurį pavadinau po¬ 
litine (ar demokratine) savivaldybių organų atsakomybe. Savival¬ 
dybėse, kaip ir demokratinės valdžios sutvarkyme, yra dviejų rūšių 
organai: sprendžiamieji organai ir vykdomieji organai. Sprendžia¬ 
mieji organai (tarybos) yra piliečių renkami ir atstovauja visuo¬ 
menei; juose ir apsireiškia vietos savivaldybė. Vydkomieji orga¬ 
nai (valdybos, valsčiuose be to ir viršaitis) yra sprendžiamųjų 
organų renkami ir nuo pastarųjų priklausomi; taigi vykdomieji 
organai atsako už savo darbą taryboms. Kitokia yra sprendžiamų¬ 
jų organų (tarybų) atsakomybė. Jie atsako visuomenei, kuri vyk¬ 
do savo priežiūrą per periodinius rinkimus. Jei tarybos arba kai 
kurių jos narių arba narių grupių (frakcijų, partijų) darbas nepa¬ 
tinka visuomenei, jei visuomenė ar tos jos grupės (sluogsniai, 
socilinės klasės), kurių balsais tam tikri tarybos nariai buvo iš¬ 
rinkti, randa, kad jų darbas yra negeras, neduoda naudos arba 
tiesiog kenkia reikalams, tai per kitus rinkimus jų nebeišrinks. 
Tai yra vadinamoji politinė (pasitikėjimo) atsakomybė. Ši visuo¬ 
menės priežiūra veikia pasyviai, neskirdama jokių revizijų, nenai¬ 
kindama atliktojo, kad ir netikusio darbo, nesvarstydama for¬ 
maliai jokių skundų. Bet kad ir pasyve, ji yra už visus svar¬ 
biausias ir rimčiausias korektyvas. Kuo kultūringesnė yra vi¬ 
suomenė, kuo aukščau subrendusi ir geriau supranta savo rei¬ 
kalus, tuo svarbesnis yra šis korektyvas, tuo rimčiau ir tiksliau 
jis veikia. Šio korektyvo veikimas yra tikriausias demokratinės 
visuomenės išsiplėtojimo kriteriumas (proba). Ne nuo įstatymo, 
tik nuo pačios visuomenės ir jos būdo priklausys, ar šis ko¬ 
rektyvas veiks gerai, {statymas tegali nustatyti rinkimų teisę ir 
tvarką, o visuomenė pasinaudos jomis taip, kaip panorės ir kaip 
sugebės. Mūsų savivaldybių įstatymas nustato plačiausias rinkimų 
teises ir tokią tvarką, kuri įvairioms, kad ir mažumos, srovėms 

suteikia galėjimo apsireikšti per rinkimus (proporcingoji bal¬ 
savimo sistema). 

Pasilieka dar trečias korektyvas — organizuotoji aukštesniųjų 
įstaigų priežiūra. Apie ją jau aukščiau šiek tiek kalbėjau. Ši 
priežiūra yra vykdoma tam tikrų valdžios organų, o be to dėl 
žemesniojo vietos savivaldybių laipsnio—ir aukštesniųjų savival¬ 
dybės organų. Turėdamas čia galvoje ypač sprendžiamuosius 
savivaldybių organus, — tarybas, — nes vykdomųjų organų darbas 
apskritai priklauso nuo atatinkamų sprendžiamųjų organų, — aš 
liesiu tiktai tarybų darbo priežiūrą. Kadangi įstatymas numato 
tik du vietos savivaldybių laipsniu (I žemesnis laipsnis—valsčiaus 
savivaldybė, valsčiaus taryba, ir valsčių teisėmis mažesniųjų mie¬ 
stų, turinčių 3.000—10.000 gyventojų, savivaldybė — taryba, ir 11 
aukštesnis laipsnis—apskrities savivaldybė, apskrities taryba; di¬ 
desniųjų miestų, turinčių daugiau, kaip 10.000 gyventojų, savi¬ 
valdybė, tvarkoma apskrities savivaldybės teisėmis, yra vienlaip- 
snė ir nei su valsčių, nei su atatinkamos apskrities savivaldybe 
jokiais ryšiais, taigi nei priežiūros ryšiais, nėra sujungta), — tai 
aukštesniųjų savivaldybių organų priežiūra liečia tik valsčių (ir 
mažesniųjų miestų) savivaldybes. Kaip jau buvo nurodyta, auk¬ 
štesniųjų savivaldybių organų vykdomoji priežiūra (vadinasi, ap¬ 
skrities tarybos) tuo skiriasi nuo valdžios organų priežiūros, kad 
ji žiūri, „ar viskas darosi pagal įstatymus“, ir ar „nusprendimai 
ir įsakymai atatinka valsčiaus gyventojų reikalams ir naudai“ 
(101 str.), valdžios gi organų priežiūra daboja tik, ar neperženg¬ 
ta įstatymai. Taigi pirmoji priežiūra galima pavadinti „teisė¬ 
tumo ir tikslingumo priežiūra“, antroji—tik „teisėtumo priežiūra“. 
Vadinasi — valsčių savivaldybių darbas privalo jr teisėtumo ir 
tikslingumo priežiūros, apskričių gi ir didesniųjų miestų savival¬ 
dybių darbas—tiktai teisėtumo priežiūros. Ši priežiūros schema 
yra labai tinkamai įstatymo nustatyta, ir tat galima tiktai sveikinti. 

Teisėtumo ir tikslingumo priežiūra, apskrities tarybos vyk¬ 
domoji, yra atliekama šiuo būdu: a) nutarimai, liečiantieji tam 
tikrus dalykus. įstatyme ypatingai išvardintus, yra ex officio pri¬ 
statomi apskrities tarybai patvirtinti (104 str.); vadinasi — šiuose 
reikaluose priežiūra yra būtina, neišvengiama; b) dėl visų kitų 
reikalų, valsčiaus savivaldybės tvarkomų, priežiūra yra galima, 
eventuali, bet ne privaloma; ji veikia arba suinteresuotam pilie¬ 
čiui pasiskundus, arba radus tam reikalo pačiai apskrities tary¬ 
bai, vadinasi, jos nuožiūra (99 str.). Čia reikia padaryti viepa 
ypatinga pastaba, kad mus nesuklaidintų 103 str. tekstas. Šis 
straipsnis gali būti kai kurių, o ypač apskričių viršininkų, klai¬ 
dingai suprastas, ir iš tos klaidos gali kad ir netyčia kilti ap¬ 
skričių viršininkų^pasisavinimas tokių teisių, kurios jiems įstatymu 
nėra pavestos. Šis 103 str. sako, kad visi valsčių (žinoma ir 
mažesniųjų miestų) tarybų nutarimai, be tų, kurie (104 str.) sa¬ 
vaime pristatomi apskrities tarybai patvirtinti, yra siunčiami nuo¬ 
rašuose apskrities viršininkui, kuris 7 dienų laiku gali „apeliuoti 

ant jų“ apskrities tarybai. Iš to galima būtų, rodos, padaryti 
ta išvada, kad apskrities viršininkas turi teisės užprotestuoti kiek¬ 
vieną tokį nutarimą apskrities tarybos priežiūros ribose, vadinasi, 
ne tik teisėtumo, bet ir tikslingumo atžvilgiu. Tokia išvada pa-, 
sitvirtina, rodos, ir pavartojimu termino „apeliuoti“ vietoje „už¬ 
protestuoti“, nes apeliacija, kaip juridinis terminas, liečia kaip 
tik dalyko (ar reikalo) esmę (99-me straipsnyje tuo pačiu atžvil¬ 
giu vartojamas tinkamesnis terminas „užprotestuoti“). Bet iš 
tikrųjų tokia išvada būtų klaidinga. Aukščiau mano cituotas 
101 str. aiškiai ir kategoringai nustato, kad „administratyvių val¬ 
džios įstaigų priežiūra ir kontroliavimas turi savo tikslą žiūrėti, 
ar viskas daroma pagal įstatymus“, vadinasi, tik teisėtumo. Be 
abejo apskrities viršininkas nėra „savivaldybės“ organas, jis yra 
„administratinės valdžios“ organas. Kad jis nėra „įstaiga“, o 
„organas“, tai neturi reikšmės, nes 101 str. vartoja terminą 
„įstaiga“ ir dėl administratinės valdžios ir dėl savivaldybės, o 
aišku, kad jo nustatomas skirtumas tarp teisėtumo ir tikslingumo 
priežiūros turi galvoje administratinį valdžios aparatą ir savival¬ 
dybių aparatą, vis tiek, ar tas aparatas veikia per „įstaigas“ ar 
„organus“. Apskrities viršininkas, žiūrėdamas siunčiamus jam 
valsčių savivaldybių nutarimus ir turėdamas teisės užprotestuoti 
juos, veikia kaip administratinės valdžios aparato organas ir 
vykdo šios valdžios priežiūros ar kontrolės elementą, ir todėl 
jam yra privaloma bendroji 101 str. taisyklė, kuri leidžia jam 
žiūrėti savivaldybių darbo teisėtumo, bet ne tikslingumo. Tiktai 
taip ir reikia suprasti apskrities viršininko protesto („apeliacijos“) 
teisė, išreikšta 103 str. Negalima šio straipsnio taisyklė aiškinti, 
neatsižiūrėjus į 101 str. bendrąjį dėsnį. 

Žinoma, jei iš apskrities viršininko protesto apskrites ta¬ 
ryba nužiūrės, kad skundžiamasis valsčiaus tarybos nutarimas 
„neatatinka valsčiaus gyventojų reikalams ir naudai“, ji, eidama 
savo tikslingumo priežiūra, panaikins nutarimą, bet šios priežiū¬ 
ros pagrindu bus ne viršininko skundas, bet jos pačios nuožiūra. 
Apskrities viršininko skundas (protestas „apeliacija“), kiek jis 
liečia ne teisėtumą, bet nutarimo tikslingumą, savaime nėra ap¬ 
skrities tarybai svarstytinas. 

Savivaldybių darbo teisėtumo priežiūra priklauso valstybei— 
valstybės valdžiai. Šiam tikslui yra sudarytas tam tikras valdžios 
organas—Vidaus Reikalų Ministerijos Savivaldybių Departamentas. 

Del žemesniojo savivaldybių laipsnio (valsčių ir mažesniųjų 
miestų) tiek teisėtumo tiek tikslingumo priežiūra priklauso auk¬ 
štesniojo laipsnio savivaldybėms (99, 101, 103 ir 104 str.). Auk¬ 
štesniojo laipsnio savivaldybėms (apskričių ir stambesniųjų mie¬ 
stų) yra tik vienos rūšies priežiūra — teisėtumo atžvilgiu (101 ir 
149 str.). Šiuo atžvilgiu Savivaldybių Departamentas sprendžia 
suinteresuotųjų piliečių skundus, apie ką jau buvo mano kal¬ 
bama, ir vykdo šią priežiūrą ex officio, pats radęs tam reikalo 
(99 str. 2 d. ir 149 str.). Be Savivaldybių Departamento ši prie- 

žiūra priklauso tam tikrose ribose Vidaus Reikalų Ministeriui ir 
Ministerių Kabinetui, kurių priežiūra negali tačiau aplenkti Savi¬ 
valdybių Dedartamento ir yra vykdoma tiktai papildomai, būtent: 
■V. R. Ministeris tvirtina, arba savo nutarimu keičia S. Departa¬ 
mento nutarimus, o jam pakeitus Departamento nutarimą, jo, 
Ministerio, nutarimas yra skųstinas Ministerių Kabinetui (151 ir 
152 str.). 

Ši pastaroji tvarka nekelia jokių abejojimų, nes ji yra įsta¬ 
tymo aiškiai formoluota. Rimtų abejojimų kelia šiuo atžvilgiu 
teismų rolė, būtent, ar teismams yra pavesta kištis į Savivaldybių 
Departamento priežiūrą ir tarti savo žodį, ar ne? Kad teismai 
nėra jokia savivaldybių darbo priežiūros įstaiga, tai aišku. Teis¬ 
mai patys šios priežiūros nevykdo. Bet kyla klausimas, ar ad- 
ministratinės valdžios organų (Savivaldybių Departamento, Vidaus 
Reikalų Ministerio, eventualiai Ministerių Kabineto) priežiūra yra 
nekontroliuojama, autoritetinga, ar jų žodžiui vietos savivaldybės 
turi pasiduoti be jokio ginčo, be jokios savo teisių gynimo 
priemonės, jei tos teisės valdžios priežiūros organų yra užgau¬ 
tos, ar jos gali ginti teisme savo teises, valdžios priežiūros or¬ 
ganų užgautas? Šis klausimas buvo jau praktikoje iškeltas, 
atėjo ligi Vyriausiojo Tribunolo ir tapo išspręstas neigiamai, va¬ 
dinasi, Tribunolas rado, kad valdžios organų priežiūra nėra 
teismams skųstina. 

Dalykas buvo toks (jo esmės neliestu, nes ji čia nesvarbu): 

Savivaldybių Departamentas priežiūros tvarka panaikino 
vieną Šiaulių apskrities tarybos nutarimą, rasdamas, kad šiuo 
nutarimu tarybą, yra peržengusi įstatymo jai pavestas darbo 
ribas (teises). Šiaulių apskrites taryba rado, kad šis Departa¬ 
mento nutarimas varžo ir siaurina jos tesėtą kompetenciją ir to¬ 
dėl apskundė Departamento nutarimą Kauno Apygardos Teis¬ 
mui. Matyti, nei savivaldybės Departamentas, kuris tarybos 
skundą priėmė ir nusiuntė su savo pasiaiškinimu Apygardos 
Teismui, nei Apygardos Teismas, kuris yra šį skundą išspren¬ 
dęs, neabejojo, jog skundas yra leistinas. Ar gerai Teismas 
skundą išsprendė, čia nesvarbu. Teismas skundą atmetė ir Sa¬ 
vivaldybių Departamento nutarimą patvirtino. Nepatenkinta 
šiuo taryba per savo vykdomąjį organą — valdybą — padavė 
skundą Vyriausiajam Tribunolui, perkeldama tuo būdu jo žinion 
ginčą tarp jos ir Departamento dėl savo kompetencijos. Vyriausiasis 
Tribunolas rado tokį ginčą neleistinu, ir skundą teismui nepri¬ 
klausomu ir todėl, skundo nespręsdamas, Apygardos Teismo nuta¬ 
rimą panaikino. 

Ar toks Vyriausiojo Tribunolo nutarimas yra teisingas ir 
ar jis atatinka savivaldybių įstatymo tikslui bei dvasiai ? Šit 
yra klausimas. Kad ir dalyvavau aš pats šiame Tribunolo nu¬ 
tarime, bet dabar pradedu dėl jo abejoti. 

Pirmuoju žvilgsniu gali pasirodyti, kad tikrai dėl priežiūros 
jokių skundų negali būti, nes tat prieštarauja pačiai priežiūros 

esmei. Iš tikrųjų, kas gi tai yra priežūra? Yra tai aukštesniųjų 
įstaigų ar organų tikrinimas žemesniųjų įstaigų ar organų darbo 
teisėtumo. Jei kam yra įstatymo pavesta tikrinti, kontroliuoti, 
vykdinti prižiūrą, tai jam yra pripažintas tam tikras autoritetas, 
jo žodžiui yra duota tam tikra svarba, kuriai turi kontroliuoja¬ 
masis organas pasiduoti. Priežiūra turi savyje tam tikros val¬ 
džios elementą, ji paprastai sudaro priklausomybės santykį tarp 
prižiūrimojo ir prižiūrėtojo. Jei duotum prižiūrimajam teisę 
ginčytis dėl priežiūros išvadų, tai ar nebus šios priežiūros že¬ 
minimas, laužymas, gal ir naikinimas? Jeigu mes turėtume gal¬ 
voje priežiūrą, vykdomą vyresniojo tos pačios rūšies organo dėl 
žemesniojo ir priklausomo organo, kaip tai paprastai ir esti, 
tai gal taip ir būtų. Bet čia mes turime reikalą su įstaigomis, 
kurios pačia savo esme, pačiu savo darbo ir valdžios pagrin¬ 
du ir šaltiniu, pačia savo struktūra aiškiai ir kategoringai skiriasi 
ir nesudro tarp savęs paprastojo valdžios ir priklausomybės 
santykio. Čia santykis yra kitoks. Iš vienos pusės mes turime 
apskričių ir miestų tarybas, sudarytas ir dirbančias visuomenės 
savivaldybės pagrindais, atsakomingas prieš tą pačią visuomenę, 
iš antros gi pusės turime savivaldybės tarnybos aparatą, jo or¬ 
ganą, priklausomą nuo savo tarnybinės vyriausybės. 

Tiesa, vietos savivaldybės gimsta ir dirba valstybėje ir iš 
jos gauna savo teises ir darbo ribas. Valstybė, pavesdama rū¬ 
pintis ir tvarkyti kai kuriuos reikalus pačioms vietos visuome¬ 
nėms, turi teisės prižiūrėti jų darbus ir ypač saugoti, kad jos 
neperžengtų savo kompetencijos. Savivaldybės, kad ir dirba 
vietos visuomenės vardu, bet nėra suvereninės ir todėl negali 
būti lygios su Valstybe. Jos priklauso nuo valstybės leidžiamojo 
įstatymo. Taigi valstybės priežiūra yra teisėta ir būtina, nes to 
reikalauja valstybės tvarka., Bet vis dėlto ši priežiūra yra kito¬ 
kios rūšies, negu vyresniojo organo priežiūra, taikoma žemes¬ 
niam organui. Čia gali būti tik įstatymo saugojimo priežiūra, 
neliečianti darbo esmės. Kaip mes jau matėme, ji tokia ir yra. 
Jei ši priežiūra būtų tiesiog vykdoma vyriausiojo suvereninės 
valstybės organo, kuris atstovauja jos suvereniteto reiškėjui—pi¬ 
liečių visumai, vadinasi, būtų vykdoma paties Seimo, kuris 
gali net ir įstatymą pakeisti, tai gal tuomet ši priežiūra ir turėtų 
būti galutinė, nekontroliuojama ir neskųstina. Bet Savivaldybių 
Departamentas tokios reikšmės neturi. Jis kad ir yra valstybės 
teisių ir valstybės priežiūros vykintojas, bet vis dėlto pačia savo 
esme yra priklausomas administracinės valdžios tarnybinis orga¬ 
nas. Jis yra valstybės teisių sargas. Šių teisių sargas gali būti 
linkęs daugiau rūpintis valstybės, negu savivaldybių teisėmis, ir 
gali imti siaurinti pastarųjų teises. Tat ypač gali apsireikšti šioj 
priežiūroj, kuri liečia savivaldybių kompetenciją. Savivaldybių 
kompetencijos ribos aprėžia administratinės valdžios aparato 
kompetenciją. Kas bus nutraukta iš savivaldybių kompetencijos, 
tat bus atgauta administracijos (vykdomosios valdžios tarnybos 

aparato) kompetencijai. Taigi Savivaldybių Departamentas, kuris 
priklauso tam aparatui ir eina vykdomosios valdžios tarnybą 
(jis klauso Vidaus Reikalų Ministerio, o per jį Ministerių Kabi¬ 
neto), visados gali stengtis susiaurinti savo aiškinimais ir prie¬ 
žiūra savivaldybių kompetenciją administracijos . naudai. Nesa¬ 
kau, kad taip yra daroma, bet gali būti daroma; tokia tenden¬ 
cija gali atsirasti; tai yra paprastas žmogaus savybės apsireiški¬ 
mas, kad kiekviena įstaiga, kiekviena funkcija nori išplėsti savo 
valdžią. 

Ar galima ši priežiūra palikti be jokios kontrolės, ar ga¬ 
lima pavergti vietos savivaldybės Savivaldybių Departamento 
nuožiūrai, neduodaut joms teisės ginti savo kompetenciją ir savo 
teises įstatymu? Pavesti ši kontrolė Vidaus Reikaių Ministeriui 
ir Ministerių Kabinetui neužtenka, nes Ministeris ir Kabinetas 
tai kaip tik vykdomosios valdžios vyriausybė, tos valdžios, ku¬ 
rios tendencijas priklausomas jai Departamentas ir vykdo. 

Tiesa, yra viena visuotinė visų valstybės funkcijų kontrolė— 
tai tautos (piliečių visumos) atstovybės—Seimo. Jis gali papeik¬ 
ti vykdomosios valdžios veikimą, jis gali apginti ir vietos savi¬ 
valdybių teises, jei jos būtų Savivaldybių Deoartamento priežiū¬ 
ros vykdymu varžomos ir neteisėtai siaurinamos. Jis daboja 
visos valstybės tvarką. 

Bet Seimo kontrolė yra vykdoma jo paties nuožiūra. Tai 
nėra tam tikra skundams spręsti įstaiga. Vietos savivaldybėms 
turi būti leista ginti savo kompetenciją, savo teises, jei Savival¬ 
dybių Departamentas priežiūros keliu imtų jas varžyti. Turi 
būti toks organaa, tokia įstaiga, į kuria savivaldybės galėtų kreip¬ 
tis su skundais dėl valstybės organų vykdomos priežiūros. To¬ 
kiam reikalui tinka kaip tik teismas, kuris nėra vykdomosios val¬ 
džios organu, nepriklauso nuo jos, nėra suinteresuotas kompe¬ 
tencijos ginčo išsprendimu vienai ar antrai pusei ir kuris eina 
tik Įstatymų sargybą. Vietos savivldybių priklausomybės ir tei¬ 
sių klausimas gali virsti ginču dėl priklausomybės tarp vietos 
savivaldybių ir valstybės administracijos. Argi galima pavesti ga¬ 
lutinai neskundžiamai išspręsti šis ginčas valstybės administraci¬ 
jai, kuri yra ginčo dalyvis? Tai būtų vietos savivaldybių teisių 
neigimas. 

Tokios yra bendros šio reikalo išvados. Jei jos neatatiktų 
esamam įstatymui, tai reikėtų jos atmesti, nes kad ir negeras 
įstatymas, vis dėlto yra privalomas. 

Bet įsiskaičius įstatymą, aš randu jame taisyklę, kuri mano 
supratimu kaip tik sankcijonuoja šią išvadą. Savivaldybių įsta¬ 
tymo pats galas (152 str. galas) skamba taip: „Šitojo (Ministerių 
Kabineto) nutarimai galutini, neskundžiami, bet visumet reikalas 
gali būti perkeltas į teismą ir sprendžiamas tvarka, nurodyta 
§§ 122 — 124“. Ar tat liečia tik privatinius suinteresuotųjų as¬ 
menų skundus, apie kuriuos kalba 99, 107 ir 121 str., kaip tai 
suprato Vyriausiasis Tribunolas, vadinasi, liečia tik tuos atsitiki- 

mus, kai valdžios organų nutarimai yra padaryti privatinius skun¬ 
dus sprendžiant, o ne ex officio priežiūros tvarka? Manyčiau, 
kad ne, nes jeigu tat liestų tik privatinius skundus, tai koks gi 
būtų reikalas kartoti 152 staipsny tai, kas jau dėl privatinių 
skundų pasakyta 122 — 124 str. Žodis „visumet“, pavartotas 152 
str. tekste, ir tai, jog 152 str. yra patalpintas skyriuje, kuris 
kalba apie „apskričių ir miestų savivaldybių įstaigų veikimo 
tvarką ir priežiūrą“ (pabrėžiu „ir priežiūra “), mane įtikino, jog 
teisėtos savivaldybių priklausomybės (kompetencijos, teisių ribų) 
klausimas gali būti esamu įstatymu (152 str.) perkeltas į teismą 
(Apygardos Teismą ir Vyriausiąjį Tribunolą), o šiuo atžvilgiu 
perkėlimas (skundo teisė) priklauso kaip tik pačioms vietos sa¬ 
vivaldybėms. 

Taip man šis dalykas atrodo. Bet jeigu klysčiau šiuo įsta¬ 
tymo aiškinimu, tai, mano supratimu, reikėtų ta įstatymo spraga 
papildyti. 

Mykolas Romeris. 


Vietos reikšmė prievolėse. 


Kalbėdami apie vietos reikšmę prievolėse (obligationes), 
mes turime galvoję prievolių prasidėjimą, jų vykdymą, daikto 
pristatymą ir skundimo momentą, tad kalbame apie prievolių 
prasidedamąją, vykdomąją, pristatomąją ir skundžiamąją vietą. 

I. 

Prasidedamoji prievolių vieta Pandektų teisės buvo pri¬ 
pažinta skundžiamąja vieta (forum contractus). Kur susitarta, ten 
ir skundas galėjo būti duodamas (Dig. 5. 1. 19. 2). Ir šiandien 
pas mus skundžiamajai vietai tokia išimtis tebėr. Jei nesiskundžia- 
ma atsakytojo gyvenamoje vietoje (Civ. Proc. Įstatymo §§ 203. 
206), tai tam tikromis sąlygomis skundas gali būti keliamas 
prasidedamoje prievolių vietoje. (Civ. Proc. įstatymo § 210). 
Vokietijos Civilinis Procesas tokios skundžiamosios vietos ne¬ 
pripažįsta. 

Jei prievolė kyla iš uždraustų veiksmų (delicta), tai nuo to 
skundžiamoji vieta (forum delicti commissi) nepareina. Tik auto¬ 
riaus teisę peržengus, autorius gali skųsti nusikaltėlį ten, kur nu¬ 
sižengimas buvo įvykęs (Civ. Proc. Įstatymo § 217). Vokietijos 
gi „Zivil - Prozess - Ordnung“—o § 32 sako: „Fūr Klagen aus 
unerlaubten Handlungen ist das Gericht zustandig, in dessen Be- 
zirk die Handlung begangen ist“. (Skundams dėl uždraustų veiks¬ 
mų tinka teismas, kurio apygardoj tasai veiksmas yra įvykęs.) 

Prasidedamoji prievolių vieta yra daug svarbemė sutartims 
(plačiau: noro pareiškimams) interpretuoti. Susitariant Rusijoje 
žodis „rublius“ turi kiią prasmę, ne kaip susitariant Latvijoje; 
susitariant Suomijoje, Estijoje žodis „markė“ turi kitą prasmę, 
ne kaip susitariant Vokietijoje. Kitą pavyzdį duoda Vekselių Įsta¬ 
tų § 39, kur priimta Skandinavų sistema: sprendžiant klausimą 
apie vekselio apmokėjimo laiką nusveria prasidedamosios vekse¬ 
lio vietos kalendorius (stilius), ir atmetama Vokiečių sistema 
(Wechselordnung Art. 34), kur nusveria vykdomosios vekselio 
vietos įstatymai. 

Pagalios galime priminti posakį: „Iocus regit actum“, atsi¬ 
mindami tik, kad prasidedamosios vietos įstatymai reguliuoja ne 
visą aktą, o tiktai jo formą (formalumus), ir kad tasai reguliavi¬ 
mas („regit“) vra siaurinamas tuo, kad vietos įstatymų nustatytos 
formos pakanka, nors tie įstatymai mažiau reikalautų, negu kitos 
vietos įstatymai, kur sutartis ar kitas kuris juridinis aktas (noro 
pareiškimas) turės gyvuoti. Pavyzdžiui : Civ. Proc. Įstatymo § 464 
(1914 leid.): „Aktai, padaryti svetimoje valstybėje esamais ten 
įstatymais, kad ir nesutiktų tat su panašių aktų darymo forma¬ 
lumais Rusijoje, yra pripažinami teisėtais aktais, nebent butų įro¬ 
dyta jų neautentiškumas“. Panašiai sako Prekybinio Proceso 
{statymų § 218 (1903 leid.): „Jei aktas yra surašytas ir padary¬ 
tas svetimoje valstybėje jos papročiu ir nesutinkamai su panašių 
aktų darymo formalumais Rusijoje, tai jis vis dėlto yra pripaži- 
namas teisėtu aktu, nebent būtų pristatyta įrodymų jo neauten- 
tiškumo“. Vekselių įstatų § 84: „Tvarka padarymo svetimoje 
vietoje tų veiksmų, kurių reikia vekseliui įvykinti arba apsaugoti, 
yra sprendžiama iš to krašto įstatymų, kurio yra ši vieta“. Taip 
pat ir Vokietijos Wechselordnung Art. 86: „Ueber die Form der 
mit einem Wechsel an einem auslandischen Platze zur Ausiibung 
oder Erhaltung dės Wechselrechts vorzunehmenden Handlungen 
entscheidet das dort geltende Recht“. 

II. 

įtakingesnė už prasidedamąją vietą juridiniams veiksmams 
yra prievolių vykdomoji vieta. Einant juridiniu dėsniu „šalys — 
sutarčių valdovai“, jos pačios gali nustatyti, kur debitorius turės 
atlikti savo pareigą, ir kur gali reikalauti kreditorius, kad ji butų 
atlikta. Pav. vekselių įstatu § 7: „Vekseliui mokamąja vieta yra 
laikoma jo surašymo vieta, jei vekselio davėjas pačiame vekse¬ 
lyje, prieš savo paraša, nenurodė* kitos mokamos vietos“ ... 
Salys neprivalo sutartyje žymėti, kur turės būti išpildyta prievolė. 
Gana to, kad jų noras matyti iš akto esmės. Pavyzdžiui, sutar¬ 
tis liečia nekilnojamąjį turtą. Tuomet „locus rei sitae“ savaime 
turi būti pripažinta šalių norėta prievolės vykdomąja vieta. Net 
kilnojamojo daikto vieta paprastai turės būti pripažinta šalių no¬ 
rėta vykdomąja sutarties vieta. Senojo (1861 m.) Vokiečių „Allge- 
meines Deutsches Handelsgesetzbuch“ 324 art. antrojo abzaco 
antrasis sakinys sako: „ .. Wenn jedoch eine bestimmte Šache 
ūbergeben werden soll, welche sich zur Zeit dės Vertragsab- 
schlusses mit Wissen der Kontrahenten an einem anderen Orte 
befand, so geschieht die Uebergabe an diesem Orte“. Taip ir 
šiandien Palangos krašte Vietinių Pabalti jos Įstatymų III-osios 
Dalies § 3495 (1864 leid., 1890 tąsa) sako: „Specialiai pažymėtas 
daiktas turi būti įduotas ten, kur jis yra prievolės vykdymo metu...“ 
Lygiai taip ir Rusų tam tikros Komisijos išdirbto Prievolių Tei¬ 
sės Sumanymo (Rusijos Dūmai patiekto 1913 m. spalių men. 

14 d.) § 210: „Specialiai numatytieji daiktai, kurių pardavėjas ir 
pirkėjas susitardami žinojo, kad jie randasi tam tikroje vietoje, 
turi būti perduodami toje pat vietoje“. 

Jei šiuo atžvilgiu sutarties nurodymų nepakanka, tad pa¬ 
pildo juos įstatymas. Pandektų teisė debitoriui teikė sprendžia¬ 
mąjį balsą. Jis galėjo pildyti „quoquo loco non inopportuno“ 
(Dig. 46. 3. 39) (kur tik nebus nepatogu). Bet jeigu jis savo 
prievolės pildymą atidėliojo ligi kreditorius padavė skundą, tai 
debitorius tos savo teisės nustodavo. Dig. 13. 4. 2. 3: „petitorem 
electionem habere, ūbi petat, reum, ub\ solvat, scilicet ante pe- 
titionem“. Lygiai taip yra Palangos krašte ir šiandien (§§3493. 
3494). Prūsų „Allgemeines Landrecht“ (1794 m.) buvo nustatyta: 
atlyginamosios prievolės duoti kas (1. 5. 240) (taigi ir užsimokėti, 
1. 16. 28) turėjo būti pildomos ten, kur susitariant gyveno kre¬ 
ditorius, atlyginamosios prievolės daryti kas (1. 5 250)—ten, kur 
susitarniant gyveno debitorius; visokios rūsies neatlyginamosios prie¬ 
volės (1. 5. 249) — ten, kur tuo tarpu buvo debitorius; prievo¬ 
lės nesutartinės—ten, kur debitorius tuo tarpu buvo (1. 16.27), 
arba (užsimokant pinigais) gyveno (1. 16. 52). Senosios Vo¬ 
kiečių „Allgemeines Deutsches Handelsgesetzbuch* (1861 m.) 
Art 324 skelbė, kad debitoriaus gyvenamoji vieta, prasidedant 
prievolei, nulems jos vykdomąją vietą, kitaip sakant, prievolė turi 
būti vykdoma ten, kur jai prasidedant debitorius turėjo savo gy¬ 
venamąją vietą arba įmonę. Taip ir dabartinės Vokiečių Civili¬ 
nės Teisės įstatyme (BGB § 369). Kitaip sako mūsų (b. rusų) 
teisė. Įstatymas kad ir nenustato šiuo atžvilgiu bendros taisyklės, 
bet Senato praktika taip nusistatė, kad kreditoriaus gyvenamoji 
vieta yra tąja vieta, kur prievolė turi būti išpildyta. (Tiutriumo- 
vas, Civiliniai Įstatymai, past. 4 prie § 2055; Meier-Helmsten, 
Rusų Civilinė Teisė, pusi. 384). Panašiai ir Prievolių Teisės Su¬ 
manymo §§ 89. 90. „Prievolė turi būti pildoma toje vietoje ir 
tuo metu, kurie nustatoma sutartimi arba prievolės esmės lemiama“. 
(89). „Jei prievolės vykdomosios vietos anuo paragrafu nustatyti 
negalima, tai prievolė turi būti vykdoma toje vietoje, kur jai pra¬ 
sidedant kreditorius turėjo savo gyvenamąją vietą, o prievolės, 
kylančios iš sutarčių, kurios liečia debitoriaus prekybą—jo įmonės 
vietoje. Piniginė skola turi būti atiduota kreditoriaus gyvena¬ 
mojoje vietoje; bet jei kreditorius po prievolės prasidėjimo pa¬ 
keitė savo gyvenamąją vietą, tai padidėjusios per tai debitoriaus 
išlaidos ir pavojaus našta, siunčiant pinigus kreditoriui, krinta 
ant kreditoriaus* (90). Vėl kitaip Palangos krašte, kur Vietinių 
Įstatymų § 3496 sako: „Kurče nuošimčiai nunešami kreditoriui, 
o kapitalo jis ateina pas debitorių“. Tiek dėl klausimo, kur yra 
prievolių vykdomoji vieta. 

Juridinė vykdomosios prievolių vietos reikšmė apsireiškia 
tuo, kad pagal ją nustatoma skundžiamoji vieta. Taip nustato 
Civ. Proc. Įstatymo §§ 208.209.210; bet čia tik tam tikrais atsi¬ 
tikimais. Priešingai, Vokietijos Zivil-Prozess-Ordnung § 29 sta- 

čiai visiems atsitikimams skundžiamąja vieta nustato vykdomąją 
prievolių vietą. „Fūr Klagen auf Feststellung dės Bestehens oder 
Nichtbestehens eines Vertrages, auf Erfūllung oder Aufhebung 
eines solchen, sowie auf Entschadigung wegen Nichterfūllungoder 
nicht gehoriger Erfūllung ist das Gericht dės Orts zustandig, 
wo die streitige Verpflichtuug zu erfūllen ist“. 

Net ir pats prievolių turinys lemiamas jų vykdomosios vie¬ 
tos įstatymais. Ne visada taip buvo! Šio klausimo juridinis iš¬ 
sivystymas gana įdomus, ir todėl ne pro šalį bus šiek-tiek giliau 
įsileisti į jo istoriją. 

Romėnų , taip pat ir Germanų , teisė buvo tvarkoma perso¬ 
naliniu principu. Kiekvienas asmuo visais savo juridiniais reika¬ 
lais priklausė tos giminės įstatymams, kuriai jis kaip asmuo iš 
gimino priklausė. „Jura ossibus inhaerent“. Atėnietis Gabijoje 
buvo teisiamas Atėnų (Graikų) įstatymais. Galias Atėnuose buvo 
teisiamas Gailų (Keltų) įstatymais. O teisdavo Romos valstybės 
teisėjas - romėnas Romoje (ar kitur). Viduramžių juridinė pa¬ 
žiūra šiuo atžvilgiu pakitėjo. Žemė, su kuria žmogus tuomet 
buvo ankštai surištas, įgijo nusveriamosios reikšmės, ir žemės 
teisė tapo teise į jos valdytoją, nežiūrint į jo giminystę (priklausi- 
mas prie tautinės giminės). Tokiu būdu sustiprėjo teritorialinis 
principas, kuriuo visi teritorijos gyventojai priklausė tos terito¬ 
rijos įstatymams. „Quidquid ėst in territorio, etiam ėst de terri- 
torio“. Bet nė vienam tų dviejų principų nepavyko gauti viršus. 
Susidariusieji neaiškumai atvedė taip vadinamuosius Glosatorius 
ir Postglosatorius ligi to, kad išsivystė ypatinga teisės sritis — 
statutorum collisio, — ir jie stengėsi surasti juridiškai nusverian¬ 
čias taisykles kiekvienam klausimui. Atsižvelgdami į Gajo (1. 8) 
suskirstymą „omne jus, quo utimur, vėl ad personas pertinet, 
vėl ad res, vėl ad actiones“, jie mokydavo: yra „statutą perso¬ 
nalia“—asmenų ryšiai su teise priklauso nuo jų gyvenamosios 
vietos (lex domicilii); yra „statutą realia“—daiktų ryšiai su teise 
priklauso nuo jų esamosios vietos (lex rei sitae); yra pagalios 
„statutą mixta“—juridiniai veiksmai priklauso nuo jų prasideda- 
mosios vietos (locus regit actum), Ta nuomonė teisės moksle 
vyravo ligi 19 amž. ir perėjo į Prūsų „Allgemeines Landrecht“ 
(Einleitung §§ 23 — 42), taip pat į „Code civil“ ir į Austrijos 
Civilinės Teisės Įstatymą (1811). Tuomet prievolių turinį lėmė 
jų prasidedamosios vietos įstatymai. 

Naują pagrindą šios srities mokslui davė Karolius Fridri¬ 
chas fon Savigny (1779—1861) savo „System dės heutigen romi- 
schen Rechtes“ (Tom. 8, pusi. 107 ir sek.). Jis moko: nusveria 
tos vietos įstatymai, kur juridinis reikalas turi savo būstinę, kur 
jo vietiniai santykiai vyrauja. Savygnyjo įtaka sekdamas šių dienų 
juridinis mokslas pripažįsta, kad sprendžiamosios taisyklės turi 
būti nustatomos kiekvienam atsitikimui skyrium: negana ėsą 
skirtumo statutą personalia, realia ir mixta. 

Asmens ir daikto klausimuose daviniai liko beveik tie pa- 

tys, tik motyvavimas virto kitokiu. O dėl prievolių, tai pagal 
Savigny ir juo pasekusią Vokiečių teoriją ir praktiką nusveria 
vykdomoji prievolių vieta, nes joje glūdinti jų vietinių santykių 
viršus. Pav. Vokiečių Civilinės Teisės {statymo (BGB) § 453 sako : 
„Ist als Kaufpreis der Marktpreis bestimmt, so gilt im Zweifel 
der fūr den Erfūllungsort zur Erfūllungszeit massgebende Markt¬ 
preis als vereinbart“. (Jei perkamąja kaina nustatoma turgaus 
kaina, tai, kilus abejojimui, sutartąja kaina yra laikoma vykdymo 
vietos ir laiko turgaus kaina) Taip ir prievolių Teisės suma¬ 
nymo § 199: „Parduodant prekes ir procentinius bei kitus verty¬ 
binius popierius perkamoji kaina gali būti sutartyje nustatyta, 
nurodant j turgaus ar biržos kainą. Čia apskaičiavimo pagrindu 
yra vidutinė vykdymo vietos ir laiko turgaus ar biržos kaina, 
nebent būtų kitaip susitarta“... Arba Vokietijos „Handelsgesetz- 
buch“ (1897 m.) § 361: „Mass, Gevvicht Wahrung, Zeitrechnung 
und Entfernung, die an dem Orte gelten, wo der Vertrag erfūllt 
werden soli, sind im Zweifel als die vertragsmassigen zu be- 
trachten“. (Vykdomosios vietos matas, saikas, užsimokėjimo 
priemonės ir tolumai yra laikomi, kilus abejojimui, susitar¬ 
taisiais). 

Taip ir pas mus: nusveria ne prasidedamoji, bet vykdomoji 
prievolių vieta. Tiesa, sutartims, padarytoms užsienyje, nėra tai¬ 
kinama mūsų pasenėjimo teisė (Civ. Proc. {statymo §§ 708. 1540. 
Civ. Jst. § 1549), o rusų Kasacinis Departamentas pakartoda¬ 
mas statė tokį pagrindinį dėsnį, kad visoki aktai, padaryti už¬ 
sienyje svetimąšalių tarp savęs ar su Rusijos piliečiais ar šių 
pastarųjų tarp savęs, tinka ir Rusijoje ir turi būti sprendžiami tos 
valstybės įstatymais, kur jie buvo padaryti, atsižvelgiant ne tik į 
jų formalinę pusę ir kylančias iš jų teises ir pareigas, bet ir į visas 
jų neišpildymo pasekmes. (Graebner ir Dobrovolskis Prekybi¬ 
nių bylų Senato sprendimų rinkinys. 2 leid. 1902 m. Nr. 112, 
pusi. 56; Borovikovskis, past. 2. 3. prie Civ. Proc. Įstatymo § 707). 
Vis dėlto vykdomosios prievolių vietos principas čia pasirodo 
gyvas tuo, kad mūsų, o ne užsienio pasenėjimo teisė taikinama 
tada, kai tokios sutartys turi būti vykdomos mūsų valstybėje. Ir 
ne tik pasenėjimo teisės srityje taip yra, bet tada visi klausimai, 
kurie liečia sutarties vykdymą, yra sprendžiami mūsų įstatymais, 
(Borovikovskis, toje pat vietoje) reiškia: nusveria prievolių vykdo¬ 
moji vieta. 

Vykdomoji prievolių vieta nesikeičia, kad ir pasikeistų ją 
nulemiančios aplinkybės. Taip yra Prievolių Teisės Sumanyme 
(§ 90), ir Vokietijos BGB § 269, 1, taip buvo ir senesnėje Vo¬ 
kietijos praktikoj ir teorijoj *). 


*) Tuo, mano nuomone, ir išrištas klausimas III, kurį iškėlė p' 
Fridmanas, „Teisė“ I. 46. deja mūsų piliečių nenaudai. Bent ai kai* 
barniems atsitikimams pritaikinti 1919 m. gruodžio mėn. 31 d. (L. V. Ž. Nr. 
19) įstatymo £§ 4. 5. negalėčiau. 

III. 


Nuo vykdomosios prievolių vietos reikia atskirti pristatomoji 
vieta. Jos juridinė reikšmė mažesnė. Pridėdami atskirą pristatomąją 
vietą kontragentai nurodo, j kurią vietą daiktas turi būti gabenamas, 
siunčiamas. Bet ši sąlyga nepakeičia vykdomosios prievolių vietos. 
Šių abiejų vietų skirtumas liečia klausimą, kas neša daikto nelai¬ 
mingo žuvimo ar jo nelaimingo pablogėjimo pavojaus naštą. 
Kaip praktika (Šeršenevičius. Prekybinės Teisės Kursas. 1908. tom. 
II. pusi. 152), taip ir Prievolių Teisės Sumanymo § 206 nustato: 
„Jei pardavėjas, pirkėjui pareikalavus, parduotus daiktus pasiun¬ 
čia ne į tą vietą, kuri einant §§ 89. 90 (Sumanymo) yra laikoma 
sutarties vykdomąja vieta, bet į kitą, tai pavojus šių daiktų ne¬ 
laimingo žuvimo ar jų nelaimingo pablogėjimo pereina ant pir¬ 
kėjo tuo metu, kada jie perduodami asmeniui ar įstaigai, kurie 
yra apsiėmę juos gabenti“. 

Pristatomoji vieta, žiūrint į kreditoriaus pusę, turės būti va¬ 
dinama paimamąja vieta. 

Dar galima pridėti, kad nuo vykdomosios prievolių vietos 
yra skiriama adreso vieta. Ji atskiros juridinės reikšmės neturi. 
Taip pat ji skiriasi nuo pristatomosios (paimamosios) vietos. 
Pav. Šiaulietis A. raštu perka iš mašinų sandelio Kaune kuliamąją 
mašiną, reikalaudamas, kad mašina būtų jam pristatyta į Šiaulius 
adresu: dvaras X, Pakruojaus valsčiaus. Čia bus vykdomoji 
vieta—Kaunas, pristatomoji vieta—Šiauliai, adreso vieta—dvaras X. 

IV. 

Apie skundžiamąją vietą, be to, kas jau yra aukščiau pasa¬ 
kyta, daug ko kalbėti čia nereikia. Šis klausimas daugiau liečia 
proceso teisę. Čia reikėtų pabrėžti tik tiek, kad skundžiamoji 
vieta prievolėms, kilusioms iš sutarčių, gali būti kontragentų su¬ 
sibarta*. sutartyje gali būti nurodyta pirmoji teismo instancija. 
(Civ. Proc. Įstatymo 227 str.), o 228 straipsniu .šalys visose by¬ 
lose, išskyrus bylas dėl nekilnojamojo turto, ginčui spręsti gali 
pasirinkti ir ne tą Apygardos Teismą, kuris, einant bendra tvarka, 
turėtų tą ginčą spręsti. 

O. Būchleris. 

Kuriais įstatymais gyvena Lietuvos 
Valstybė? 


Jeigu įstatymų leidimo technika ir jų tikslumas bei aišku¬ 
mas kiekvienoje valstybėje ir jos piliečių gyvenime yra svarbus 
dalykas, tai jis turi dar didesnės reikšmės ką tik gimusios val¬ 
stybės gyvenime. Žinoti juridinės normos, reguliuojančios val¬ 
džios organų santykius su piliečiais ir piliečių tarp savęs, yra ne 
tik patogumo klausimas, bet tatai liečia ir patį valstybės, kaip 
teisinio organizmo, buvimą. Kad valstybė, susidedanti iš savo trijų 
pagrindinių elementų — teritorijos, gyventojų ir valdžios, — būtų 
tarptautinės valstybių šeimos suvereniniu nariu, reikalinga yra, 
kad jos ta valdžia būtų ne tik faktina, pagrįsta valdžios organų 
fiziniu viešpatavimu ant gyventojų, ir galinti ginti teritoriją nuo 
pasikėsinimų iš oro ir vidaus, bet kad ji, ta valdžia, būtų pagrį¬ 
sta teisės dėsniais, atatinkamais tos valstybės gyventojų teisės 
sąmonei. „Faktinė valdžia, kuri remiasi tik visuomenės upu, — 
sako prof. Kokoškinas, — ir neišsiliejusi į tvirtas teisės normas, 
nėra valstybinė valdžia. Ji tampa valstybine valdžia tik tada, 
kada palaikantis ją visuomenės ūpas kristalizuojasi abstraktinėse 
teisės normose“*). „Teisinės valstybės žymė — sako prof. Kot- 
liarevskis,—yra ta, kad valstybė negali reikalauti iš savo piliečių 
jokių veiksmų ir negali jiems jų kitaip užginti, kaip tik remda¬ 
masi žinoma teisės norma. Teisinės valstybės įvykimo laipsnis 
gali būti labai įvairus, ir jeigu, kaip sako Kotliarevskis**), net 
valstybėse su nusistovėjusia sistema tas teisinės valstybės įvykimo 
procesas dar toli gražu nėra pasibaigęs, tai valstybei, ką tik pra¬ 
dedančiai savarankiškai gyventi, tie reikalavimai gali būti statomi 
mažiausiu maštabu ir labai atsargiai, nes jeigu ir senose valsty¬ 
bėse teisinės valstybės reikalavimai susiduria su apsigynimo rei¬ 
kalingumu, tai naujoje valstybėje galima žiūrėti į teisinės valsty- 

*) Kokolukhht>. JleKuiH no očmeMy rocyaapcTB. npaBy. 142 p. 

**) KoTJiapeBCKiii. BjiacTb h npaBO. 72, 77 ir 351 p. 




bes reikalavimus tiktai kaip į siekinį“. Tačiau šios trumpai iš¬ 
dėstytos pastabos duoda pagrindo reikalauti, kad valdžios orga¬ 
nams ir piliečiams būtų aiškiai žinoma, kurie įstatymai yra val¬ 
stybėje. Senai susikūrusiose valstybėse į klausimą, kurie įstaty¬ 
mai jose gyvuoja, gauname atsakymą, kad gyvuoja įstatymai, 
kuriuos Vyriausioji Valdžia nustatytąja tvarka yra išleidusi, bet 
ir čia, sakysim, su Rusijos įstatymais, buvo visokių interpreta¬ 
vimų ir nesusipratimų, pavyzdžiui dėl galios „Įstatymų rinkinio“, 
(Svod Zakonov) „Pilnojo Įstatymų rinkinio“ ir paskesniųjų ko- 
difikacijų. 

Ar mes Lietuvoje turime išsikristalizavusių abstraktinių tei¬ 
sės normų sistemą, valdžios organams ir piliečiams aiškią? Kol 
kas dar neturime ir turėti negalime. v Laikinojo Lietuvos teismų 
ir jų darbo sutvarkymo § 2 (Vyr. Žin. 2—3) sako, kad teismą 
sutvarkant ir teisiant, tardant ir sprendžiant bylas turi galios tie 
įstatymai, kurie yra buvę Rusų valdžiai esant, o pirmosios Laik. 
Konstitucijos § 24 (L. Aidas 1918 m. Nr. 130) pasakyta, kad 
srityse, kuriose Lietuvos Valstybės nėra išleista nau.ų įstatymų, 
laikinai palieka tie, kurie yra buvę prieš karą, kiek jie neprieš¬ 
tarauja Laik. Konstitucijos pamatiniams dėsniams. Tas pats nu¬ 
statymas yra pakartotas antroje (§ 28) ir trečioje Laikinoje Kon¬ 
stitucijoj (§ 3)*). Bet klausimas, kurie iš pirmiau buvusių įsta- 
tatymų Konstitucijai ir naujiems įstatymams prieštarauja, matyti, 
paliktas kiekvienu atsitikimu teismo interpretavimui ir jo teisės 
kūrybai. Klausimas toli gražu nelengvas, ir jam išrišti reikia di¬ 
delio atsidėjimo. Mes gi šiuo straipsniu norėtume sustoti ties 
atskirais atsitikimais ir atkreipti juristų dėmesį į tą darbą, kurs 
reikia atlikti mūsų įstatymų srity. Lietuvos Laikinąja, o dabar 
ir nuolatine Konstitucija yra paskelbtas visų piliečių, be skirtumo 
lyties, lygybės principas. Tuo principu suprantama lygus naudo¬ 
jimasis taisėmis ir lygus pareigų ėjimas. Viešųjų teisių srity ly¬ 
ties lygybė, einant įstatymų raide, nekelia abejojimų: moteris, 
kaip ir vyriškis, lygiai naudojasi aktyvia ir pasyvia rinkimų teise, 
moteris gali būti prezidentu, ministeriu ir t.t. Įstatymo raidė 
nedaro šiam dalykui kliūčių. Kitaip yra privatinių teisių srity. 
Civil. Įstatymų 3 str. draudžia vyriškiams vesti ligi 18 m. am¬ 
žiaus, o moterims tekėti ligi 16 m. Ar šitas straipsnis neprieš¬ 
tarauja lygybės principui? Einant straipsnio raide, bus aiškus 
prieštaravimas. Tačiau šito lyties skirtumo pagrinde guli ne pri¬ 
vatinės teisės nelygybė, bet valstybės stengimasis rūpintis piliečių 
sveikata (žiūrėk — Tiutriumov. Projekt graždanskavo uloženija. 
Motivi k st. 132), ir todėl tas straipsnis neprieštarauja konstitu¬ 
cijos skelbiamam lygybės principui. Civil. Įstatymų 107 str. įsako, 
kad žmona klausytų savo vyro, kurs yra šeimos galva, ir jam 
priklauso vaikų auklėjime pirmenybės teisė (Šen. spr. 90 Nr. 18). 


*) Taip ir nuolatinės Konstitucijos § 100. Red. 


23 



Ar ši taisyklė yra atkritus, ir lygybės principu reikia įgyvendinti 
šeimoje dvivaldė? Šiuo klausimu galima išreikšti savo teorijos 
samprotavimus, bet įstatymo raidėje nėra atsispirimo tinkamai 
išvadai. Tų pačių įstatymų str. 1128 sakė, kad sesuo prie brolio 
gauna paveldimo turto (ne mieste) l h dalį. Ar ši taisyklė tu¬ 
rėjo atkristi pati savaime, kaip aiškiai prieštaraujanti vyrų ir 
moterų lygybės principui? Einaut įstatymo raide, straipsnis be 
abejo turėjo atkristi savaime, ir, rodos, nereikėjo tam dalykui 
atskiro įstatymo, tačiau š. m. balandžio 20 d. yra paskelbtas 
toks atskiras moterų teisių įstatymas ir jis nieko nesako nei dėl 
3, nei dėl 107 str. Matyti, ne gana skelbti principai, bet reikia 
jie dar įkūnyti įstatymuose, kristalizuoti aiškiomis normomis. 
Socialinių santykių srity yra atskiros taisyklės moterų darbui 
fabrikuose ir dirbtuvėse apsaugoti (žiūrėk — Pramonės Darbo 
įstatymo 64 — 71 str. II T. 2 d. 1913 m. laidą). Tos taisyklės 
turi likti ir toliau, nes jos saugoja sveikatą ir socialinio gyve¬ 
nimo sąlygas, nors savo išorine puse jos ir prieštarauja lygy¬ 
bės principui. Rusų įstatymai (X. t.) žino gimininio turto 
instituciją ir jo išpirkimą iš svetimų rankų. Šitos institu¬ 
cijos šaknys siekia caro Petro laikų, kada buvo norėta palaikyti 
tuo būdu bajorų luomas. Jeigu dar praėjusiam šimtmety prof. 
Mejeris*) vadino tą instituciją „senų laikų griuvėsiais“, tai juo 
labiau ji turi būti pripažinta netekusia jokios reikšmės demo¬ 
kratinėje respublikoje, kur panaikinti visokį luomai ir jų privile¬ 
gijos. Tuo tarpu mūsų teismai sprendžia dėl gimininio turto iš¬ 
pirkimo bylas, kurios yra keliamos tik spekuliacijos tikslais. Ir čia 
mes matome, kad ne gana^paskelbti principas, bet reikia dar įkūnyti 
jis gyvenime. Sustosime dar ties kai kuriais pavyzdžiais. Rusų lai¬ 
kais valstiečiams buvo tam tikri įstatymai—Atskirasis priedas prie {sta¬ 
tymų Rinkinio IX. T. Šie įstatymai išaugo baudžiavų dirvoje. 
Politiniai ir ekonominiai motyvai paliko šiuose įstatymuose 
ypatingų žymių. Policinės valstybės interesai reikalavo nepri¬ 
leisti prie valstiečių žemės aukštesniųjų luomų. Todėl, pavyzdžiui, 
valstiečio sūnus, išėjęs aukštąjį mokslą, nustodavo teisės valdyti 
valstiečių skirtinę žemę. Kad tokia žemė nepereitų į nevalstiečių 
rankas, 1893 m. ji buvo uždrausta pardavinėti už skolas. Ar šie 
įstatymai gyvi, ar jie jau bus atgyvenę ir savaime nusibaigę, pi¬ 
liečių lygybės principą paskelbus ir „luomams“ išnykus? Rodos, 
reikėjo duoti pats griežčiausias atsakymas dėl šių įstatymų panai- 
kinimo^ Tačiau buvusio Teisingumo Ministerio Leono aplinkrašty, 
(L. V. Ž. 1919—IV—5 Nr. 5) sakoma, kad įstatymai dėl valstie¬ 
čių žemės turį būti laikomi gyvais, kadangi jie nereiškią privile- 


*) MeiicpT.. PyccKoe rpa>KA. npaeo 1068. 112 p. 
f 

gijų. Bet neįsileisdamas j ginčą, ar reiškia ar nereiškia tie 
įstatymai privilegijos, turiu pasakyti, kad jie vis dėlto pilečių 
lygybės principui prieštarauja. Tokiu būdu pasilieka abejojimas 
dėl įstatymų, kurie liečia didžiausią Lietuvos gyventojų dalį. 

Jeigu klausimas dėl ypatingų valstiečiams įstatymų gyva¬ 
vimo galima buvo teoretiškai išrišti ta prasme, kad jie, kaip prie¬ 
šingi lygybės principui, yra negyvi, tai, paskelbus 1922 m. baland. 
10 d. (V. Ž. Nr. 85) įstatymą, tas klausimas pasidarė mano akyse 
dar painesnis. Šis įstatymas pakeitė kai kuriuos civilinių įsta¬ 
tymų straipsnius, sulygindamas moterų teises su vyrų teisėmis 
(tik kodėl liko nepakeisti str. 3 ir 107?) Toliau, jis pakeitė 1184 
str. (X T. 1 d.), išmetęs iš jo nurodytą ten ypatingą valstiečių 
paveldėjimo tvarką, bet nesuprantama, kodėl iš to paties straip¬ 
snio neišmetė kitų punktų (6, 7, 8, ir 9), aiškiai atgyvenusių. Bet 
ne tas čia svarbu; čia svarbu ir neaišku štai kas: yra panai¬ 
kintas Bendr. Valst. lst. 13 str., kurs leido valstiečiams pavel- 
dint turtą vadovautis vietos papročiais. Naikindamas šį straipsnį 
ir aukščiau nurodyto 1184 str. 5 p., įstatymas, matyt, tai darė dėl to 
kad tie straipsniai prieštaravo lygybės principui ir kad „luomų“ 
nebėr. Bet kodėl tada panaikintas tik vienas tų valst. lst. 13 
str?. Juk iš fakto, kad įstatymu yra panaikintas vienas 13 str., 
logiškai išeina pirmučiausia, kad panaikinti įstatymo straipsniui, 
prieštaraujančiam naujiems principams, ne gana vieno tik prieš¬ 
taravimo, o reikia dar leisti tam tikras, tą straipsnį naikinantis, 
įstatymas; bet kam tada reikėjo skelbti principas naikinimo senų 
įstatymų dėl jų prieštaravimo naujiesiems? Antra vertus, naikini¬ 
mas 13 str. (B. Vals. J.) ir 149 str. (Vietos Įst. apie valst. apr. 
žeme) turėtų lyg rodyti, kad visi kiti šių įstatymų straipsniai pasi¬ 
lieka, nors juose randame ne maža prieštaravimų luominių skirtumų 
panaikinimo principui. Sakysim, kad ir B. Valst. Įst. 19 ir 20 str., 
kurie draudžia parduoti, užstatyti ir dovanoti skirtinę žemę as¬ 
menims, neįrašytiems valstiečių bendruomėneje. Sulyginkite Civ. 
Proc. 973 str. 10 p., kurs draudžia pardavinėti už valstiečio sko¬ 
las jo kilnojamojo turto dalį, pripažintą ūkyje būtinai reikalingą. 
Suvavžymas šiuose straipsniuose yra stačiai surištas su asmens 
priklausymu valstiečių luomui. Ar šitie straipsniai panaikinti ? 
Apie jų panaikinimą įstatymo nėra, o jų prieštaravimas kitam 
įstatymui (teismo įstatymui) aiškus. Tai mat kokių sunkumų 
atsiranda, kai atskiros įstatymų dalys nėra suderintos, ir mes aiš¬ 
kiai matome, kaip yra reikalinga sistematiškai peržiūrėti visi se¬ 
nieji įstatymai ir suderinti su naujaisiais. Jeigu naikindamas 
tuodu straipsniu (13 ir 149) įstatymas vadovovosi prieštaravimu 
ne luomų, bet moterų ir vyrų lygybės principui, tai tada būtų 
nesuprantama, kodėl leidime remtis papročiais ir paveldėjimo by¬ 
lose numatoma teisių varžymas dėl lyties. Juk paprotys gali vie¬ 
nodai paliesti ir vyrą ir moterį. Imkim pavyzdžiui esamus teismo 
praktikoje papročius, kad bevaikis našlys ar našlė gauna valdyti 
turtą ligi gyvos galvos, kad vaikai, gavę savo dalį dar gyviems tė- 

vams esant, jau nebedalyvauja turto paveldėjime, tėvams mirus. 
Juk toki papročiai vienodai pritaikomi vyrams ir moterims, ir 
jokio prieštaravimo vyrų ir moterų lygybės principui juose numa¬ 
tyti negalima. 

Aukščiau minėto Lietuvos teismų įstatymo nurodymas, jog 
tebegyvuoja rusų įstatymai, išleisti prieš karą, taip pat yra netik¬ 
slus ir neaiškus. Ar tebegyvuoja tik tie įstatymai, kurie buvo 
išleisti iki 1914 m. liepos 19 d., kada buvo paskelbta Vokietijai 
karas? Kas daryti su įstatymais, išleistais jau karą paskelbus? 
Pavyzdžiui, karo pradžioje buvo paskelbta moratoriumas, buvo 
sustabdyti vekselių protestai ir visi pasenėjimo terminai. (1915 
m. rugsėjo 23 dienos įstatymas). Toki įstatymai yra laikinio 
pobūdžio ir pasibaigė drauge su karu. Bet jų pasekmės tebesi¬ 
tęsia, darydamos įtaką į privatinius žmonių santykius, ir su šio¬ 
mis pasekmėmis negalima nesiskaityti. Tačiau paskelbus prin¬ 
cipą, kad tebelieka įstatymai, išleisti ligi karo, nereikėjo nutylėti 
apie organines pasekmes įstatymų, išleistų sąryšy su karu. 

Eeinant Armijos Teismo įstatymo (V.Ž. 10) 24 straipsniu, 
šis teismas, spręsdamas bylas, vadovaujasi buvusiais Rusų įsta¬ 
tymais, (karo įstatymų 22 ir 24 knygomis) ir Baudžiamuoju Sta¬ 
tutu, kiek jie neprieštarauja kitiems Lietuvos įstatymams. Palikti 
greta du įstatymu (karo baudž. įstatai, ir Baudž. Stat.), pagrįstu 
nevienodais principais, yra aiškus prieštaravimas. Dar didesnį 
prieštaravimą rasime, taikindami proceso taisykles priklausomoms 
Kariuomenės Teismui byloms. Karo įstatų 24 kn. yra 931 str., 
kurio 2 punktu Teismas, spręsdamas kaltybės ar nekaltybės klau¬ 
simą, neprivalo savo sprendimo motyvuoti. Praktikoje ši taisyklė 
turi labai didelės reikšmės, nes teismo sprendimus, kai jie negali 
būti apeliuojami, daro visai neįveikiamais. Kaltinamasis gali būti 
sunkiausiai nubaustas, kaltinimas galį atrodyti byloje dalyvaujan¬ 
tiems asmenims visai neįrodytu, ir jūs negalite žinoti, kuriais mo¬ 
tyvais žmogus visgi yra apkaltintas. Roma locuta, causa finita. 
Tik kasacijos skundais tegalima kovoti su tokiais sprendimais, bet 
juk nesilaikymas formalumų yra reta išimtis. Taigi dabar klau¬ 
simas, ar ši taisyklė tebegyva, ar ji jau yra atkritusi, kadangi 
prieštarauja kitiems įstatymams ir Konstitucijos principams? Tas 
931 str. griežtai prieštarauja Baudž. Proc. įst. 797 str., kurs yra 
gyvas ir dabar. Iš tikrųjų 931 str. valdžios rankose buvo 
kovos ginklu su netinkamais jai elementais. Rusų Karo Teismas 
nebuvo tiek nepriklausomas, kiek civilinis teismas, ir jo 
sprendimai nevisumet buvo patogu motyvuoti. Kitas dalykas de¬ 
mokratinėje respublikoje, kur yra paskelbtas įstatymų vyravimo 
principas, kaip teisinės valstybės pagrindas (Konstitucijos 64—69 
str.). Šiems principams ir teismo orumo principui prieštarauja 
jo teisė daryti savo sprendimus neprieinamais ne tik kritikai, bet 
jr skundams. Šit mane įtikina, jog 931 str. turi būti laikomas 
panaikintu. 

Šiais pavyzdžiais, o jų būtų galima surašyti didelė daugybė, 
mes norėjome parodyti, kaip dar yra neaišku, kurie senieji įsta¬ 
tymai dartebėr gyvi ir kurie jau nebegyvi. Jei šio klausimo iš¬ 
sprendimas eis autoritetingo teismo aiškinimo keliu, tai reikės 
dar ilgai laukti, ligi Aukščiausiasis Teismas—Tribunolas—palaip¬ 
sniui atliks tą darbą. Tikresnis būtų kelias, jei visi rusų įstatymai, 
kad ir dalimis, būtų peržiūrėti ir būtų nustatyta, kurie tų įstatymų 
lieka dar gyvi ir kurie turi būti laikomi panaikintais. Šį darbą 
turėtų atlikti tam tikra komisija, kuri ir patiektų atatinkamą įsta¬ 
tymų projektą, o ligi to laiko kylančių šioje srityje klausimų 
moksliškas gvildenimas tam tikroje juridinėje spaudoje galėtų būti 
labai naudingas. 

Mykolas Cimkauskas. 

Bokite, teisininkai! 


Imperatoriam majestatem non so- 
lum armis decoratam, sėd etiam legibus 
oportet esse armatam, 

I. 

Teisėtumas — teisingumo priešininkas! Gal tat vienam ki¬ 
tam atrodys lyg ir paradoksas. Bet taip yra. Tuo nenorėčiau 
sakyti, jog „summum jus—summa injuria“ (Cicero, de officiis. 
I. 10. 33). Greičiau tiktų patarlė: „Fiat justitia, pereat mundus“. 
Tegyvuoja teisėtumas, kad ir žūtų pasaulis. Kadangi teisingumu 
pasaulis jokiu būdu negali žūti, tai jau ir matome, kad teisėtu¬ 
mas yra pasaulio (teisingumo) naikintoju. 

Ytin revoliuciniais laikais, kuriais vis dar tebegyvename* 
teisėtumas pasirodo rimčiausiu teisingumo priešininku. Revo¬ 
liucijų šaltiny visur ir visumet (jeigu ne koks vevoliucininkų 
sukiaidinimas, bet, imant principu, net ir tuomet) yra teisingu¬ 
mas, teisinis pajautimas. Kadangi esamoji padėtis neatatinka tei¬ 
siniam piliečių pajautimui, o valdomoji pajėga nesiskaito su tuo 
(bent ne gana), tai per revoliuciją siekiama tokios padėties, kuri 
atatiktų revoliucininkų teisės sąmonei, jų teisiniam pajautimui. 
Tam pasiekti jie turi laužyti teisėtumo dedamus teisingumui pan¬ 
čius. Mat, teisėtumas yra teisingumo priešininkas. 

Ne gana! Laimėję teisingumo šalininkai pasiskubins—ir 
turi pasiskubinti — naujai sudarytą padėtį apvilkti teisėtumo rū¬ 
bais. Nes teisingumas negali būti be tam tikros formos, kuria 
jis apsireiškia, o tokią formą jam duoda teisėtumas; kitaip sa¬ 
kant, teisėtumas yra priešingas teisingumui. 

Negana! Teisėtumas turi tikti teisingumo apsiaustu. Kitaip, 
jis netiktų teisingumo formai. Istorijos eiga, faktai rodo, kad 
laimėję revoliucininkai, kovotojai dėl teisingumo, kito naujo 
apsiausto neturi, o priversti yra naudotis senuoju; kitaip sakant, 
jie priversti yra naują turinį (teisingumą) taikinti senajai formai, 
keisdami ją, kiek reikia. Bet paprastai stovėję toli nuo valdo¬ 
mųjų pajėgų ir neturėdami šioj srity tam tikro prityrimo, jie to 
padaryti nesugeba. Pripratę žiūrėti j teisėtumą, kaip j galingą 

teisingumo valdovą, ir reikalingi turėti šį svarbų valdymui įrankį, 
paprastai jie pamiršta, kad tas valdovas tiek nustoja savo auto¬ 
riteto, kiek atsitolina nuo jo valdomojo teisingumo. Jie mano, 
kad gana duoti teisingumui bet kuri teisėtumo forma, ir toliau 
teisės vežimas važiuos savo vėžėmis. Manydami kuo aukščiausiai 
statą teisingumą, iš tikrųjų aukščiau už teisingumą jie stato teisė¬ 
tumą. Tokiu būdu teisėtumo forma jie padengia ir neteisingu¬ 
mus. Tat yra paprastas, visiems žinomas, apsireiškimas. Aš 
čia norėjau pabrėžti ypač tai, kad kovotojai už, teisingumą tokiu 
būdu naikina teisės sąmonę, teisės drausmę, teisinį tautos pajautimą. 
Ir vėl išeina, kad teisėtumas (čia jau tik de fakto) teisingumui 
yra priešininkas. 

Daug dar yra likę pas mus rusų dvasios: per daug žiūrėti 
formos, per maža — turinio; per daug gerbti teisėtumas, per 
maža—teisingumas. Ar ne taip mūsų valdininkai, kaip pirmiau 
rusų. stengiasi būtinai „palaikyti“ valdžios autoritetą, nežiūrėdami, 
ar jų elgimasis atatinka teisingumui, kad tik būtų patenkintas 
(iš paviršiaus) „teisėtumas“? Ar privalomieji mūsų valdžios įsa¬ 
kymai neatsistoja kartais tokiam aukštam laipsny,, kad silpnokas 
pilietėlis ir pramonininkėlis nė pasiekti jų negali, o už tai jis bus 
baudžiamas? Skaitykite, pav., Sveikatos Departamento taisykles 
kirpykloms ir žiūrėkite, ar jos pildomos. O kodėl nepildomos? 
Ne dėl pikto kirpėjų noro, o dėl to, kad pilnai jų išpildyti tiesiog 
negalima. Taisyklių turinys neatatinka mūsų kultūros laipsniui, 
mūsų piliečių sveikatos reikalų supratimui, ir todėl jos nepildo¬ 
mos: jos neatatinka „teisingumui“. Papuoštasis „teisėtumas“ 
neprisitaiko prie „teisingumo“. Arba: 1920 m. gruodžio men. 
2 d. privalomo įsakymo (paskelbto „Lietuvoje“ Nr. 46), 2 punktu 
„draudžiama azartinį lošimą iš pinigų kortomis“, 3 p. „rinkti pi¬ 
nigų labdaringiems tikslams“. Ar tai milicija jau lenda į namus? 
Vėl papuoštasis „teisėtumas“ neprisitaiko prie „teisingumo“. O 
pasekmė yra tokia, kad valdžios organai nė nereikalauja tų įsa¬ 
kymų pildymo. Pastatyti teisėtumas taip aukštai, kad nė valdžios 
organai nesugeba iš tikrųjų priversti piliečius jį palaikyti, reiškia: 
naikinti teisės sąmonė, teisinis tautos pajautimas, teisingumas. Jei 
pirmiau sakiau, kad mes dar nesugebam pilnai išpildyti formos 
(teisėtumo) reikalavimų, tai dabar aišku, kad juo aukščiau staty¬ 
sime teisėtumą, bent tokį teisėtumą, kuris palaiko tuščią teisin- 
- gurno forma, tad juo labiau kenksime teisingumui. Nusikraty- 
kime rusų dvasios liekanas. 

Teisėtumas yra teisingumo priešininkas! 

II. 

Kurią išvadą aš iš to darau? Gerbiamieji! Čia jau yra lie¬ 
čiamas mano silpnas juridinis (ar administratinis) mokėjimas ar 
sugebėjimas. Todėl sakau tik: „Bokite, teisininkai“! ir daugiau 
pasakyti negaliu. Bet, kad nebūtų tušti žodžiai, bandysiu nuro- 

dyti kai kuriuos „negalimus“ mūsų išleistuose įstatymuose juri¬ 
dinius apsireiškimus. Nenoriu kaltinti, nenoriu ką niekinti, tik 
noriu drauge su kitais sunešioti akmenėlių mūsų valstybės pa¬ 
matams. Justitia fundamentum regnorum. Nurodydami juridines 
spragas ir klaidas, gal paskatinsime, kas reikia, atitaisyti. 

1 .L. V. Ž. Nr. 10. Įstatymas dėl vekselinio mokesnio su - 
mažimimo ir 1.1. § 2: „Nustatoma vekselinio popierio grata 
(žiūr. Priedą Nr. 1)“... Jokio priedo Nr. 1 nėra. Tai ir nu¬ 
statytos vekseljnio popierio gratos (kas tai yra?) neturime. 

2. L. V. Ž. Nr. 11. Įsakymas apie tvarką vekselių popieriams 
pardavinėti. § 2: „Šitie vekselių blankai parduodami... (Iždinės 
įstaigose)“ § 3: „Kiekvienas vekselio blankas privalo turėti... 
antspaudą“, o § 4 nustato: „Asmens, peržengusieji šio įsakymo § 2 
ir § 3 taisykles, teisiami kaip norintieji padirbdinti melagingus 
Valstybės ženklus“. Šit yra be abejo baudžiamoji norma. Bet 
kuris veiksmas čia yra draudžiamas ir baudžiamas?*) 

a) Jeigu aš nusipirkau Valstybės Iždinėje vekselio blanką, 
tai ar kitas iš manęs negali jo nusipirkti? 

b) Pas draugą matau vekselio blanką be Valstybės Iždo 
antspaudo. Mat, vekselis neturi antspaudo, o aš tat mačiau, tai 
ir būsiu nubaustas! (§ 3). 

c) „Peržengusieji (ar vis tiek, tyčia ar netyčia?) teisiami kaip 
norintieji padirbdinti“... Ar tai čia ne baudimas (senai pasenęs) 
už įtarimą? Ar kur yra baudžiama noras. Be to, Baudžiamajam 
Statute nerasi tokio straipsnio, kuris draustų „padirbdinimą“, o 
ne „padirbimą“ (o 51 str.? Red.) Ar negana Baudžiamojo Statuto 
434, str.?**), 

3. L. V.Ž. Nr. 17. Įstatymas apie Valstybės Mokesnių 
Imamąją Tvarką . Šio įstatymo 19-o §-o pastaba panaikinami 
„liečiantieji šį klausimą rusų įstatymų 1903m.-i9—36 straipsniai“. 
O kiti liečiantieji šį klausimą rusų įstatymo 1903 m. straipsniai 
liko? pav. 522—548 str.? Matyti, įstatymo leidėjai pražiūrėjo, 
kad 19—38 str. liečia tik vieną tam tikrą valstybinį nuo žemės 
mokesnį! 

4. L. V. Z. Nr. 20. Baudžiamojo Statuto papildymas ir 
pakeitimas. 

a) Kalbamo §-e 9 „vieno laipsnio“ mūsų Baudžiamasis 
statutas nežino, nepripažįsta; tai yra liekana iš 1845 m. 

b) § 11: Kas tai yra „plėšimas“, teisininkui Ir šiaip pilie¬ 
čiui aišku (B. St. § 589, vogimas, surištas su smurtu). Gal ir 


*) Šis įsakymas nėra įstatymas, ir todėl nė kokios naujds baudžiamo¬ 
sios normos nustatyti negali, Tai paprsatas administracijos gąsdinimas 
bausmėmis ir teismu, Red. 

**) Skaitydamas ši §-ą (4) atsiminiau iš universiteto laikų anekdotą: 
sodžiaus seniūnas išleido įsakymą: „Šis kelias nėra kelias, bet visgi kas tai 
darys, gaus 3 „auks' ( . 

šiaip piliečiui bus žinoma, kas tai yrą „grobimas“. Bet teisi¬ 
ninkas turi pasakyti, kad „grobimas“ yra ne kas kita, kaip tik 
vogimas (plg. B. St. §' 581, 689). O ar žinote, kuo pas mus 
baudžiama lengviausia vagystė (grobimas)? Skaitykite cituotojo 
įstatymo § H ir pamatysite, kad nemažiau kaip 4-ių metų sun¬ 
kiųjų darbų kalėjimu! Ar gi to buvo norėta įstatymo leidėjų? 

5. Nr. 76.1685. Paprastas apsileidimas: turi būti „71“ vie¬ 
toje „72“, ir „636“ vietoje „676“. 

6. Nr 80.1699. Paprastas apsileidimas: turi būti „5 §“ 
vietoje „4 (§„. 

7. 80.J701. Įstatymas (L. V. Ž. Nr. 18 § 20) paveda Vidaus 
Reikalų Ministerijai išduoti užsienio pasus, o Ministerių Pirmi¬ 
ninkas su Užsienių Ministerių išleidžia priešingas taisykles be (!) 
Vidaus Reikalų Ministerijos įgaliojimo (§ 20). Bent įgaliojimo 
nepaminėta, nepaskelbta, jo nėra. Teisingumo neliesta, bet tei¬ 
sėtumas (įstatymas) neišlaikytas. 

8. Nr 821714. § AO. Pašto tarifo įstatymo papildymas 
ir pakeitimas, išleistas kovo mėn 16 d. paskelbtas kovo mėn. 25 
d. „įgyja galios“ nuo kovo mėn. 1. d. ! O kaip dabar galima 
žiūrėti teisės akim į laikotarpį nuo 1 ligi 25 kovo dienos? Pašto 
valdininkas turėtų atsakyti B. St. 639 str., kam nereikalavo pa¬ 
pildomojo mokesnio, bet jei būtų ėmęs tokį mokesnį prieš įsta¬ 
tymo paskelbimą, tai būtų nusikaltęs 636 str. Be to išeina, kad 
formaliai yra padaryta Valstybei nuostolių, kurių išieškoti nega¬ 
lima. 

9. Nr 82/720. Muito rinkliava nustatoma kovo mėn. 18. 
d. skelbiama kovo mėn. 25 d., o pasisako gyvuojanti nuo kovo 
mėn. 15 d.! 

10. Nr. 841727. Paprastas apsileidimas; turi būti “75“ vie¬ 
toje „65“. 

11. Nr 84!728. Muito rinkliava nustatoma kovo mėn. 27. 
d. skelbiama balandžio mėn. 10 d., o pasisako gyvuojanti nuo ba¬ 
landžio mėn. 1. d.! 

12. Nr. 84/729. Muito rinkliava nustatoma kovo mėn. 29. 
d. skelbiama balandžio mėn. 10. d., o pasisako gyvuojanti nuo 
kovo mėn. 27. d. 

13. Nr. 87/743. Civilinių įstatymų (turėtų būti „įstatymų“ 
be žodžio „civilinių“) rinkinio X. t. 1. dalies: 

a) , pasakyta, kad straipsniai 575—591 pakeičiami, bet že¬ 
miau (II skyrius) panaikinama ir „589“. Ar čia tik spaudos 
klaida, o turi būti „592“ ?? 

b) . II skyruje panaikinama „592 str. pastaba“, bet prie 
592 str. jokios pastabos nėra ir nebuvo. 

Gal buvo norėta pasakyti, kad panaikinami „589 straipsnio 
pastaba, 592-asis str.“. Bet kas gi pasakys, kas buvo norėta? 

c) žodis „straipsnių“ vietoje „straipsnis“ (II skyriuje po 
595 1 ) bus paprastas apsileidimas: geriau būtų buvę išbraukus 

„straipsnių", o pasakius „595 1 ir 596 — 600 str—iai panai¬ 
kinami." 

14. Nr. 87/747. Finansų, Prekybos ir Pramonės Ministe¬ 
rijos Akčyžes Departamento etatai (LVŽ. Nr. 63/573) nuo gegužės 
mėn. 3 d-os yra panaikinti. Kur dingo to departamento 173 
valdininkai ir tarnautojai? Naujosios įstaigos (netiesioginių mo¬ 
kesnių ir t.t. valdybos) etatų įvedimo laikas ir tvarka (žiūr. įsta¬ 
tymo 1 pastabą) nepaskelbta. Ar jos ligi šiol nebūtų? 

15. Nr. 88/751. § 25. Kas išmanys, kodėl nepanaikinta 
Nr.Nr, 534. 570. 581? 

III. 

„Bokite, teisininkai!“. Jei aukščiau buvau sakęs, kad tei¬ 
sėtumas yra teisingumui priešininkas, tai tat dar nereiškia, kad 
su teisėtumu galima apsilenkti. Kaip tik atbulai! Visiškai reikia 
sutikti su žodžiais (Teisė. 1. 41): „kai žemai stovi kurioj šaly 
juridinis mokslas (aš sakyčiau: teisėtumas), būtinai ten genda 
ir teisingumo sritis“, ir sutikti su M. Romerio žodžiais (Teisė. 
I. 31): „pareigų drausmės jausmas, jų ribų griežtas laikymasis, 
yra vienas svarbiausių teisėtumo bei viešos tvarkos ir pagaliau 
kultūros (aš sakyčiau: teisingumo) elementas“. Čia ne tik mažmo¬ 
žiai, ne tik menkniekiai! Nei teisėtumas be teisingumo, nei tei¬ 
singumas be teisėtumo neišgelbės valstybės iš gyvenimo suirutės. 
Gerbkime ir teisėtumą* Nekelkime per aukštai tuščią teisėtumo 
formą, nusikratykime rusų dvasią. Bet neužmirškime, kad teisin¬ 
gumas be teisėtumo neįsigys tos stiprios, švarios formos, kuri 
taip yra reikalinga ne tik naujai kuriamai valstybei. Neužmirškime 
nuo amžių giriamo lietuvių teisingumo ir teisėtumo! 

„Bokite, teisininkai*! 

O. Būchleris. 

Sunkiųjų darbų kalėjimas „ligi 
gyvos galvos“. 


Baudžiamojo Statuto vertime į lietuvių kalbą yra netikęs 
pavadinimas sunkiųjų darbų kalėjimo, skiriamo be termino, sun¬ 
kiųjų darbų kalėjimu „ligi gyvos galvos“. Šitas netikęs pavadini¬ 
mas, Statuto vertėjo pavartotas, mūsų teismų praktika yra sank- 
cijonuotas. 

Rusų 1903 m. Baudžiamasis Statutas, kuris Rusų laikais, 
išskyrus vieną jo dalį, negyvavo ir buvo faktinai įvestas Lietu¬ 
voje Vokiečių okupacijos metu, 1919 m. I. 16 dieną buvo pa¬ 
skelbtas gyvuojančiu Lietuvos Valstybės baudžiamuoju įstatymu 
(„Baudžiamojo .Kodekso“ įstatymas. L. V. Ž. Nr. 2—3). No- 
vella, kuri paskelbė šį Statutą gyvuojančiu Lietuvos Valstybėje, 
vadina jį: „Rusijos 1903 metais patvirtintas kodeksas“. Kadangi 
Rusijoje 1903 m. buvo patvirtintas šio statuto rusų tekstas, tai 
aišku, kad ir Lietuvoje yra autentingas kaip tik tas rusų tekstas, 
juo labiau, kad 1919. I. 16 d. lietuvių vertimo dar nebuvo; rusų 
tekstas pasilieka autentingu ir iki šiol, nes Teisingumo Ministe¬ 
rijai išleidus Statuto tekstą lietuvių kalba, joks įstatymas nepa¬ 
skelbė šio vertimo gyvuojančiu ir autentingu Statutu. Taigi, jei 
vertimas prieštarauja rusų tekstui, tai pirmenybė priklauso pa¬ 
starajam, kaip sankcijonuotam neabejotinam įstatymui. 

Baudžiamame Statute (rusų tekste) kalbama apie sunkiųjų 
darbų kalėjimą („katorga“) laikinąjį („sročnaja“) ir be nustatyto 
laiko arba termino („bezsročnaja“). Kalėjimo amžinojo — „ligi 
gyvos galvos“ („viečnaja“ arba „požiznennaja“) — rusų tekstas 
niekur nemini ir tokios bausmės nežino. 

Prie šios progos bus ne pro šalį priminti šios bausmės 
(sunkiųjų darbų kalėjimo) istorinė evoliucija. Tat padės mums 



suprasti jos šių dienų tikrąją esmę. Šios bausmės istorinių šak¬ 
nų ir jos tolimesnės evoliucijos mes turime ieškoti Rusijoje. Sun¬ 
kiųjų darbų bausmė, arba kaip ji šiandien vadinasi sunkiųjų 
darbų kalėjimo bausmė (Rusų „katoržnyja raboty“ arba „kator¬ 
ga“) išsivystė iš kitos bausmės institucijos, būtent iš ištrėmimo 
(Rusų „ssylka“). Seniausia ištrėmimo forma buvo ištrėmimas 
iš krašto, iš „žemės 4 * (Rusų „vybytije von iz zemli“), iš valsty¬ 
bės. Ši ištrėmimo forma yra žinoma visame pasaulyje vardu 
„bonicija“; senovėje ji buvo dažnai vartojama ypač dėl politinių 
nusikaltimų; dabar jei ji kur yra vartojama, tai dažniausia ne 
kaip bausmė, teismo skiriama už įrodytą nusikaltimą, bet kaip 
politinė priemonė, vykdoma administratiniu keliu nepaprastomis 
aplinkybėmis (pav. karo padėčiai esant) arba tam tikru įstatymu 
(pav. buvusios dinastijos narių bonicija kai kuriose respublikose). 

Senovės Rusijoje šios rūšies ištrėmimas (bonicija) buvo 
dažnai vartojamas, kaip vadinamoji „opala“ (ištrėmimas prasižen¬ 
gusių arba apskritai nepageidaujamų ar pavojingų asmenų iš 
miesto, iš sostinės, iš kunigaikštystės, internavimas jų tam ti¬ 
krose jų gyvenamosiose vietose, dvaruose), arba kaip masinė 
bausmė, skiriama net visiems kurio nors miesto gyventojams 
(pav. Novgorodo, Pskovo gyventojų masinis ištrėmimas ir iš¬ 
skirstymas jų po kitus miestus). Antroji ištrėmimo forma — tai 
ištrėmimas į tam tikrą nuolatinę ištrėmimo vietą, Rusijoje — į 
Sibirą. Šis ištrėmimas yra vartojamas, kaip bausmė, pakeičianti 
kitas bausmių rūšis, pav. mirties bausmę, ir kartu naudojamas 
kolonizacijos tikslams. Ištrėmimas nusikaltusiųjų elementų į 
nuolatines ištrėmimo vietas pradėta vartoti Rusijoje nuo XVI 
amžiaus, ir ypatingai buvo išsiplėtusi ši bausmė XVII amž. (iš¬ 
trėmimas j Sibirą). Iš pradžių tai nėra buvusi nuolatinė bau¬ 
smės institucija. Nusmerktasis žmogus buvo laikomas ne asme¬ 
niu, o valstybės arba valdovo nuosavybe. Nusikaltėliai, nusmer- 
kti mirtinai arba kūno sužalojimo bausmėms („členovreditelnyja 
nakazanija"), pavyzdžiui rankų ir kojų nukirtimui, buvo įsakyta, 
netaikant jiems paskirtų bausmių, varyti į Sibirą ir naudoti to 
krašto kolonizacijai (pav. 1679 m. ukaz’as). Ištremtieji nusikal¬ 
tėliai, kaip valdovo žmonės („gosudarevy liūdi 44 ), iš tikrųjų buvo 
vergais ir todėl jų darbas priklausė ne jiems, bet valdovui, taigi 
to laiko supratimu—valstybei. Jie buvo arba siunčiami koloni¬ 
zacijai ir dirbo ten laisvai, arba buvo naudojami priverstiniam 
darbui. Priverstinis ištremtųjų darbas pradėta vartoti XVII amž. 
pabaigoje, o ypač jis išsiplėtė XVIII amž.. Azove, Archangelske 
ir kitur reikėjo kurti uostai ir naudoti sunkieji laivai, vadinami 
galeromis arba katorgomis, Kadangi darbai buvo labai sunkūs, 
vos pakenčiami, tai jiems pradėta vartoti nusikaltėliai, kaip vergų 
fizinės pajėgos medžiaga, kuri priklauso valstybei ir kurios gai¬ 
lėtis nėra ko, nes tie žmonės yra kaip ir išbraukti iš žmonių 
tarpo, ir pati jų gyvybė yra ne jų nuosavybė ir ne Dievo do¬ 
vana, bet valdovo ir nuosavybė ir dovana. Darbas katorgose 

buvo sunkiausias ir jis davė vardą priverstiniam ištremtųjų dar¬ 
bui, kaip bausmei („katorga“, „katoržnyja raboty“), nors iš pra¬ 
džių tas darbas nesudarydavo atskiros bausmės. Bausmė buvo 
ištrėmimas, o priverstinis darbas buvo tik šios bausmės elemen¬ 
tas. Kiek vėliau pradėta naudotis priverstiniu ištremtųjų darbu 
ir kasyklose bei fabrikuose, o paskui jau ir apskritai įvairiems 
sunkiems viešiesiems darbams. Visi šitie sunkieji ištremtųjų dar¬ 
bai gavo katorgos darbų vardą. 

Iki carienės Katarinos II viešpatavimo katorgos darbai, kaip 
ištrėmimo elementas, nėra griežtai ir sistematingai skiriami nuo 
antrojo ištrėmimo elemento—priverstinės kolonizacijos. Katorgos 
darbai buvo amžinieji („v.iečnaja katorga“) ir laikinieji; ištrem¬ 
tieji, atleisti nuo laikinųjų darbų (terminui pastbaigus), buvo in¬ 
ternuojami ar įgyvendinami („poseliajemy“) Sibire. 

• Carienės Katarinos II metu, o ypač 1822 m. ištremtųjų 
įstatymu („Ustav o ssylnych“), ištrėmimo bausmė buvo tiksliau 
sistematizuota ir aiškiau nustatytos dviejų šios bausmės elementų 
santykis. Ištrėmimas katorgos darbams („ssylka v katoržnyja 
raboty“) buvo atskirtas nuo ištrėmimo apsigyventi („ssylka na 
poselenije“). Bet katorgos darbai nėra atskira bausmė; ji pasi¬ 
lieka ištrėmimo elementu, sudaro jo aukštesnįjį laipsnį, kurio 
žemesniuoju laipsniu yra ištremtojo įgyvendinimas („poselenije“). 
Nusmerktasis ištremti katorgos darbams, pasibaigus tų darbų pa¬ 
skirtam terminui, pasilieka ištremtuoju ir yra perkeliamas į iš- 
tremtinius-kolonistus („ssylno-poselency“). Tokiu būdu ištrėmi¬ 
mas buvo amžinas—ligi gyvos galvos, o katorgos darbai — lai¬ 
kini. Amžinoji katorga buvo panaikinta 1828 m. 

1845 m. Baudžiamasis statutas („Uloženije o nakazanijach“) 
įvedė dar naują katorgos darbų rūšį — katorgos darbus „be ter¬ 
mino“ („bezsročnyja katoržnyja raboty“). Bet, kaip pareiškė 
patys to statuto autoriai, tai nėra panaikintos amžinosios kator¬ 
gos atgaivinimas, o reiškia tiktai, kad nusmerktiems „be termi¬ 
no“ darbams darbų pabaiga bus nustatoma ne ė priori, bet at¬ 
sižvelgiant į jų moralinį pasitaisymą. Vadinasi, ir šios naujosios 
rūšies katorgos darbai, kaip ištrėmimo ligi gyvos galvos pirma¬ 
sis laipsnis, yra taipgi laikini, tiktai jų laikas nėra & priori pa¬ 
žymėtas. Tuo jie ir skiriasi nuo žemesniųjų katorgos darbų 
rūšių, kurių laikas yra terminu aprėžtas. Faktinai jie, žinoma, 
gali prasitęsti ir ligi gyvos galvos, bet tat nėra šios bausmės 
normalinis elementas, jos esmės dalykas. 

Ištrėmimo bausmė buvo normuojama ypatingu „Ištremtųjų 
įsfatymu“ („Ustav o ssylnych“). Ištremtuosius katorgos darbams 
šis įstatymas dalina į du skyrių: bandomųjų („ispytujemyje“) ir 
besitaisančiųjų („ispravliajuščijesia“). Perkėlimas nusmerktųjų iš 
pirmojo (bandomųjų) skyriaus į antrąjį priklauso nuo jų elgi¬ 
mosi, atliekant bausmę, ir be to nuo tam tikro minimalinio ter¬ 
mino; šis terminas nusmegtiesiems „katorgon be termino“ tę- 

siasi 8 metus; taigi po 8 metų jie jau gali būti perkelti į besi¬ 
taisančiųjų skyrių (90, 91, 96 str.). Šiame skyriuje jie gauna įvai¬ 
rių palengvinimų (98 — 100 str.), svarbiausias gi palengvinimas 
yra tas, kad jei atlikdami bausmę nė sykio jie nebus nubausti, 
tai 10 mėnesių jiems skaitoma metais (104 str.). Nusmerktieji 
katorgos darbams tam tikrais terminais, šiems terminams pasi¬ 
baigus, yra perkeliami į ištremtinių-kolonistų („ssylno-poselency“) 
skyrių ir tam tikrose vietose įgyvendinami, o nusmerktieji šiems 
darbams be termino yra perkeliami į šį skyrių ne anksčiau, kaip 
po 20 metų, ir nustačius jų moralinį pasitaisymą (123 str.). 

Tokiu būdu katorgos darbai „be termino“ nėra ligi gyvos 
galvos. Ligi gyvos galvos yra tiktai pats ištrėmimas, bet ne ka¬ 
torgos darbai, kurie sudaro šio ištrėmimo pirmąjį laipsnį. Ta¬ 
čiau tais įstatymais dvi rūšys nusmerktųjų katorgon be termino 
buvo iš tikrųjų smerkiami ligi gyvos galvos, nes nei koks mak- 
simalinis terminas, nei moralinis jų pasitaisymas negalėjo jų nuo 
katorgos išgelbėti. Tai buvo: a) kvalifikuotieji žmogžudžiai, nu- 
žudžiusieji savo tėvus (1845 m. Baudš. Stat. 1449 str.), ir b) 
1892 m. II. 3 d. įstatymu nusmerktieji katorgon be termino, ku¬ 
rie prieš ištrėmimą yra padarę kitą nusikalstamąjį darbą, bau- 
% džiamą irgi katorga be termino. Šių dviejų rūšių nusmerktieji 
niekumet negalėjo būti perkelti į besitaisančiųjų skyrių ir todėl 
negalėjo būti perkelti nė į ištremtinių - kolonistų skyrių. Jiems 
katorgos darbai buvo iš tikrųjų amžini—ligi gyvos galvos. 

Tokia buvo Rusijoj katorgos darbų ir ypač katorgos darbų 
be termino padėtis bausmių sistemoje ligi pat karo. Pagrindinė 
bausmė buvo ne katorgos darbai, bet ištrėmimas, kuris iš tik¬ 
rųjų buvo ligi gyvos galvos. Katorgos darbai buvo tik kvalifi¬ 
kuotas ištrėmimas, viena ištrėmimo rūšis. Šios rūšies ištrėmimo 
katorgos darbai sudarydavo tik vieną elementą, laikinąjį, antruoju 
gi elementu buvo įgyvendinimas („poselenije“). Iš tos taisyklės 
buvo tik dvi išimti, kada katorgos darbai buvo amžini. 

Naujasis 1903 m. Baudžiamasis Statutas, kuris, be vienos 
tam tikros dalies, Rusijoje prieš karą negyvavo, pakeitė senąją 
bausmių sistemą ir ypač kitaip sutvarkė katorgos darbų bausmę, 
bet vis dėlto šiokius tokius ryšius su senąją šios bausmės esme 
palaikė. 

Naujojo Statuto bausmių sistemoje katorga („katorga“ o 
ne „katorgos darbai“) suclaro jau nebe ištrėmimo, tik kalėjimo 
bausmės kvalifikuotąją rūšį, kuri atsižymi priverstiniais sunkiau¬ 
siais darbais (16 str.); ištrėmimo („ssylka“) nebėra. Jo vietoje 
yra priverstinis įgyvendinimas („poselenije“) tam tikrose apsigy¬ 
venimui paskirtose vietose (17 str.). Tas įgyvendinimas yra se¬ 
nojo ištrėmimo liekana. Jis sudaro atskirą bausmę, bet kartu 
yra ir nuolatinė katorgos pasekmė (2, 16 ir 17 str.). Būtent, 
kiekvienas nusmerktasis iškalėjęs katorgą, yra priverstinai įgy¬ 
vendinamas tam tikrose vietose (16 str.). Šit naujame Statute 
kaip tik ir sudaro senosios katorgos darbų, kaip ištrėmimo bau- 

smės elemento, liekaną. Įgyvendinimas, („poselenije“) ar kaip 
atskira bausmė, ar kaip katorgos bausmės pasekmė (jos elemen¬ 
tas), jau nebėra amžinas, katp tai buvo senasis ištrėmimas: jis 
yra be termino, panašiai, kaip buvo katorgos darbai be termino; 
nusmerktieji, išbuvę 10 metų paskirtoje vietoje, gali būti visai 
atleisti (23 str. 2 d.). 

Katorga naujuoju statutu yra, kaip ir buvo senuoju, arba 
be termino, arba tam tikro, sprendime nustatyto, termino (nuo 4 
iki 15, o atskirais atsitikimais ir iki 20 metų). Katorga be ter¬ 
mino, neturėdamaa, kaip ir senuoju Statutu, pažymėto maksi- 
malinio termino, yra apvežta minimaliniu terminu — 15 metų. 
Iškalėjęs katorgoje 15 metų, nusmerktasis katorgon be termino 
gali būti paleiatas. Tas paleidimas priklauso nuo gero elgimosi 
kalėjime (23 str. 1 d.). Jokių išimčių, nustatančių priverstinę 
amžinąją katorgą — ligi gyvos galvos, kaip tai buvo prieš tai,— 
naujasis Statutas nenumato. 

Lietuvos valstybės Baudžiamojo Kodekso įstatymas, paskel¬ 
btas 1919 m. I. 16 d., kuris įvedė Lietuvon Rusų Baudžiamąjį 
Statutą (1903 m.), pakeitė jo bausmių sistemą. Šio Statuto „ka¬ 
torgos“ bausmė yra pavadinta sunkiųjų darbų kalėjimu. Priver¬ 
stinis įgyvendinimas paskirtose vietose („poselenije“), kaip se¬ 
nojo ištrėmimo liekana, visai panaikintas. Taigi sunkiųjų darbų 
kalėjimas esamuoju Lidtuvos įstatymu nebeturi tos priverstinio 
įgyvendinimo pasekmės, kurią turi Rusų 1903 m. Baudžiamojo 
Statuto katorga. Sunkiųjų darbų kalėjimo bausmė, galutinai 
nuvalyta nuo ištrėmimo liekanų, yra skiriama arba tam tikram 
ū priori nustatytam terminui arba be nustatyto termino tokia 
pat prasme, kaip tat yra Rusų 1903 m. Statutu, — vadinasi, šio 
statuto 23 str. 1 d. prasme: be termino sunkiųjų darbų kalėji¬ 
mas yra skiriamas ne mažiau, kaip 15 metų, bet nėra savaime 
amžinas. Jis yra aprėžtas minimumu, bet be ū priori pažymėto 
maksimumo. Šios bausmės tęsimas priklauso nuo paties nu- 
smerktojo elgimosi. Amžinųjų—ligi gyvos galvos—bausmių, be 
mirties bausmės, kuri yra Lietuvoje tik išimtinis atsitikimas, kon¬ 
stitucijos garantijas sustabdžius, — Lietuvos įstatymais nėra. Nė 
vienas nusmerktasis nenustoja teisės atlikti paskirtą jam bausmę 
ir atsipalaidoti nuo savo nusikaltimo teisėtos pasekmės. Jis 
gauna tą teisę pačiu įstatymu. Ji yra vykdoma arba automatiš¬ 
kai teismo sprendimu, kai bausmės laikas yra pažymėtas, arba 
paties nusmerktojo pasielgimu, kai bausmė jam paskirta be ap¬ 
rėžto termino. Nusmerktasis nėra bausmės vergas. Jis yra ir 
pasilieka pilietis, kuris turi teisės atlikęs bausmę grįžti į visuo¬ 
menę. Bausmės amžinumo—ligi gyvos galvos — baudžiamosios 
vergijos nėra. 

Mykolas Romeris. 

Baudž. Stat. 636, 639, 640 ir kitų 
str. str. vertimas. 


Rusijos 1903 m. Baudžiamojo Statuto („Ugolovnoje Ulo- 
ženije“) vertimas yra didelis Teisingumo Ministerijos nuopelnas. 
Išversti Baudž. Statutas buvo toks didelis darbas ir atliktas paly¬ 
ginamai trumpu laiku, kad nenuostabu, jei tame vertime randama 
vietų, kuriose rusų teksto mintis negana aiškiai ir tiksliai išreikš¬ 
ta. Mano yra pastebėta ir kitų teisininkų pripažinta šie Baudž. 
Stat. vertimo netikslumai, kurie randama visoje eillėje XXXVII 
skyriaus straipsnių. Šio skyriaus 636, 639, 640, 641,642, 644ir 645 
straipsnių pirmose dalyse, aprašant visą eilę tarnybos nusikal¬ 
timų, pridedamai nustatoma ir sąlygos, kurioms esant tie nusi¬ 
kaltimai iškelia lengvesnę baudžiamąją sankcįją. Šios sąlygos 
vertime išreikšta šiaip: „jei tai (tatai) padarė (yra daręs, yra 
padaręs) tyčia arba dėl neapsižiūrėjimo (,) ir jei tuo didžiai pa¬ 
kenkė valdymo tvarkai...“ Originale gi yra: „ecjra oho yra- 
neHO yMfcinuieHHo hjih ecjra oho yHHHeHo no He6pe»CHOCTH h otl 
Hero nocjii,noBajn> bbjkhhh Bpe,zn> Ana nopa/tKa ynpaBJieHia 
Sulyginę matome, kad 1) neišversta žodžių „ecjin oho ynHHeHo“ 
pakartojimas, 2) verčiant sakinį „h ort Hero nocji'bflOBaJi'B Ba- 
acHhifi Bpefl'B jum nopflAica ynpaBJieHifl ...“ įdėta „jei“ ko 
nėra originale. Del šių vertimo ypatybių sakinys „ir jei tuo di¬ 
džiai pakenkė valdymo tvarkai ...“ sintaksės ir logikos atžvilgiu 
lygiai jungiasi kaip su žodžiais „arba dėl neapsižiūrėjimo“, taip 
ir su žodžiais „jei tai (tatai) padarė (yra daręs, padaręs) tyčia“, 
Bet tai nesutinka su originalo mintimi, kadangi ten žodžiai „h 
otb Hero nocjrbflOBajn> BaafHhiH BpeiVB ..sintaksės ir logikos 
atžvilgiu jungiasi tik su žodžiais „yHHHeHO no HečpeacHOCTH“, 
bet jokiu būdu ne su žodžiais „ynHHeHO yMbiuuieHHO“. 

636, 639, 640, 641, 642, 644 ir 645 straipsnių pirmųjų da¬ 
lių rusų tekstas aiškiai nustato dėsnį, kad ten aprašytieji nusi¬ 
kaltimai iškelia lengvesnę baudžiamąją sankcija, būtent areštą 
(išskyrus 640 str., kur pirmoje dalyje skiriama paprastas kalė- 

jimas), jei jie buvo padalyti tyčia (bet jei didžiai nepakenkė val¬ 
dymo tvarkai), arba jei jie buvo padaryti dėl neapsižiūrėjimo, ir 
jais buvo didžiai pakenkta valdymo tvarkai... Jei minėtieji nu¬ 
sikaltimai buvo padaryti tyčia ir jais buvo didžiai pakenkta val¬ 
dymo tvarkai, tai jie yra jau baudžiami iš minėtąją straipsnių 
antrosios dalies, kur yra numatyta grąsos ar paprastasis kalėji¬ 
mas. Lietuvių redakcijoje tas dėsnis negana aiškiai išreikštas, 
ir dėl to praktikoje, nevisumet turint Baudž. Statuto rusų tekstą, 
nelengvai yra įmanomas skirtumas tarp minėtų straipsnių pir¬ 
mųjų ir antrųjų dalių. 

AL M. 


Del „gimininio (giminės) turto“. 


Turtas paprastai yra žmogaus darbo vaisius. Ir žemė mdža 
naudos teduoda ir nėra laikoma vertybe, jei žmogus jos neiš¬ 
purens, jei savo prakaitu nepalaistys. Istorijos bėgyje laimin¬ 
gesnieji kovoje dėl būvio įsigijo savo nuosavybėn daug žemės 
kartu su ten gyvenusiais žmonėmis. Ilgainiui jie neteko teisės j 
žmones, bet žemės dideli plotai liko jų nuosavybėje. Norėdami 
patikrinti tas žemes savo įpėdiniams ir apsaugoti amžiams savo 
vardą, jie sumanė ir išsirūpino tam reikalui įvairių įstatymų. Tos 
rūšies įstatymų liekana yra esamoji X t. I dalyje (civiliniai Ist.) 
„gimininio (rodovoje) turto“ sąvoka; greta „giminės turto“ sąvo¬ 
kos dedama „įsigyto“ (blagopriobietennoje) turto sąvoka; jiedvi 
yra skiriamos nuo viena antros. Įstatymas rūpinasi, kad „gimi¬ 
ninis“ turtas visumet liktų tos pačios giminės asmenų rankose, 
ir todėl, pav., leidžia giminaičiams išpirkti „gimininį turtą“, par¬ 
duotą kitos giminės asmeniui. Dabar ir buvusioji valstiečių žemė 
tampa „gimininiu turtu“, kai tenka ji vaikams to asmens, kuris 
pabaigė mokėti išperkamąjį mokesnį. Šiuo momentu, pinigų 
vertybei nuolat krintant, didėja pagunda reikalauti išpirkimo par¬ 
duoto „gimininio turto“ dėl to, kad išpirkimo kaina įstatyme tvir¬ 
tai nustatyta nominaliai ta pati, kuri buvo sumokėta pirkiko, plūs 
aprašų išlaidos. Tai yra viena iš didelių priežasčių plėtotis žmo¬ 
nėse demoralizacijai: kito aiškia skriauda lobti. Bet ir apskritai 
nėra jokio pagrindo būti mūsų įstatymuose toms „gimininio“ ir 
„įgytojo“ turto juridinėms sąvokoms. „Gimininio turto“ sąvoka— 
tai grynas anachronizmas, priešingas dėsniui tnrto įgijimo darbu. 
Naujuose civiliniuose kodeksuose, pradedant Napoleono kodeksu, 
tos sąvokos nėra. Drauge su „gimininio turto“ sąvoka turėtų būti 
išbrauktas iš X t. 1 d. „majoratų“, — nes jie jau panaikinti — ir 

apdraustųjų (zapoviednija) dvarų sąvokos, nes ir šitie dvarai Ž. 
R. I. panaikinami; kai kurie straipsniai kalba apie visas tas tris 
dvarų rūšis. 

Taigi siūlyčiau padaryti Xt. 1 dalyje tokius pakeitimus: 

Str. 116: išmesti visas galas, pradedant žodžiu „saugojant“ 
(s sobliudenijem). 

Str. 132 12 : išmesti: pirmame sakinyje žodžiai „tik įsigy¬ 
tam turte“ ir paskutiniame sakinyje žodžiai: „lygiai kaip pavel¬ 
dėti motinos giminės turtą“. 

Str. 156 1 : išmesti žodis „įsigytam“ (v blagopriobietennom). 

Str. 156 5 : išmesti žodis „įsigytas" (blogopriobrietennoje). 

Str. Str. 391, 394 p. 5, 395—399 ir pastabą panaikinti, (str. 
422 ir panašių nesiūlau čia dėl to, kad jie kalba apie caro turtą 
ir Lietuvoje negyvuoja, kaip aiškiai priešingi Konstitucijai). 

Str 432: išbraukti visas antrasis sakinys, t.y. p. p 3, 4 ir 5. 

Str. str. 467—512 panaikint. Antgalvyje prieš str. 533 1 , tame 
pat 533' str-je ir 533 13 str. išbraukti žodis „gimininis“ (rodovoje) 
o 533 7 str. paskutinis sakinys visas išbraukti. 

Str. Str. 542 7 p. 5, 542, 8 542 10 , 564, ir 589 p. 3 panaikinti. 

Str. 967 išdėstyti taip: „savininkas gali laisvai savo noru 
dovanoti kaip kilnojamąjį, taip ir nekilnojamąjį turtą“. 

Str. 969: panaikinti. 

Str. 996: išdėstyti taip: „tėvai ir tėvų tėvai gali išskirti vaikui 
arba ainiui savo turto tam tikrą dalį“. 

Str. 997: išbraukti žodžiai „iš gimininio“ (iz rodovago). 

Str. 998 panaikinti. 

Str. 1011: išbraukti žodis „įsigytą“ (blagopriobietennoje) ir 
ir pastaba prie to straipsnio. 

Str. 1067; išmesti žodis „įsigytą". 

Str. str. 1068—1070 1 panaikinti. 

Str. 1086 išdėstyti taip: „testatorius gali uždėti savo įpėdi¬ 
niams pareigą piniginių išmokėjimų“. 

Str. 1110 išdėstyti taip: „paliktas turtas tenka įpėdiniams 
įstatymo keliu: a) kai mirusis nepaliko testamento ir b) 

kai testamentas teismo pripažintas neturinčiu galios“. 

Str. 1128: išmesti žodžiai „įsigytą“ ir „giminės". 

Str. 1138: išdėstyti taip: „šalutinėse linijose vyro turtas tenka 
jo giminėms, žmonos gi turtas—jos giminėms“. 

Str. 1140: išmesti žodis „įsigytą“. 

Str. 1148: antrasis ir trečiasis sakiniai išmesti, pastaboje 
gi išbraukti žodį „gimininiu“ (rodovim). 

Str. Str. 1163, 1181—1183,.1184 p. p. 7, 8 ir 9, 1192— 
1217 ir 1222'—panaikinti. 

Str. 1223: išmesti žodžiai „pradedant nno „gimininis“ ligi 
„privalo pavesti“ (roddvoje ... dolžen rasporiaditsia) ir „abiems 
atvejais“. 

Str. Str. 1263>io pastaba ir 1346—1373—panaikinti. 

Str. 1629: išmesti žodis „įsigytą“. 

Str, 1641: panaikinti. 

Mano siūlomi išmesti X t. 1 d. straipsniai, kurie liečia „gi¬ 
mininio“ turto pavedimą testamentu, arba dovanojimą, neleidžia 
dovanoti arba testamentu pavesti turtą kam kitam, kaip tiktai 
tiesioginiams įpėdiniams. Tokiu būdu, išmetus tuos straipsnius, 
tiesioginiai įpėdiniai galėtų būti tėvų skriaudžiami. Bet ir dabar 
jie gali būti skriaudžiami, kadangi įstatymas nori palikti „gimi¬ 
ninį“ turtą vieno įpėdinio rankose ir leidžia savininkui padova¬ 
noti arba testamentu užrašyti kad ir vienam tik įpėdiniui, ki¬ 
tiems nieko arba labai maža tepavedant. Todėl ir šiuo atžvil¬ 
giu „gimininio“ turto institucijos netenka gailėtis, ir mano pasiū¬ 
lymo toji aplinkybė nesilpnina. Kad būtų užkirstas kelias šei¬ 
myninėms skriaudoms, aš siūlyčiau padaryti privalomais visai 
Lietuvai Napoleono Kodekso 913—930 straipsnius, pridėjus dar 
prie 913 str. turinio šiuos žodžius: „išskyrus priklausoma našlei 
(našliui) dalį“ (str. 1148 ir 1153). 

P. Leonas . 


Žemės . Reformos Įstatymo 2 str. 


Žemės Reformos Įstatymą paskelbus, įstaigose, kurioms 
tenka su to įstatymo vykdymu susidurti, tuojau iškilo dėl įsta¬ 
tymo prasmės tokių abejojimų, kad jo vykdymas reikėjo sustab¬ 
dyti ir laukti juriskonsultų komisijos aiškinimų. Abejojimų kyla 
ypač dėl 2 str. t.y. svarbiausiu klausimu, kiek ir kam reikia pa¬ 
likti žemės ir kiek imti. Iš tikrųjų 2 str. redakcija negali nesu¬ 
kelti ne tik teisininkui, bet ir šiaip piliečiui, nusistebėjimo. Tame 
straipsny taip sakoma: „Iš privatinių savininkų imama visa toji 
žemė ir žemės ūkiai, kur vieno asmens arba šeimos bendrame 
valdyme sudaro daugiau per 80 hektarų* Didžiausio neaiškumo 
yra žodžiai „šeimos bendrame valdyme“. Iš to sakinio galima 
būtų spėti, kad St. Seimas randa Lietuvoje dar tokių žemių, ku¬ 
rios yra „šeimos bendrame valdyme“. Tačiau kiekvienam juri¬ 
stui yra žinoma, kad šeimos nuosavybė, šeimos valdymas yra 
anachronizmai, senai iš įstatymų pašalinti. Ligi 1906 m. lapkri¬ 
čio 9 d. dar buvo įstatymas, kuriuo valstiečių ūkis buvo visos 
šeimos nuosavybė ir šeimos valdomas. Bet nuo tų metų įsta¬ 
tymas jau nebežino šeimos nuosavybės bei šeimos juridinio val¬ 
dymo: šeima, kaip juridinis asmuo, išnyko. Dabar teisės atžvil¬ 
giu yra vis tiek, ar savininkas bus vedęs ar ne, ar jis turi šeimą 
ar ne: kad ir didžiausią šeimą jis turėtų, vis tiek negalima sa- 

kyti, kad ūkis yra „Šeimos bendrame valdyme“. Todėl jeigu St. 
Seimas čia turėjo galvoje tokią šeimą, tai visai nereikėjo apie 
tai nė kalbėti, nes tokiam savininkui lieka 80 hektarų vis tiek, 
ar jis turi šeimą ar ne. Toliau, gali būti tokių tipingų atsitikimų: 

1) Vyras su žmona turi bendrai nusipirkę sau žemės plotą 
ir dar nepasidalinę valdo jį bendrai. Gal čia galima būtų pri¬ 
taikyti Seimo sakinys „bendram šeimos valdyme“, ir abiem sa¬ 
vininkam—vyrui ir moterei — palikti tik vieną normą —80 hek¬ 
tarų? Bet tokia išvada griežtai prieštarautų esamiems įstatymams, 
kuriais kaip vyras skyrium nuo žmonos, taip ir žmona nuo vyro 
gali turėti savo atskirą nuosavybę; todėl jeigu įstatymas įsako 
kiekvienam savininkui palikti 80 hektarų, tai reikia palikti vyrui 
80 hektarų ir žmonai 80 hektarų. Kad vyras su žmona, abudu 
savininku, dar nėra pasidalinę jiedviem bendrai priklausomos 
žemės ir valdo ją bendrai, tai tas nieko nereiškia, nes bendroji 
nuosavybė niekuo nesiskiria nuo paprastosios: šiandien ji bendra, 
o rytoj bendrieji savininkai gali pasidalinti, nes įstatymas neverčia 
laikytis bendrojo valdymo. Todėl šeimos bendrojo valdymo są¬ 
voka čia visai netinka. 

2) Tėvas»su sūnum ar sūnais yra bendrai nusipirkę dvarą 
ir jį bendrai valdo. Ar galima čia pasakyti, kad dvaras yra šei¬ 
mos bendrame valdyme ir duoti tėvui ir sūnams visiems sykiu 
tik vieną žemės normą — 80 hektarų? Aišku, kud ne. Čia tė¬ 
vas ir sūnūs yra savarankiai savininkai, vis tiek kaip ir svetimi; 
kiekvienas turi teisę į savo dalį ir kiekvienas gali gauti savo 80 
hekt. Kitokia išvada prieštarautų įstatymams irjogikai. 

3) Žemės savininkas yra miręs dar prieš Žemės Reformos 
įstatymo paskelbimą, ir tas įstatymas užtiko ant tos žemės mi¬ 
rusio savininko įpėdinius: žmoną, brolių vaikus, arba tikrus sa¬ 
vininko vaikus. Jie dar nesuspėjo pasidalinti ir paveldėtą ūkį 
valdo bendrai. Ar toks ūkis bus „šeimos bendrame valdyme“, 
ir visi įpėdiniai gaus vieną žemės normą —80 hektarų? Ajšku, 
kad ne*). Kadangi žemės savininkas yra miręs dar prieš Ž. R. 
įstatymo paskelbimą, o esamais įstatymajs įpėdiniai įgyja savo 
teises nuo savininko mirimo dienos, tai Ž. R. įstatymą skelbiant 
jau buvo nebe vienas savininkas, bet keletas savininkų, mirusiojo 
įpėdinių, ir kiekvienas® turi savo atskirą teisę gauti 80 hektarų. 
Dažniausiai įpėdiniai jau ir nebesudaro vienos šeimos: našlė jau 
ištekėjusi už kito vyro, sūnūs vedę, o dukters taipgi ištekėju¬ 
sios. Čia vis tiek, ar įpėdiniai jau yra teismo formališkai pa¬ 
tvirtinti ar ne, nes teismas, tvirtindamas įpėdinius, tik konsta¬ 
tuoja teisę, kuri jau buvo įgyta nuo savininko mirimo dienos. 
Taipgi vis tiek, ar įpėdiniai jau yra pasidalinę savo dalis in na¬ 
tūra ar dar ne. 

4) Jeigu, savininkas yra miręs Žemės Reformos Įstatymą 


*] O redakcija čia kaip tik abejoja. Red. 

jau paskelbus, ir tą įstatymą vykdant Žemą valdo bendrai miru¬ 
siojo šeima, tai čia reikia palikti visai šeimai 80 hektarų, nes 
įstatymo paskelbimo metu buvo vienas savininkas, ir todėl jam 
gali būti palikta tik vieną žemės norma. Jeigu St. Seimas, kal¬ 
bėdamas apie šeimos bendrą valdymą turėjo galvoje šitokį at¬ 
sitikimą, tai reikia pasakyti, kad ir čia nebuvo reikalo minėti 
šeima, nes įstatymą skelbiant buvo vienas savininkas ir todėl 
kalbėti apie šeimą nėra reikalo. 

VI. Stašinskas. 


Del „etatinių valstybės tarnautojų 
atlyginimo lentelės“. 


Išėjo galop taip senai laukiamas Valstybės tarnautojų atly¬ 
ginimo įstatymas ir kaip visada daugelį nepatenkino. Nieko tame 
stebėtina: nėr, tur būt, pasauly, kas visiems įtiktų, net saulę ir tą 
ne vienas pabara, kad per daug šildanti arba šviečianti. 

Aš čia noriu pakalbėt tiktai dėl Teisingumo Ministerijos 
tarnautojų lentelės ir pasvarstyt, ar yra kai kame pagrindo jąja 
nesitenkint? Rodosi — yra. 

Kurie dėsniai joje paimta pagrindan skirstymui tarnautojų 
kategorijomis? Tur būt: 1) kiek kuris darbas reikalauja prity¬ 
rimo, 2) tam tikro prisiruošimo (kvalifikacija) ir 3) atsakomybės. 
Darbo valandų skaičius—kad ir toli gražu jisai ne visiems yra 
vienodas praktikoje — negal būt imamas domėn: įstatymais vi¬ 
siems skiriamas lygus darbo valandų skaičius. 

Taigi imant tuos tris pagrindus, — prisiruošimo, prityrimo 
ir atsakomybės—ar atsako ta lentelė jų reikalavimams?—Ne, toli 
gražu ne. Pradėsiu nuo Apygardos Teismo Sekretoriaus: pri¬ 
siruošimo ir prityrimo jo darbas reikalauja labai daug, atsako¬ 
mybės gal dar daugiau. Nuo sekretoriaus priklauso visa rašti¬ 
nės tvarka ir jos darbo intensyvumas: jisai skirsto darbą ir pri¬ 
žiūri, kad būtų gerai ir negaišinant laiko atliktas. Jis yra faktinis 
visos gana didelės Teismo raštinės viršininkas. Juridinė gi kva¬ 
lifikacija jam taip pat labai reikalinga: jisai pirmutinis priiminėja 
interesantus, išklauso jų pareiškimus ir prašymus ir čia pat turi 
nuspręsti, kas daryti su pareiškimu arba prašymu; tad jis yra 

jau paskelbus, ir tą įstatymą vykdant Žemą valdo bendrai miru¬ 
siojo šeima, tai čia reikia palikti visai šeimai 80 hektarų, nes 
įstatymo paskelbimo metu buvo vienas savininkas, ir todėl jam 
gali būti palikta tik vieną žemės norma. Jeigu St. Seimas, kal¬ 
bėdamas apie šeimos bendrą valdymą turėjo galvoje šitokį at¬ 
sitikimą, tai reikia pasakyti, kad ir čia nebuvo reikalo minėti 
šeima, nes įstatymą skelbiant buvo vienas savininkas ir todėl 
kalbėti apie šeimą nėra reikalo. 

VI. Stašinskas. 


Del „etatinių valstybės tarnautojų 
atlyginimo lentelės“. 


Išėjo galop taip senai laukiamas Valstybės tarnautojų atly¬ 
ginimo įstatymas ir kaip visada daugelį nepatenkino. Nieko tame 
stebėtina: nėr, turbūt, pasauly, kas visiems įtiktų, net saulę irtą 
ne vienas pabara, kad per daug šildanti arba šviečianti. 

Aš čia noriu pakalbėt tiktai dėl Teisingumo Ministerijos 
tarnautojų lentelės ir pasvarstyt, ar yra kai kame pagrindo jąja 
nesitenkint? Rodosi — yra. 

Kurie dėsniai joje paimta pagrindan skirstymui tarnautojų 
kategorijomis? Tur būt: 1) kiek kuris darbas reikalauja prity¬ 
rimo, 2) tam tikro prisiruošimo (kvalifikacija) ir 3) atsakomybės. 
Darbo valandų skaičius—kad ir toli gražu jisai ne visiems yra 
vienodas praktikoje — negal būt imamas domėn: įstatymais vi¬ 
siems skiriamas lygus darbo valandų skaičius. 

Taigi imant tuos tris pagrindus, — prisiruošimo, prityrimo 
ir atsakomybės—ar atsako ta lentelė jų reikalavimams?—Ne, toli 
gražu ne. Pradėsiu nuo Apygardos' Teismo Sekretoriaus: pri¬ 
siruošimo ir prityrimo jo darbas reikalauja labai daug, atsako¬ 
mybės gal dar daugiau. Nuo sekretoriaus priklauso visa rašti¬ 
nės tvarka ir jos darbo intensyvumas: jisai skirsto darbą ir pri¬ 
žiūri, kad būtų gerai ir negaišinant laiko atliktas. Jis yra faktinis 
visos gana didelės Teismo raštinės viršininkas. Juridinė gi kva¬ 
lifikacija jam taip pat labai reikalinga: jisai pirmutinis priiminėja 
interesantus, išklauso jų pareiškimus ir prašymus ir čia pat turi 
nuspręsti, kas daryti su pareiškimu arba prašymu; tad jis yra 

du to pat teismo, tiktai kitų skyrių, sekretoriai taip nužeminti? 
Iliustruodamas pasakysiu, kad visas Ipotekos skyrius susideda iš 
sekretoriaus ir vieno raštininko, tai karalius, teturintis vienui vieną 
valdinį; na o kiek, pavyzdžiui, tur žmonių (darbininkų) Kauno 
Apygardos Teismo Skyrius? Ar tik nebus jų kokia 20 ar dar 
daugiau? Viso gi to skyriaus faktinis vedėjas ir viršininkas yra 
jo sekretorius. 

Grįžtant prie dėsnių, kuriais reikėjo vadovautis, skirstant tar¬ 
nautojus kategorijomis, reikia pridurti, kad neturėjo būt pamirštas 
dar vienas, t. y. perėjimas iš vienos kategorijos kiton—vadinamas 
avansavimas. O tat kaip tik ir yra pamiršta. Einant esamais 
įstatymais, Apyg. Teismo sekretorius, išbuvęs toj vietoj tiktai 
tris metus, jau įgyja teisę pereit į Teismo Narius, t. y. iš 8 į 14 
kategoriją. Susimildami, šuolis per didelis. Iš Teismo Tardy¬ 
tojų, imant dabartinę lentelę, avansas į Taikos Teisėjus, o iš tų 
pastarųjų—į V-ės Gynėjo Padėjėjus. Kaip tik visai netinkama. 
O V-ės Gynėjo Padėjėjams — tiems palaimintiems—vienintelis 
kelias į Teismo Narius. Kelerius metus šia lentele einant, Apy¬ 
gardos Teismams reikės likviduoti savo civiliniai skyriai dėl to, 
kad visi jų nariai bus tik kriminalistai. 

Visa tat suglaudęs tvirtinu, kad Teisingumo Ministerijos 
tarnautojų lentelė yra taisytina ir tai kuo veikiausia. Nemalonu, 
tiesa, tuč-tuojau taisyti savo darbas, bet kas gi daryti, kad jisai 
taip netinkamai atliktas. Nežinau, kas ruošė tą lentelę, viena te¬ 
galiu pasakyti, kad tas ruošėjas, matyti, per daug pasitikėjo savo 
pajėgomis ir nenorėjo nė su kuo pasitarti. 

Pavyzdžiui, pasakysiu, kad Mariampolės Apygardos Teismas, 
vienas iš dviejų (tuomet) visoj Lietuvoj, negavo nė susipažinti su 
projek’tu ir išreikšti savo nuomonę. Ar gi jau buvo manoma, kad 
jisai yra visai nekompetentingas ir nesugebėsiąs ištarti nors vieną 
tinkamą žodį taip svarbiu, jį patį liečiančtu, klausimu. O čia ir 
tas vienas žodis būtų gal ir labai tikęs. Bet ką čia mes, kaunie¬ 
čiai, tarsimės su tais provincijalais! O tie provincijonalai, ankščiau 
neturėję progos, (tai ne jų kaltė) dabar vis dėlto išdrįsta pakelt 
balsą ir sako, kad raikalinga taisyt lentelė ir siūlo: Apygardos 
Teismo sekretorius pakelti į II kategoriją. Ipotekos sekretorių 
(kad per daug nežeminus) ir Teismo Tardytojus—į 12; Taikos 
Teisėjus ir V-ės Gynėjo Padėjėjus—į 13, nors aš asmeniškai sa¬ 
kyčiau, kad Taikos.Teisėjai turėtų stovėti viena kategorija aukščiau 
už V-ės Gynėjo Padėjėjus. Šitie juk yra mokiniai, kuriuos V-ės 
Gynėjas už rankos veda; čia gal ir buvo kiek pagrindo nereika¬ 
lauti iš jų juridinės kvalifikacijos: jie turi gana progos ir'laiko 
pasimokyti, nes V ės Gynėjo Padėdėjas, rašydamas aktą, gali de¬ 
šimtį kartų jį perdirbinėti ir šimtą kartų tartis su V. Gynėju. Taikos 
gi Teisėjas, išklausęs bylą ir tuč-tuojaus vienų vienas, net netu¬ 
rėdamas teisės su kuo tartis, turi daryti sprendimą, kurio paskui 
nė pusės žodžio nepakeisi. Labai teisinga norėti, kad būtų dau¬ 
giau teisėjų juristų, bet kodėl tiktai Taikos Teisėjų? O V-ės 

Gynėjams, tardytojams, teismo nariams juridinės kalifikacijos 
nereikalinga? Prideda juk kitos Ministerijos priedą už specialybę, 
tai kodėl negalėtų to daryti ir Teisingumo Ministerija, kad pri¬ 
trauktų daugiau darbiuinkų — juristų? Bet tik ne vienon kurion 
kategorijon, o apskritai, kad juristas, vis tiek kurią vietą jisai 
užima, gautų tam tikrą priedą už specialybę. 

Jeigu sutiktų tie, nuo kurių tat priklauso, mesti į šalį ambi¬ 
ciją ir taisyti lentelę, tai reikėtų dar ir daugiau pataisų įnešti. Sa¬ 
kysim, Apygardos Teismo sekretorių padėjėjus ir Vyr. Teismo 
Kandidatus perkelti atatinkamai į 9 kat. Taikos Teisėjų sekreto¬ 
rius į 8, kad būtų tinkamas avansavimas. Dabar Taikos Teisė.ų 
sekretoriams nėr ka eiti į Apyg. Teismo sekretoriaus padėjėjus, 
o kaip tik taip turėtų būti. Apie notarus reikėtų pakalbėti pla¬ 
čiau. Kai dabar Teisingumo Ministeris leidžia notarams, be algos 
ir °/o nuo pajamų, turėti dar pašalinį uždarbį už patarimus 
(projektus)—manau, kad tat neleistina — o tas uždarbis kai kur 
esti ir labai didelis, kartais didesnis ir už ministerių algą, tai jau 
čia butų geriau, kad jokios algos notarams nebūtų skiriama. 

/. Stankūnas . 


Teismo Skolinamųjų - Taupomųjų 
Kasų reikalu. 


Sunkiu metu mums tenka gyventi. Visa kas labai pabrango, 
ir šitą gyvenimo sunkenybę labiausia jaučia tie žmonės, kurie už 
savo darbą gauna algą. Kiti, kaip antai: žemdirbiai, pirkliai, 
amatninkai, — tos sunkenybės dalį gali perkrauti kitiems, nes 
brangenybei kylant, jie brangiau parduoda savo produktus, pre¬ 
kes, dirbinius. Teisybė, algos yra didinamos, bet vis dėlto jos yra 
toli atsilikusios nuo brangenybės laipsnio. Algų didinimas gula 
sunkia našta ant biudžeto; reikėtų daryti tokios aplinkybės, kad 
brangenybės kilimas sustotų, bet tai yra jau valstybės dalykas. 
Mes patys turime pasirūpinti, kiek galima, palengvinti savo gyve¬ 
nimą. Šiuo atveju svarbu yra tai, kad kartais žmogui prireikia 
pinigų, o jų trūksta. Pirma, prieš karą, beveik kiekvienas galėjo 
pirkti skolon ir skolą sumokėti dalimis, arba galėjo šiaip-taip pa¬ 
siskolinti pinigų; šiandien to nėra: nieks skolon neparduoda, 
nieks pinigų neskolina. Todėl yra gyvas reikalas steigti savo 
kasa, iš kurios visi teisininkai, teismo valdininkai ir tarnautojai 

galėtų prireikus pasiskolinti pinigų. Žinoma, kasos darbas iš 
pradžių būtų silpnas, nepatenkintų visų reikalavimų, bet vėliau 
kasos lėšos padidėtų, ir kasa galėtų plačiau tarnauti teismo dar¬ 
buotojų reikalams. Ir normaliniams laikams atėjus, tokia kasa 
bus reikalinga. Kiekvienas teismo darbuotojas gauna jam skirtą 
algą; remdamasis algos didumu, jis samdo sau butą, perka maistą, 
drabužiams medžiagą ir palieka kiek kitiems namų reikalams; 
bet tegu miršta jo motina, tėvas, vaikas, žmona arba kuris su¬ 
serga, arba jam reikia drabužių įsitaisyti, ar rudenį produktų 
žiemai pigiau pirkti; jis turi imti pinigų iš algos, bet jos jam 
neužteks ligi mėnesio galo; jei jjs gautų pasiskolinti pinigų leng¬ 
vomis sąlygomis, tai galėtų aprūpinti savę kuo reikia, ir paskui 
jam nesunku būtų skola grąžinti mažomis dalimis per kelis mė¬ 
nesius Mūsų Valstybė nedidelė, kiekvienas skatikas turi būti 
saugojamas. Todėl mes turime patys mokytis ir pratintis bendro¬ 
mis pajėgomis vienas kitam padėti, vienas kitą gelbėti vargui at¬ 
sitikus. Rodos, tai supras kiekvienas teismo darbuotojas ir pa¬ 
laikys teismo kasos sumanymą, kuriuo patys sau lengvintume 
gyvenimo sąlygas. 

Čia pridedama teismo skolinamosios - taupomosios kasos 
įstatų pavyzdis; malonu būtų, kad teismo darbuotojai tartų žodį, 
ar yra reikalinga tokia kasa, ir kad savo nuomones atsiųstų Tei¬ 
sės redakcijai. 

N. Apygardos Teismo skolinamosios~tatipomosios kasos {statai* 

. § ^ 

Prie Apygardos Teismo steigiama skolinamoji - taupomoji 
kasa, kurios tikslas yra skolinti pinigų teismo darbuotojams ir 
priiminėti iš jų pinigus taupyti. 

Kasos lėšos. 

§ 2 . 

Kasos lėšos susideda iš: a) apyvartos ir b) atsargos kapitalų. 

§ 3. 

Apyvartos kapitalas susidaro iš: 1) mėnesinių kasos da¬ 
lyvių įnašų, 2) kasos dalyvių indėlių, 3) nuošimčių už pasko¬ 
las, 4) indelių duodamojo pelno ir 5) nuošimčių nuo kasos ka¬ 
pitalų, dedamųjų į kredito įstaigas. 

§ 4. 

Atsargos kapitalas yra skiriamas apmokėti nenumatomiems 
kasos nuostoliams. Jisai susidaro iš: 1) grynojo kasos pelno 
atidedamųjų nuošimčių, 2) dedamųjų kasos dalyviams pabaudų 
ir 3) paaukotų arba netikėtai gaunamų sumų. 

§ 5. 

Atliekamoji nuo kasos apyvartos suma turi būti laikoma 
Valstybės iždinėj, banke arba Valstybės taupomoje kasoje. 

Pastaba: Einamiems reikalams kesos iždininkas gali laikyti 


pas save tiek pinigų, kiek nutars bendrasis kasos dalyvių susi¬ 
rinkimas: tie pinigai yra laikomi teismo nedegamoje spintoje. 

§ 6 . 

Pinigams pasiimti iš nurodytų 5 § valstybės įstaigų raštas 
turi būti pasirašytas kasos Valdybos pirmininko ir jos iždininko. 

Kasos dalyviai; priėmimas ir grąžinimas indėlių. 

§ 7. 

Kasos dalyviais gali būti visi be išimties teisėjai, advokatai, 
teismo valdininkai ir tarnautojai. Norįs būti kasos dalyviu pa¬ 
duoda pareiškimą raštu, kuriame nurodo, kiek jis kas mėnuo įneš 
pinigų kason. Kasos valdyba perduoda tokį pareiškimą iždi¬ 
ninkui, o anas įtraukia į įnašų knygas dalyvio vardą, pavardę ir 
ir užimamąją vietą ir paskui veda jo įnašų apyskaitą. 

§ 8 . 

Kiekvienas kasos dalyvis privalo kas mėnuo įnešti kason 

ne mažiau kaip- nuošimčių gaunamos kas ' mėnuo algos, 

notarai-gi ir teismo anstoliai privalo mokėti ir nuo savo uždar¬ 
bio, kurį patys nurodo. Advokatai moka savo pasižadėjimu. 

Pastaba. Sumos dalis, mažesnė už auksiną neskaitoma. 

§ 9 . 

Kasos iždininkas kas mėnuo 7 dienoms prieš algų išmokė¬ 
jimo laiką surašo, kiek kiekvienas kasos dalyvis, gaunantis algą, 
privalo mokėti kasai, ir tą sąrašą įteikia teismo pirmininkui, ku¬ 
ris įsako sulaikyti pinigus kasai iš gaunamos kasos dalyvio mė¬ 
nesinės algos. Gyvenatieji ne tame mieste, kur yra apygardos 
teismas, kasos dalyviai, gaudami algą, palieka vietos iždinei savo 
mėnesinį mokesnį, o ta iždinė, išdavus kvitą, siunčia pinigus to 
miesto iždinei, kur yra apygardos teismas. Kasos iždininkas 
gauna pinigus iš iždinės ir užrašo juos į knygas. Tuo pat keliu 
mokamos ir skolos kasai. Advokatai įneša pinigus arba atsiun¬ 
čia juos iš kito miesto kasos iždininkui. 

§ 10 . 

Kiekvienas kasos dalyvis gali dėti kason indėlius ir savu 
noru; tuomet jis įduoda arba atsiunčia pinigus kasos iždininkui 
ir gauna kvitą. 

§ 11 . 

Kasos dalyvis nustoja buvęs dalyviu: 1) jei jis geru noru 
atsisakys toliau kasoje dalyvauti, 2) jei jis pames tarnybą teismo 
įstaigose, 3) jei neužsimokės mokesnio ar skolos nuo jų sumo¬ 
kėjimo termino dienos per vieną mėnesį, jei tas terminas nebūtų 
kasos valdybos pratęstas. 

§ 12 . 

Išeinančiam iš kasos dalyvių skaičiaus grąžinama visi įnešti 
jo mėnesiniai mokesniai ir indėliai tuojau, jei kasoje yra tuo 

tarpu pakankamai pinigų; o jei nėra, tai kasa paliauja skolinusi 
pinigus ligi surinks išeinančiam dalyviui pinigus; ligi išmokėjimo 
dienos jam vis gi eina nuošimčiai, bet ligi tos dienos jis atsako 
ir už galimus kasos nuostolius. 


Del paskolų. 

§ 13. 

Pasiskolinti pinigų iš kasos gali tik jos dalyviai. 

§ H. 

Norintis pasiskolinti pinigų turi pareikšti apie tai raštu ka¬ 
sos Valdybai, nurodydamas paskolos didumą ir jos grąžinimo 
terminą. Toks pareiškimas įteikiamas kasos iždininkui, kuris pa¬ 
reiškime pažymi, kiek prašytojo pinigų yra kasoje, ir kiek jis 
gauna mėnesinės algos. Jei išžiūrėjus pareiškimą kasos Valdyba 
ras, jog paskolos grąžinimas yra patikrintas, tai ji nutaria su¬ 
teikti paskola, ir iždininkas išduoda pinigus. 

Pastaba . Valdybos narys, norintis pasiskolinti pinigų, Val¬ 
dybos posėdy sprendžiant šį klausimą dalyvauti negali, o jo vie¬ 
ton stoja vienas kandidatas. 

§ 15. 

Jei kuriuo laiku bus paduota keli prašymai suteikti paskolą, 
ir visų prašomųjų paskolų suma bus didesne negu kasos apy¬ 
vartos kapitalas, tai pirmenybė duodama tiems asmenims, kurie 
būtiną reikalą gauti pinigų parems savo sunkiomis aplinkybėmis, 
kaip antai: jei yra miręs arba susirgęs jų šeimynos narys, jei jie 
yra netekę turto dėl gaisro arba vagystės; kitais atsitikimais val¬ 
dyba pati sprendžia, kieno prašymas reikia patenkinti, atsižvelgdama 
į reikalaujančiojo aplinkybes. 

§ 16. 

Suteikiamosios paskolos suma negali būti didesnė už mė¬ 
nesinės algos pusę. Kasos kapitalui užaugus, Valdyba gali pa¬ 
didinti paskolos sumą ligi mėnesinės kasos dalyvio algos. 

§ 17. 

Gavusis paskolos pasirašo knygoje, kur pažymima: pasko¬ 
los suma, sumokėjimo terminas ir iš aukšto paimtųjų nuošimčių 
sumą. 

§ 18. 

Tolimiausias terminas paskolai sumokėti ir imamųjų nuo¬ 
šimčių didumas yra nustatomi kasmet bendrojo kasos dalyvių 
susirinkimo, atsižvelgiant į kasos lėšų stovį, bet tasai terminas 
turi būti ne ilgesnis, kaip 6 — 8 mėnesiai, o imamasis nuošimtis 
ne didesnis, kaip 6 vieniems, metams. 

§ 19 . 

Nustatytu kasos dalyvių susirinkimo laiku paskola turi būti 
grąžinama lygiomis dalimis kas mėnuo ir sulaikoma iš valdininko 
algos. Leidžiama ir prieš terminą sumokėti visa paskola arba 
jos dalis vienu kartu. Nuošimčiai imami už mėnesį iš aukšto, 
jei paskola mokama kas mėnuo dalimis, ir iš sykio, jei ji įsižadėta 
sumokėti vienu kartu. 

§ 20 . 

Išimtinais atsitikimais paskolos sumokėjimas gali būti atidė¬ 
tas kasos Valdybos nutarimu ne daugiau, kaip trims mėnesiams. 

§ 21 . 

Kasos dalyvis gali gauti iš naujo pasiskolinti pinigų tik su¬ 
mokėjęs visą senąją skolą. 

§ 22 . 

Kasos dalyviui sunkiai susirgus ir dėl to jam negalint pa¬ 
sirašyti, paskola išduodama jo žmonai, jei jis yra vedęs, tėvams, 
arba giminėms arba jo nurodytam asmeniui. Jei jis nevedęs, 
neturi tėvų,^giminių ir nenurodė asmens paskolai paimti, tai ka¬ 
sos Valdyba išrenka du kasos dalyvių, kuriuodu paima pinigus 
ir leidžia juos ligonio reikalams, o vėliau pristato Valdybai 
atskaitą. 

§ 23 . 

Pasitraukusiųjų iš tarnybos teismo įstaigose kasos dalyvių 
skola padengiama jų esamomis kasoje įnašomis, o įnašų nepri- 
tenkant — jų neatsiimtąja alga. Jei visa skola šiuo budu nebus 
gauta, tad pranešama tai įstaigai, kur stos tarnybon skolininkas, 
kad jinai sulaikytų skolą iš skolininko algos. Negavus skolos ir 
šiuo keliu, ji ieškoma per teismą, o skolininkui visai lėšų netu¬ 
rint, kasos Valdybos nutarimu skola naikinama ir išbraukiama 
iš knygų. Tuo pat keliu einama, ieškant mirusiojo kasos da¬ 
lyvio skolą. 

Kasos valdymas. 

§ 24 . 

Kasos reikalus veda: 1) kasos Valdyba ir 2) bendrasis kasos 
dalyvių susirinkimas. 

§ 25 . 

Kasos Valdyba susideda iš trijų narių ir iždininko, kasmet 
renkamų bendrojo susirinkimo iš kasos dalyvių skaičiaus. Kartu 
su nariais renkami ir du kandidatu, reikalui esant, stoti narių 
vieton. Valdybos nariai renka iš savo tarpo pirmininką. 

Pastaba. Kasos iždininkui gali būt bendrojo susirinkimo 
paskirtas atlyginimas. 

§ 26 . 

Kasos Valdybos nutarimai priimami paprastąja balsų dauguma. 

§ 27 . 

Valdybos posėdis yra teisėtas, jei jame dalyvauja pirminin¬ 
kas ir du Valdybos nariu arba jų vietoj kandidatai. 

§ 28 . 

Valdyba prižiūri, kad mokesniai į kasą būtų įnešami laiku, 
kad kasos pinigai būtų, kaip reikia, saugojami ir kad knygos būtų 
vedamos tvarkoje, be to ji skiria paskolas, sušaukia bendruosius 
susirinkimus ir paveda jiems svarstyti kilusius kasos reikalais 
klausimus ir metų atskaitą. 

§ 29 . 

Kasos iždininkas priiminėja pinigus, išduoda skirtas pasko¬ 
las, veda knygas ir sustato metų ir mėnesių atskaitas. 

§ 30 . 

Savo nutarimus ir įsakymus Valdyba įrašo į tam tikras 
knygas, kuriose pasirašo visi dalyvavę posėdy nariai. 

§ 31 . 

Valdybos nariai ir iždininkas, padarę savo darbais nuostolių 
kasai, gali būt traukiami atsakomybėn teismo keliu. 

§ 32 . 

Bendrieji kasos dalyvių susirinkimai esti paprastieji ir ne¬ 
paprastieji. Pirmasis bendras susirinkimas šaukiamas steigėjų 
tuojau, kai kasos įstatai patvirtinti; apie tai skelbiama laikraščiuose 
kasos dalyviams, nurodant klausimus, kurie bus svarstomi. 

§ 33 . 

Bendrojo susirinkimo pirmininkas ir sekretorius kaskart 
renkami atvykusiųjų į posėdį kasos dalyvių balsų dauguma. Ta¬ 
sai susirinkimas atidaromas vyresniojo amžiaus steigėjo. 

§ 34 . 

Kiekvienas kasos dalyvis bendrame susirinkime turi tik vieną 
balsą; jis gali būti raštu įgaliotas atstovauti dar tik vienam ne¬ 
atvykusiam į posėdį kasos dalyviui. 

§ 35 . 

Paprastieji susirinkimai šaukiami valdybos kasmet nevėliau, 
kaip vasario mėnesy. Šiuose susirinkimuose svarstoma sąmata, 

valdybos ir revizijos komisijos metinės atskaitos. Paprastieji ir 
nepaprastieji susirinkimai svarsto klausimus, keliamus Valdybos, 
revizijos komisijos ir atskirų' kasos dalyvių, taip-pat sprendžia 
kasos įstatų keitimą ir skundus dėl neteisėtų kasos Valdybos 
veiksmų. 

§ 36. 

Kasos įstatų keitimo sumanymai yra priimami tik 2 /3 esančių 
susirinkime kasos dalyvių; jie skelbiami visų dalyvių žiniai. 

§ 37. 

Nepaprastieji bendrieji susirinkimai šaukiami neatidėtiniems 
klausimams svarstyti, kasos valdybai, arba 5 kasos dalyviams, 
arba revizijos komisijai pasiūlius. Toki susirinkimai šaukiami 
visu mėnesiu prieš posėdžio dieną. 

§ 38. 

Paprastieji ir nepaprastieji bendrieji susirinkimai yra teisėti, 
jei juose dalyvauja ne mažiau, kaip pusė gyvenančių tame mieste, 
kur yra apygardos teismas, kasos dalyvių, išskiriant atsitikimus, 
kuriais reikalaujama 2 /3 kasos dalyvių. 

Pastaba . Bendrajam susirinkimui neįvykus, valdyba 
šaukia antrąjį susirinkimą nevėliau, kaip 2 savaičių laikų, skai¬ 
tant nuo pirmojo susirinkimo dienos; antrasai susirinkimas skai¬ 
toma teisėtas, neatsižvelgiant į tai, kiek kasos dalyvių atvyks. 

§ 39. 

Bendrojo susirinkimo nutarimai priimami paprasta balsų 
dauguma ir įrašomi į tam tikras knygas, kuriose pasirašo susi¬ 
rinkimo pirmininkas ir bent 10 dalis buvusiųjų susirinkime. Tie 
nutarimai yra privalomi kasos dalyviams ir Valdybai. 

§ 40. 

Bendrieji susirinkimai: 1 ) svarsto kasos valdybos darbus, 2 ) 
renka valdybos narius, revizijos komisijos narius ir kandidatus, 
3) tvirtina valdybai ir revizijos komisijai iustrukcijas, 4) svarsto 
keitimo ar papildymo įstatų ir kasos uždarymo sumanymus ir 
5) sprendžia kitus nurodytus § 35 klausimus. 

§ 41. 

Bendrieji susirinkimai šaukiami tuo būdu, kurį kasos Val¬ 
dyba pripažins patogiu ir tinkamu. 


Kasos revizija. 

§ 42. 

J revizijos komisiją renkama trys kasos dalyviai vieniems 
metams. Ta komisija kas trys mėnesiai privalo peržiūrėti knygas 

ir kasos pinigus. Ji gali daryti ' ir netikėtas kasos pinigų revi¬ 
zijas. Apie patėmytus neteisėtumus ji praneša bendrajam susi¬ 
rinkimui per kasos Valdyba. 

Kasos pelno ir nuostolių padalinimas. 

. § 43. 

Kasos darbo metai skaitomi nuo sausio 1 dienos ligi gruo¬ 
džio 31 dienos. 

§ 44. 

Reikalų vedimo smulkmenos, atskaitomybės tvarka, valdy¬ 
bos ir revizijos komisijos pareigos nustatomos instrukcijomis, tvirti¬ 
namomis bendrojo kasos dalyvių susirinkimo, to pat susirinkimo 
nurodoma, kurios knygos reikia tupėti kasai. 


Metų kasos darbo atskaita priruošiama ne vėliau, kaip ligi 
vasario 1 dienos. 

§ 46. 

Grynasis kasos pelnas, surinktas ligi sausio 1 dienos, apmo¬ 
kėjus išlaidas ir atidėjus 5 nuošimčius atsargos kapitalui suda¬ 
ryti, dalinamas tarp visų kasos dalyvių proporcingai esamam 
kasoj kiekvieno dalyvio kapitalui ir kapitalo vartojimo laikui. 
Tasai pelnas dalyviams neduodamas, o įskaitomas į jų kapitalą, 
jei kieno kapitale bus skatikai, tai iš jo algos sulaikoma tiek 
skatikų, kiek trūksta ligi auksinui. Be to, pelnas skaitomas tik 
už pilnus mėnesius nuo 1 ligi 1 dienos mėnesio. Tuo pat būdų 
skirstomi tarp dalyvių ir kasos nuostoliai. 

Kasos uždarymas. 

§ 47. 

Jei dėl kurių priežasčių reikės kasa uždaryti, tad susirinkus 
2 /3 visų kasos dalyvių ir nutarus 2 !s balsų kasos darbas sustab¬ 
domas; tuomet nustojama imti indėliai ir duoti paskolos, kasa 
priiminėja iš savo dalyvių tik pinigus už skolas atsilyginti lig tol, 
kol visos skolos bus sumokėtos. Antruoju bendrojo susirinkimo 
nutarimu kasa visai nustoja dirbus ir kiekvienam dalyviui grąži¬ 
nama jo jnašos, indėliai ir pelnas. Atsargos kapitalas skiriamas 
bendrojo susirinkimo nurodytam tikslui. Apie kasos uždarymą 
skelbiama visų žiniai. 

VI. Macys. 

Teismo kronika. 


1. Marijampolės Apygardos Teismas 1922 m. kovo 16 d. 
bendram posėdy yra nutaręs: prašyti Teisingumo Ministerio, kad 
pasirūpintų kuo greičiausiai padidinti šio Teismo sąstatą v enų 
Teismo nariu dėl šių priežasčių: Mariampolės Apygardos Teismas 
susidedąs iš 6 asmenų, — pirmininko, jo padėjėjo ir 4 narių. 
Abudu skyrių—civilinis ir baudžiamasis—posėdžiaują po 4 dienas 
savaitėje, be to civilinis skyrius vieną dieną dalyvaująs Ipotekos 
skyriaus posėdy, o baudžiamasis — tvarkomajam. Šeštoji diena 
skiriama bendriems posėdžiams. Tokiu būdu dažnai tenką vi¬ 
siems sėdėti posėdy ir nelieką kas tą dieną atliktų kasdieninius 
eilinius reikalus, o vienam staiga susirgus, arba šiaip dėl kurios 
priežasties negalint dalyvauti posėdy, reikią atitraukt nuo savo 
darbo Teismo tardytojas, ir kaip tik nesenai buvęs atsitikimas, 
kad vienam Teismo nariui susirgus tardytojas buvęs priverstas 
dalyvaut posędy, o jo iššaukti tą dieną 12 liudytojų likę per tat 
neišklausti. Skirti gi rečiau posėdžius Teismas randąs negalimu 
ir negeistinu, nes ir taip jo darbo spartumas darnėsąs pasiekęs 
tikro laipsnio: ėšą bylų gulinčjų beveik 7 mėnesius. 

2. Marijampolės Apygardos Teismas 1922 m. gegužės 22 d. 
bendram posėdy, apsvarstęs Valstybės Gynėjo pareiškimą, kad 
perdaug dažnai yra kviečiami Teismo posėdžiuosna Teismo Tar¬ 
dytojai ir tuo atitraukiami nuo savo tiesioginių pareigų ėjimo, yra 
nutaręs: prašyti Teisingumo Ministerio kuo greičiausiai padi¬ 
dinti Marijampolės Apygardos Teismo etatus vienu pirmininko 

/ padėjėju ir vienu Teismo nariu, o Teismo raštinės — vienu re¬ 
gistratorium, kurio iki šiol Teismas neturįs, nes dabar, turėdams 
viso 5 Teismo narius ir skirdamas 35 — 40 teisiamųjų posėdžių 
per mėnesį, Teismas yra priverstas dažnai kviesti Teismo tar¬ 
dytojus. 

3. Mariampolės Apygardos Teismas 1922 m. gegužės 
22 d. bendram posėdy yra nutaręs: prašyti Teisingumo Mi¬ 
nisterio įnešti Ministerių Kabinetan pasiūlymą perkelti Mariam¬ 
polės miestą dėl brangenybės priedo „A M kategorijon. 

4. Mariampolės Apygardos Teismas 1922 m. gegužės 
22 d., bendram posėdy su pasigailėjimu konstatuodamas, kad 
jam nebuvę duota galėjimo susipažinti su Valstybės tarnautojų 
atlyginimo įstatymo projektu ir tada pareikšti savo nuomonę, 
dabar, apsvarstęs jau priimtą ir paskelbtą įstatymą, prašo Teisin¬ 
gumo Ministerio pasirūpinti įnešti į Etatinių Valstybės tarnautojų 

lentelę tokias pataisas: kad Taikos Teisėjo sekretorius, vyresn. 
Teismo kandidatai ir Apygardos Teismo sekretoriaus padėjėjai 
būtų perkalti j VIII kategoriją; Apygardos Teismo sekretoriai—į 
11 kat., Ipotekos seKretorius ir Teismo tardytojai—į 12; Taikos 
4 Teisėjai ir svarbesnėms byloms Teismo tardytojas—į 13; kad 
Teismo tarnautojams juristams visiems be išimties būtų pridėtas 
priedas dėl jų specialybės ir kad, einant 1921 metų spalių 28 d. 
Steigiamojo Seimo priimtu įstatymu, visi teismo darbuotojai būtų 
pakelti viena kategorija aukščiau, nes ką tada St. Seimas buvo 
pripažinęs, tai dabar 1922 m. balandžio 8 d. įstatymu panaikinęs. 


Bibliografija. 


„Lietuvos Okis“—Mūsų ekonominis ir finansinis laikraštis. 
—Kaunas, Totorių g. 14, kamb. 7. Redaktorius A. Moravskis. 

Su Finansų, Prekybos ir Pramonės Ministerijos pašalpa 

1921 metų gale yra įsteigtas ir leidžiamas Kaune visuomenės 
ūkio ir finansų laikraštis „Lietuvos Ūkis“. Nesenai išėjo 5-tas 
laikraščio N-ris, ir laukiama, kad nuo jšio laiko eis kas mėnuo, 
nes jo leidime aktingai dalyvauja ir Ž. U. ir V. T. Min-ja su 
visomis priklausomomis jai įstaigomis. Šį laikraštį, kiek sutrum¬ 
pinus, manoma leisti ir anglų kaiba. 

Laikrašty kreipia į savę dėmesį šie straipsniai ir apžvalgos: 

Pirmajame N-ry yra žemės ūkio žinovo J. T. straipsnis apie 
mūsų žemės ūkio padėtį po karo ir taipogi įvairus skyrius žinių 
ir davinių apie žemės ūkio padėtį Lietuvoje ir užsieny; toliau, 
apie Lietuvos rinkos kainas javams, kiaušiniams; apie žemės 
ūkio prekybos padėtį, transportą Klaipėdos krašte ir tt. Antrame 
ir trečiame N.N. yra straipsnis Miškų departamento vedėjo 5. 
Bilevičiaus apie Lietuvos miškus, 4-me N-ry irgi jo straipsnis 
apie miškų kirtimo ateinančių 1922/23 metų sąmatą ir numato¬ 
mas miškų ūky operacijas; prie abiejų straipsnių paduodamos 
įdomios statistinės ir kit. lentelės ir santraukos. Antrame ir tre¬ 
čiame N.N. straipsniai apie kariams išdalintų žemių tyrinėjimo 
davinius, apie žemės tvarkymą 1921 m., pasėlių padėtį pavasary 

1922 m.; apie kainas žemės ūkio produktams ir įvairūs skyriai 
žemės ūkio pažinimui ir chronikos. Ketvirtame ir penktame 
N.N.: straipsniai žinomų žemės ūkio specialistų apie mūsų že¬ 
mės ūkio padėtį ir pradėtą vykdyti gyveniman žemės reformą; 
apie žemės ūkį Danuose ir taipogi eilė straipsnių ir žinių kitų 
autorių apie kainas ir rinkos sąlygas žemės ūkio produktams 
Lietuvoje, Klaipėdos krašte, Vokietijoje ir t. t. 

Pramonei ir prekybai skiriami šie straipsniai ir apžvalgos: 
pirmame N-ry: J. J. dėl akcinių bendrovių įstatymo; Vilniaus 
srities pramonė ir prekyba: Lietuvos Respublikos eksportas ir 
importas 1920 m. ir pirmojo pusmečio 1921 m.; antrame ir tre¬ 
čiame NN: J. E. —pramonė ir darbo sąlygos Lietuvoje. J . Etin- 
geris — Lietuvos eksportas; toliau, kredito įstaigos, prekybos ir 
pramonės įstaigos Lietuvoje 1921 m. Lietuvos eksportas ir im¬ 
portas 1921 m. mėnesiais ir atskirai šalimis. Ketvirtame ir penk¬ 
tame NN: A . Moravskio — Lietuvos Respublikos ekonominė bei 
finansinė politika. J. Etingeris — Spirito gamyba Lietuvoje. — 
Muilo dirbtuvės Lietuvoje. — Aptiekos prekių prekyba Lietuvoje. 

Kreditui ir finansams skiriami straipsniai: 1-me, 2-me ir 
3-me NN: J. E. Vokiečių finansų krizis. Lietuvos Respublikos 
1921 m. biudžeto projektas. Įdomus straipsnis V. Stankevičiaus 
(žinomo Kerenskio laikais Rusų veikėjo) — Lietuvos valstybės biud¬ 
žetas 1919 — 20 — 21 m. R. Karužos — savosios valiutos ir emi¬ 
sijos bankto reikalu Lietuvoj. Dr. H. Landau — Seimo finansinės 
teisės, einant Konstitucijos projektu. J. Šimkaus: valstybiniai 
mokesniai ir finansai (N. 5). Valstybės pajamos ir išlaidos 1921 
m. ir t. t. 

Užsienių ekonominiams ir finansiniams santykiams skiriami 
straipsniai — A. Moravskio ; Pabaltės valstybių ir Rusų ekonominė 
konferencija Rygoje 1921 m. spalių mėn. (1-me N-ry); Estų ūkio 
būties bruožai (2-me Nr.); Latvių užsienio prekybos atgaivinimas 
(Nr. 3). J. Etingeris — Lenkijos ekonominė padėtis (Nr. 2). Lie¬ 
tuva ir Vokietija (Nr. 4). Daglys — dabartinė padėtis geležinkelių 
transporto Tar. Rusuose (Nr. 4). Toliau eina apžvalga ir pa¬ 
duodamos šiaip žinutės, liečiančios užsienių ekonominį gyvenimą. 
Anglijos eksportas 1918, 1919, 1920 ir 1921 metais. Anglų rin¬ 
kos kainos. Vokiečių rinkos (Nr. 2). Anglų ekonominė padė¬ 
tis; dėl mūsų prekybos santykių su anglais. Suomių banko emi¬ 
sijos teisių pakeitimas; Suomių Banko balansas. Suomių užsie¬ 
nio prekyba 1922 m. Vokiečių užsienių prekyba. Vokiečių rinkos 
kainos (Nr. 3). J . E. — Lietuva ir Vokietija. — V. S-tią — Pabaltės 
valstybės ir tranzitas (Nr. 5). 

Kalbamojo Lietuvos visuomenės ūkio ir finansų centrinio 
organo bendradarbių sudėtis ir bendradarbiavimas jame valstybi¬ 
nių ir visuomenės — profesinių įstaigų ir organizacijų ekonominio 
ir finansinio pobūdžio pamažu plečiasi. Dabartiniu laiku šio 
dar besitvarkančio leidinio vadovai susirūpinę pritraukti bendra¬ 
darbių iš užsienio, ypač iš artimų mums Pabaltjūrio Respublikų. 
Taip pat dedama pastangų šiam laikraščiui praplatinti Pabaltjūry 
ir ypatingai Amerikoje, Anglijoje ir kitose vietose, kur yra skait¬ 
lingos lietuvių kolonijos. 

Laikrašty yra platus skelbimų skyrius, ir 4-ju N-riu prade¬ 
dant įvedamas informacijų skyrius, į kurį priimami skelbimai ir 
informacijos ekonominio ir finansinio pobūdžio iš Lietuvos ir 
užsienio. 

Oficialinis skyrius 


I. 

Nauji {statymai, 

paskelbti Vyr. Žiniose: 

Nr. 93 (^1922—VI—15^ : Laikinųjų akčyžės mokesnių įstatų papildymas ir pa¬ 
keitimas. 

N r. 94 (1922—VI—22): Laikinojo įstatymo apie pilietybę papildymas.— 
Laikinų tiltų rinkliavos taisyklių pakeitimas.—Krašto Aps. Min. 
etatų karo ir demobilizacijos * metu pakeitimo ir papildymo 
tvarkos įstatymas — Pasų įstatų papildymas.—Liet. Resp. 1921 
m išlaidų sąmatos pakeitimas—Teisingumo Min-jos etatų pa¬ 
keitimas ir papildymas.—[statymas valstybės tarnautojų kelio¬ 
nės išlaidoms atlyginti. 

Nr. 95 (1922—VI—28): Muitinių tarifas. 

Nr. 96 (1922—'VII—13) : [statymas servitutams ir bendrosioms ganykloms 
likviduoti. — Privatinio turto gelež. linijos Kazlų Ruda—Šešta- 
kavas reikalams nusavinimo įstatymas. — Liet. Kariuomenės 
laipsnių įstatymo papildymas ir pakeitimas. 

Nr. 97 (1922—VII—21^: Žemesniųjų žemės ūkio mokyklų įstatai.—Meno 
mokyklos įstatai. 

Nr. 98 (1922—VIII —\): Seimo rinkimų įstatymas. 

Nr. 99 (1922—VIII—5>: Išeivybės įstatymas.-Valstybės tarnautojų atlygi¬ 
nimo įstatymo papildymas. 

Nr. 100 (1922—VIII—6): Lietuvos Valstybės Konstitucija. 

Nr. 102 (1922—VIII—15): Žemės reformos įstatymo vykdymo planas.- 
Žemės ref. įstatymui vykdyti instrukcija. 

Mr. 103 (1922—VIII—18): Piniginio vieneto įstatymas.-Karo mokyklos įsta- 
tai.-Vidaus reikalų ministerijos etatų papildymas ir pakeitimas, 
-[statymo apie žyminį valstybinį mokesnį pakeitimas.-St. Sei¬ 
mo narių atlyginimo įstatymo pakeitimas.-Baudžiamojo Statuto 
papildymas. • 

Mr. 104 (1922—VI11-29): St. Seimo Statuto papildymas ir pakeitimas.-Bau¬ 
džiamojo proceso įstatų pakeitimas.-Žemės Ūkio ir V.T. Mi¬ 
nisterijos etatų pakeitimas.-Lietuvos Banko Įstatymas.-Nete- 
kusiems sveikatos kariams, jų šeimoms o taip pat žuvusiųjų 
karių šeimoms pensijų įstatymas;~to įstatymo priedas. 

Mr. 105 (1922-IX-8 > ) Įstatymo karo stoviui įvesti pakeitimas. 

Nr. 106 (1922—IX—20): [statymo apie žyminį valst. mokesnį pakeitimo pa¬ 
keitimas. 

Mr. 107 (1922—IX—21^: Amnestijos įstatymas. 




^Lietuvos Valstybės Konstitucija. 

(V. Ž. 1922—VIII--6 Nr. 100). 

Vardan Dievo Visagalio, Lietuvos Tauta, dėkingai minėdama garbingas 
savo sūnų pastangas ir kilnias aukas, Tėvynei išvaduoti padarytas, atsta¬ 
čius nepriklausomą savo Valstybę ir norėdama nutiesti tvirtus demokratin- 
gus jos nepriklausomam gyvenimui pagrindus, sudaryti sąlygas teisingu¬ 
mui ir teisėtumui tarpti ir patikrinti visų piliečių lygybę, laisvę ir gerovę, 
o žmonių darbui ir dorai tinkamą Valstybės globą, per savo įgaliotus at¬ 
stovus, susirinkusius į Steigiamąjį Seimą, 1922 metų rugpiūčio mėnesio 1 
dieną priėmė šią Lietuvos Valstybės Konstituciją. 

1. Bendrieji dėsniai. 

1 . Lietuvos Valstybė yra nepriklausoma demokratinė Res¬ 
publika. 

Suvereninė Valstybės Valdžia priklauso Tautai. 

2 . Valstybės Valdžią vykdo Seimas, Vyriausybė ir Teismas. 

3. Lietuvos Valstybėje neturi galios joks įstatymas, prie¬ 
šingas Konstitucijai. 

4 . Lietuvos teritorijos sienos gali būti keičiamos tik įsta¬ 
tymo keliu. 

5. Administracinį Lietuvos teritorijos padalinimą nustato 
įstatymas. 

Del vietos gyventojų reikalų ypatingumo iš atskirų Lietuvos 
sričių gali būti sudaryti autonominiai vienetai, kurių sienas ir 
teises nustato įstatymas. 

6 . Valstybės kalba — lietuvių kalba. Vietinių kalbų var¬ 
tojimą nustato įstatymas. 

7. Valstybės spalvos: geltona — žalia — raudona. Val¬ 
stybės ženklas—baltas Vytis raudoname dugne. 

II Lietuvos piliečiai ir jų teisės. 

8 Pylietybės teisė įgyjama ir jos nustojama einant atatin¬ 
kamu pilietybės įstatymu. 

Svetimos valstybės pilietis gali būti priimtas Lietuvos pilie¬ 
tybėj jeigu jis yra išgyvenęs Lietuvoje ne mažiau kaip dešimts 
metų. 

9.. Niekas negali būti kartu Lietuvos ir kurios kitos val¬ 
stybės pilietis. 

10 . Visi Lietuvos piliečiai, vyrai ir moters, yra lygūs prieš 
įstatymus. Negali būti teikiama ypatingų privilegijų nei mažinama 
teisių piliečiui dėl jo kilmės, tikėjimo, tautybės. 

11 . Piliečio asmuo neliečiamas. Traukti pilietis tieson ga¬ 
lima tik įstatymuose nurodytais atsitikimais ir tvarka. Pilietis gali 
būti suimtas, arba jo laisvė suvaržyta, tik užtikus jį nusikalstamąjį 
darbą bedarant, arba teismo valdžios organo nutarimu. Suim- 
tąjam piliečiui turi būti ne ilgiau kaip per 48 valandas įteiktas 
nutarimas dėl jo suėmimo ir nurodytas suėmimo pagrindas. Ne¬ 
gavęs šio nutarimo suimtasis tuojau paleidžiamas. 

12. Piliečio butas neliečiamas. Įeiti j butą ir daryti jame 
kratą galima tik įstatyme nurodytais atsitikimais ir tvarka. 

13. Pilietis turi tikėjimo ir sąžinės laisvę. 

Priklausymas kuriai tikybai arba išpažinimas pasaulėžiūros 

negali būti pagrindu nusikaltimui pateisinti ar atsisakyti nuo vie¬ 
nųjų pareigų. 

14. Piliečiui laiduojama korespondencijos ir susižinojimo 
paštu, telefonu, telegrafu paslaptis. Išimtis gali būti daroma įsta¬ 
tyme nurodytais atsitikimais. 

15. Piliečiams laiduojama žodžio ir spaudos laisvė. Ši lai¬ 
svė galima suvaržyti tik įstatyme nurodytais atsitikimais, kada tai 
yra reikalinga dorai ar valstybės tvarkai apsaugoti. 

16. Piliečiams pripažįstama laisvė daryti įstatyme nurodyta 
tvarka susirinkimus be ginklo ir neardant viešiosios ramybės. 

17. Piliečiams laiduojama draugijų ir sąjungų laisvė, jei jų 
tikslai ir vykdomosios priemonės nėra priešingos baudžiamie¬ 
siems įstatymams. 

18. Einančio savo pareigas valdininko nuskriaustas pilietis 
turi teisės įstatyme nurodyta tvarka traukti jį teisman be jo vy¬ 
resnybės leidimo ar sutikimo ir ieškoti nuostolių atlyginimo. 

19. Kiekvienas pilietis turi peticijos į Seimą teisę. 

20 . Piliečiai turi įstatymų iniciatyvos teisę: 25 tūkstančiai 
piliečių, turinčių teisės rinkti į Seimą, gali patiekti Seimui įsta¬ 
tyme nurodyta tvarka įstatymo sumanymą, kurį Seimas privalo 
svarstyti. 

21. Nuosavybės teisė saugojama. Piliečių turtas galima 
nusavinti įstatymo keliu tik viešiąjam reikalui esant. 

III. Seimas 

22. Seimą sudaro Tautos atstovai. 

23. Atstovai renkami visuotiniu, lygiu, tiesioginiu ir slaptu 
balsavįmu, proporcingąja rinkimų sistema. Rinkimų tvarką ir 
atstbvų skaičių nustato įstatymas. 

24. Rinkti atstovus į Seimą turi teisės pilnateisiai Lietu¬ 
vos piliečiai, vyriai ir moters, turintieji ne mažiau kaip 21 me¬ 
tus amžiaus, o būti renkamiems — turtinieji ne mažiau kaip 24 
metus amžiaus. 

25. Seimas renkamas trejiems metams. 

Kai Valstybė veda karą, arba kai daugiau kaip pusėje jos 
teritorijos yra įvesta karo padėtis, Respublikos Prezidentas tam 
tikru aktu gali pailginti Seimo laiką, kuriam jis yra išrinktas. 
Toks Respublikos Prezidento aktas yra reikaligas Seimo patvir¬ 
tinimo. 

26. Naujojo Seimo rinkimai turi įvykti prieš, pasibaigiant 
senojo Seimo kadencijai. Naujojo Seimo rinkimų dieną skelbia 
Respublikos Prezidentas. 

Naujojo Seimo kadencija prasideda kuomet baigiasi senojo 
Seimo kadencija. 

Seimas susirenka ne vėliau kaip po 30 dienų jo rinkimams 
pasibaigus. Dieną Seimui susirinkti skiria Respublikos Preziden¬ 
tas. 

27 Seimas leidžia įstatymus. Įstatymų skelbimo tvarką ir 
jų įsiteisėjimo laiką nustato atskiras įstatymas. 

28 Seimas prižiūri Vyriausybės darbus, duodamas jai pa¬ 
klausimų bei interpeliacijų ir skirdamas revizijas. 

29 Seimo tvirtinimo yra reikalingi Valstybės biudžetas ir 
jo išpildymas. 

30 Seimas tvirtina šias Vyriausybės daromas Valstybės 
sutartis: taikos sutartis, Valstybės teritorijos įgijimo, išsižadėjimo 
ar perleidimo sutartis, prekybos sutartis su kitomis valstybėmis, 
užsienio paskolas, sutartis, kurios visai ar dalinai naikina arba 
pakeičia esamuosius įstatymus, sutartis, kurios uždeda pareigų 
Lietuvos piliečiams, sutartis, kurios nustato tiesioginės arba ne¬ 
tiesioginės monopoljjos arba nusavinimo teises. 

31. Seimo kompetencijoje yra pradėti ar baigti karas. 

Karo veiksmai gali būti pradėti be Seimo, kai priešininko 

šalis paskelbia Lietuvai karą, arba kai priešininkai, karo nepa¬ 
skelbę, yra peržengę Lietuvos sieną. 

32. Kilus karui, ginkluotam sukilimui ar kitokiems pavojin¬ 
giems neramumams Valstybėje, Ministerių Kabinetui pasiūlius, Res¬ 
publikos Prezidentas gali visoje Valstybėje arba tam tikrose jos da¬ 
lyse įvesti karo arba kitą kurią nepaprastą padėtį, laikinai sustabdyti 
konstitucines piliečių teisių garantijas (11, 12, 14, 15, 16, 17 §§) 
ir imtis priemonių pavojui atremti ar pašalinti, vartojant ir gin^ 
kluotą pajėgą, ir tuo pat metu apie visa tai turi pranešti Seimui, 
kuris tą Vyriausybės žingsnį tvirtina arba atmeta. 

33. Seimas renka sau Pirmininką ir kitus Prezidiumo na¬ 
rius. 

Seimas priima savo darbui statutą, kuris turi įstatymo galios. 

34. Seimo posėdžiai šaukiami Seimo nustatyta tvarka. 
Seimo Pirmininkas privalo sušaukti Seimą, jei to reikalauja Res¬ 
publikos Prezidentas arba 1/4 dalis atstovų. 

35. Kiekvienas atstovas, pradėdamas eiti savo pareigas, 
prisiekia arba iškilmingai pasižada būti ištikimas Lietuvos Res¬ 
publikai, saugoti jos įstatymus ir sąžiningai vykdyti Tautos at¬ 
stovo įgaliojimus. 

Atstovas, kuris atsisako prisiekti ar pasižadėti, arba kuris 
prisiekia ar pasižada lygtinai, nustoja atstovo įgaliojimų. 

36. Atstovai vadovaujasi tik savo sąžine ir negali būti jo¬ 
kių mandatų varžomi. 

37. Atstovas dėl savo kalbų, pasakytų pareigas einant, ne¬ 
gali būti teismo baudžiamas, tačiau už garbės įžeidimą gali būti 
traukiamas atsakomybėn paprastąja tvarka. 

38. Atstovo asmuo neliečiamas. Atstovą suimti galima 
tiktai Seimui sutikus, išskyrus tuos atsitikimus, kada atstovas yra 
užtiktas nusikaltimo vietoje (in flagranti). 

Apie atstovo suėmimą ir suėmimo pamatą tokiu atsitikimu 
ne vėliau kaip po 48 valandų pranešama Seimo Pirmininkui, 
kuris praneša apie tai Seimui jo artimiausiame posėdyje. Sei¬ 
mas gali suimtąjam atstovui grąžinti laisvę. 

39. Atstovai turi teisės nemokamai važinėti visais Lietuvos 
geležinkeliais. 

Atstovai už savo darbą gauna atlyginimą, kurį nustato įsta¬ 
tymas. 

IV. Vyriausybė. 

40. Vyriausybę sudaro Respublikos Prezidentas ir Mini- 
sterių Kabinetas. 

41. Respublikos Prezidentą renka Seimas. 

Respublikos Prezidentas renkamas slaptu balsavimu abso¬ 
liutine atstovų balsų dauguma. Jei du kartu balsuojant nė vie¬ 
nas kandidatas negautų absoliutinės atstovų balsų daugumos, tad 
Respublikos Prezidentas renkamas iš dviejų kandidatų, gavusių 
daugiausia balsų, ir išrinktu laikomas tas, kuris gaus daugiau 
balsų. Jei abu kandidatu gautų lygų skaičių balsų, išrinktu lai¬ 
komas vyresnio amžiaus kandidatas. 

42. Respublikos Prezidentas, pradėdamas eiti savo parei¬ 
gas, prisiekia arba iškilmingai pasižada visomis savo pajėgomis 
rūpintis Respublikos ir Tautos gerove, saugoti Kostituciją ir įsta¬ 
tymus, sąžiningai eiti savo pareigas ir būti visiems lygiai tei¬ 
singas. 

43. Respublikos Prezidentu gali būti renkamas kiekvienas 
Lietuvos pilietis, kuris gali būti renkamas atstovu į Seimą ir yra 
ne jaunesnis kaip 35 metų. 

44. Respublikos Prezidentas yra renkamas trejiems metams. 

Respublikos Prezidentas eina savo pareigas ligi bus išrink¬ 
tas kitas. 

Respublikos Prezidentas gali būti Seimo atstatytas 2 /3 visų 
atstovų balsų dauguma. 

Tas pats asmuo negali būti renkamas Respublikos Prezi¬ 
dentu daugiau kaip dviem trimečiams paeiliui. 

45. Respublikos Prezidentui išvažiavus iš Valstybės sienų 
arba susirgus ir laikinai nebegalint eiti pareigų, jį pavaduoja 
Seimo Pirmininkas. 

Respublikos Prezidentui atsistatydinus, jį atstačius, jam mi¬ 
rus arba susirgus ligi nebegalint daugiau eiti savo pareigų, yra 
renkamas kitas tam laikui, kuris liko senojo Respublikos Prezi¬ 
dento neatprezidentautas. 

46. Respublikos Prezidentas atstovauja Respublikai, akre¬ 
dituoja pasiuntinius ir priima svetimų valstybių pasiuntinius. 

47. Respublikos Prezidentas kviečia Ministerį Pirmininką, 
paveda jam sudaryti Ministerių Kabinetą, tvirtina sudarytą ir pri¬ 
ima Ministerių Kabineto atsistatydinimą. 


61 


48. Respublikos Prezidentas skiria ir atleidžia Valstybės 
Kontrolierių. 

Valstybės Kontrolierius atsako Seimui, ir atsistatydina, Sei¬ 
mui išreiškus jam “ nepasitikėjimą. 

49. Respublikos Prezidentas skiria ir atleidžia Respublikos 
valdininkus, kurių skyrimas ir atleidimas įstatymų yra jam pa¬ 
vestas. 

50. Respublikos Prezidentas skelbia įstatymus. 

Seimo priimtieji įstatymai Respublikos Prezidento skelbiami 
per 21 dieną, skaitant nuo įstatymo įteikimo dienos. 

Respublikos Prezidentas turi teisės per 21 dieną, skaitant 
nuo įstatymo įteikimo dienos, grąžinti Seimui sų savo pastabo¬ 
mis Seimo priimtąjį įstatymą antrą kartą apsvarstyti. Jei po to 
Seimas antru svarstymu priima tą patį įstatymą absoliutine visų 
atstovų balsų dauguma, tad Respublikos Prezidentas privalo jį 
paskelbti. 

Jei Seimas 2 h visų atstovų balsais pripažįsta jstatymo pa¬ 
skelbimą esant skubotą, tad Respublikos Prezidentas neturi teisės 
grąžinti jį Seimui antrą kartą svarstyti. 

51. Respublikos Prezidentas turi bausmės dovanojimo teisę. 

Dovanoti bausmę Ministeriams,. kurie yra nusmerkti dėl tar¬ 
nybos nusikaltimų, Respublikos Prezidentas gali tik Seimui sutikus. 

52. Respublikos Prezidentas turi teisės paleisti Seimą. 

Naujam Seimui susirinkus, Respublikos Prezidentas per¬ 
renkamas. 

Naujojo Seimo rinkimai privalo įvykti ne vėliau kaip po 60 
dienų Seimą paleidus. Naujojo Seimo kadencija prasideda nuo 
jo rinkimų dienos. 

53. Respublikos Prezidentas yra vyriausias visų Respubli¬ 
kos ginkluotų pajėgų viršininkas. 

Už Respublikos ginkluotų pajėgų tvarkymą ir vadovavimą 
joms atsako Seimui Ministerių kabinetas ar atatinkamas Ministeris. 

Karo metu, Ministerių kabinetui pasiūlius, Respublikos Pre¬ 
zidentas skiria Vyriausiąjį Kariuomenės Vadą. 

54. Respublikos Prezidentas turi teisės dalyvauti Ministerių 
Kabineto posėdžiuose ir juose pirmininkauti, ir reikalauti iš Mi¬ 
nisterių Kabineto ar atskirų Ministerių pranešimų raštu apie jų darbą. 

55. Visi Respublikos Prezidento aktai, kad turėtų galios, 
privalo turėti Ministerio Pirmininko arba atatinkamo Ministerio 
parašą. Atsakomybė už aktą tenka jį pasirašiusiam Ministeriui. 

56. Ministerių Kabinetas sudaromas iš Ministerio Pirmi¬ 
ninko ir kitų Ministerių. Ministerių skaičių ir jų darbų paskir¬ 
stymą nustato įstatymas. 

57. Ministeris Pirmininkas pristato pasirinktus Ministerius 
Respublikos Prezidentui patvirtinti. Ministerius atleidžia Respub¬ 
likos Prezidentas. 

58. Pradėdami eiti savo pareigas, Ministeriai prisiekia arba 

iškilmingai pasižada bešališkai ir sąžiningai eiti savo pareigas ir 
pildyti Konstitcuiją bei įstatymus. 

59. Ministerių Kabinetas atsako solidaringai Seimui už 
bendrą Vyriausybės politiką, o kiekvienas Ministeris skyrium at¬ 
sako Seimui už savo darbą jam pavestoje yalęlymo srityje. 

Ministeriai turi turėti Seimo pasitikėjimą. Ministerių Kabi¬ 
netas ir kiekvienas Ministeris turi atsistatydinti, jei Seimas stačiai 
pareiškia jiems nepasitikėjimą. 

60. Ministerių Kabinetas ruošia ir pristato Seimui įstatymų 
sumanymus. 

Ministeriai, pasilikę mažumoje, spręsdami Ministerių Kabi¬ 
nete įstatymų sumanymus, turi teisės savo atskirą nuomonę ir 
jos pagrindus išdėstyti raštu, kuris įduodamas Seimui drauge su 
Ministerių Kabineto įnešamuoju sumanymu. 

61. ..Ministerių Kabinetas vykdo Respublikos Konstituciją ir 
įstatymus, veda Respublikos vidaus ir užsienio politiką, saugoja 
Respublikos teritorijos neliečiamybę ir vidaus tvarką. 

62. Ministerių Kabineto posėdžiuose turi teisės dalyvauti 
patariamuoju balsu Valstybės Kontrolierius, 

63. Iškelti Respublikos Prezidentui, Ministeriui Pirmininkui 
ar kitam kuriam Ministeriui baudžiamąją bylą dėl jų tarnybos 
nusikaltimų ar dėl Valstybės išdavimo turi teisės tik Seimas ab¬ 
soliutine visų atstovų balsų dauguma. 

Iškeltą bylą sprendžia Aukščiausiasis Lietuvos Teismas. 

V. Teismas. 

64. Teismas sprendžia eidamas įstatymais Respublikos vardu. 

65. Teismo sprendimas negali būti keičiamas arba naiki¬ 
namas kitaip, kaip tik teismo, įstatymuose nurodyta tvarka. 

Amnestija teikiama įstatymų keliu. 

66. Teismų organizaciją, kompetenciją ir jurisdikciją nu¬ 
stato įstatymas. 

67. Aukščiausiasis Teismas visai Respublikos teritorijai 
tėra vienas. 

68. Teismas sprendžia administracijos įsakymų teisėtumą. 

69. Teismas visiems piliečiams yra lygus. 

Karius dėl tarnybos nusikaltimų teisia tam tikri teismai.) 

Ypatingieji teismai gali būti steigiami tik karo metu arba 
karo padėčiai esant. 

VI. Vietos savivaldybė. 

70. Valsčiams ir miestams laiduojama savivaldybės teisė 
įstatymų ribose. 

Vietos savivaldybės organų rinkimų pagrindan dedama vi¬ 
suotinis, lygus, tiesus ir slaptas balsavimas. 

71. Savivaldybės organai rūpina Valstybės vietos valdymo 
reikalus įstatymuose nurodyta tvarka. 

Jie turi teisės uždėti mokesnių vietos savivaldybės reika¬ 
lams, eidami tam tikrais mokesnių įstatymais. 

72. Vyriausybė prižiūri, kad vietos savivaldybės organai 
eitų savo pareigas, ir kad jų darbas nebūtų priešingas Valstybės 
įstatymams. 

Vietos savivaldybės organų ginčo bylas su vyriausybės or¬ 
ganais galutinai sprendžia teismas. 

| VII. Tautinių mažumų teisės. 

73. Tautinės piliečių mažumos, kurios sudaro žymią pilie¬ 
čių dalį, turi teisės įstatymų ribose ^autonomingai tvarkyti savo 
tautinės kultūros reikalus — liaudies' švietimą, labdarybę, savitar¬ 
pinę pagalbą — ir šiems reikalams vesti įstatyme nurodyta tvar¬ 
ka renka atstovaujamus organus. 

74. Minėtos 73 § tautinės mažumos turi teisės, eidamos 
tam tikrais įstatymais, apkrauti savo narius mokesniais tautinės 
kultūros reikalams ir naudojasi teisinga dalimi sumų, kurios Val¬ 
stybės ir savivaldybių yra skiriamos švietimo ir labdarybės reika¬ 
lams, jei šių reikalų netenkina bendros Valstybės ir savivaldybės 
įstaigos. 

VIII. Respublikos gynimas. 

75. Visi Respublikos piliečiai dalyvauja jos teritorijos gy¬ 
nime įstatymuose nurodyta tvarka. 

76. Respublikai ginti organizuojamos ginkluotos pajėgos. 
Ginkluotų pajėgų organizaciją, komplektavimo būdus, rūšį ir 
tarnybos laiką nurodo įstatymas. 

77. Tų karių šeimoms ir patiems kariams, kurie eidami 
karo tarnybą nustojo savo sveikatos arba gyvybės, laiduojama 
valstybės globa ir aprūpinimas. 

XI. Švietimo reikalai. 

78. Vaikų auklėjintas yra tėvų aukščiausia teisė ir natū¬ 
ralinė pareiga. 

79. Mokyklas steigia Valstybė, savivaldybės, visuomenės 
organizacijos ir atskiri asmens. Visos mokyklos yra Valstybės 
priežiūroje įstatymų nurodytose ribose. 

80. Religijos mokymas mokyklose yra privalomas, išskyrus 
mokyklas, įsteigtas vaikams, kurių tėvai nepriklauso jokiai tiky¬ 
binei organizacijai. Religijos privalo būti mokoma pagal reika¬ 
lavimus tos tikybinės organizacijos, kuriai priklauso mokinys. 

81. Pradžios mokslas yra privalomas. 

Privalomojo pradžios mokslo įvedimo laiką ir tvarką nurodo 
įstatymas. 

Pradžios mokslas Valstybės arba savivaldybių laikomose 
mokyklose yra nemokamas. 

82. Privatinės konfesinės mokyklos, jei jos išpildo įstatymų 
nustatytą programos minimumą,*gauna iš Valstybės Iždo švietimo 

reikalams skiriamą biudžeto dalį, kuri atatinka oficialiniai pri¬ 
klausančių tai tikybinei organizacijai, kurios mokslu tos moky¬ 
klos vedamos, Lietuvos piliečių ir mokinių skaičiui. 

X. T i ky b os i r k u 11 o d a 1 y k a i. 

83 Visoms esamoms Lietuvoje tikybinėms organizacijoms 
Valstybė lygiai pripažįsta teisės tvarkytis taip, kaip jų kanonai 
arba statutai reikalauja, laisvai skelbti savo tikėjimo mokslą ir 
atlikti savo kulto apeigas, steigti ir tvarkyti savo kulto namus, 
mokyklas, auklėjimo ir labdarybės įstaigas, steigti vienuolynus, 
tikybines kongregacijas, brolijas, uždėti savo nariams mokesnių 
tikybinių organizacijų reikalams, įgyti kilnojamąjį ir nekilnojamą¬ 
jį turtą ir jį valdyti. 

Tikybinės organizacijos turi Valstybėje juridinio asmens tei¬ 
sių. 

Dvasininkai yra atleidžaimi nuo karinės prievolės. 

84 Valstybė pripažįsta naujai atsirandančias tikybines orga¬ 
nizacijas, jei jų tikėjimo bei doros mokslas ir statutai nepriešta¬ 
rauja viešąjai tvarkai ir dorai. 

Tokių organizacijų atsiradimo ir gyvavimo sąlygas nurodo 
įstatymas. 

85 Gimimo, jungtuvių ar mirimo aktai, daromi tikinčiųjų 
pas jų dvasininkus, jei jie atatinka įstatyme nurodytai formai, turi 
Lietuvoje juridinės galios, ir piliečiai nėra verčiami tų aktų kartoti 
kitoje įstaigoje. 

86 Sekmadienius ir kitas Valstybės pripažintas šventes 
įstatymai saugoja, kaip poilsio ir dvasios pakilimo dienas. 

87 Kariams turi būti suteikta laisvo laiko savo tikybos 
pareigoms atlikti. 

Ligoninėse, kalėjimuose ir kitose viešose įstaigose laikomiems 
žmonėms turi būti duodama galimybės savo tikybos pareigoms 
atlikti. 

XI. Valstybės ekonominės politikos pagrindai 

88. Visose ūkio srityse kiekvienam piliečiui laiduojama 
darbo ir iniciatyvos laisvė. Ši laisvė tegali būti suvaržyta įstatymo 
keliu, esant viešąjam reikalui. 

Okio gyvenimas yra tvarkomas taip, kad kiekvienas pilie¬ 
tis turėtų darbo. 

89. Atskiroms ūkio sritims įstatymai laiduoja tam tikrą 
savivaldybę. įstatymų keliu steigiami žemės ūkio, prekybos ir 
pramonės, darbo ir kitokie rūmai, kurių bendradarbiavimą su 
Valstybės Valdžia, normuojant ūkio gyvenimą, nurodo įstatymas. 

90. Žemės valdymo pagrindan dedamas privatinės nuosa¬ 
vybės dėsnis. 

Valstybei paliekama teisės reguliuoti žemės valdymą taip, 
kad būtų sudarytos tinkamos sąlygos taisyklingai žemės ūkio ga¬ 
mybai, ypatingai smulkiąjam ir vidutiniam žemės ūkiui tarpti. 

Dvarai parceliuojami įstatymuose nurodyta tvarka. 

XII. Valstybės finansai. 

91. Uždėti gyventojams mokesnių, skirti Valstybės Iždo 
išlaidų, užtraukti vidaus paskolą ar išleisti popierinius pinigus te¬ 
galima įstatymų keliu. 

92. Valstybės pajamų ir išlaidų, turto bei skolų ir atskai¬ 
tomybės prižiūri Valstybės Kontrolierius. 

93. Valstybės Kontrolierius kas metai paruošia praėjusiųjų 
metų Valstybės biudžeto vykdymo apyskaitą ir ne vėliau kaip ligi 
spalių mėnesio 15 dienos patiekia ją Seimui. 

94. Ministerių Kabinetas kas metai paruošia visų Valstybės 
pajarrtų ir išlaidų sąmatą naujiems metams ir ne vėliau kaip ligi 
spalių mėnesio 15 dienos patiekia ją Seimui patvirtinti. 

95. Valstybės pajamų ir išlaidų sąmatos didumas yra nu¬ 
statomas įstatymų keliu kas metai kiekvieniems metams skyrium 
prieš prasidedant biudžeto metams. 

96. Biudžeto metai prasideda sausio mėnesio 1 dieną, bai¬ 
giasi — gruodžio mėnesio 31 dieną. 

XIII. Socialinė apsauga. 

97- Žmogaus darbo pajėga yra tam tikrų įstatymų saugo- 
. jama ir globojama. 

Valstybė saugoja atskirais įstatymais darbininką ligoje, se¬ 
natvėje, nelaimingais atsitikimais ir darbo trūkstant. 

98. Šeimyninio gyvenimo pamatas yra moterystė. Jos pa- 
grindan dedama abiejų lyčių teisių lygybė. 

Tam tikrais įstatymais saugojama ir palaikoma šeimos svei¬ 
kata ir socialinė gerovė. 

Motinystė yra ypatingoje Valstybės globoje. 

99. Visuomenės dora ir sveikata yra saugojama tam tikrų 
įstatymų. 

100. Visų laipsnių mokyklos yra visiems lygiai prieinamos. 

101. Blaivybei palaikyti valsčiaus piliečių visuma turi teisės 
spręsti dėl svaigiųjų gėrimų pardavinėjimo įstaigų laikymo savo 
gyvenamajame rajone. 

XIV. Konstitucijos keitimas ir papildymas. 

102. Konstitucijos pakeitimo arba papildymo sumanymą 
turi teisės iškelti Seimas, Vyriausybė arba 50 tūkstančių piliečių, 
turinčių teisės rinkti į Seimą. 

103. iškeltąjį Konstitucijos pakeitimo arba papildymo su¬ 
manymą priima Seimas 3 /5 visų atstovų balsų dauguma. 

Seimo priimtas Konstitucijos pakeitimas ar papildymas ati¬ 
duodamas spręsti Tautai visuotinio balsavimo keliu, jei per tris 
mėnesius nuo jo paskelbimo dienos to pareikalaus Respublikos 
Prezidentas, arba 1 /i dalis visų atstovų, arba 50.000 piliečių, tu¬ 
rinčių teisės rinkti į Seimą. Seimo priimtas Konstitucijos pakei- 

timas ar papildymas, dėl kurio tokio reikalavimo nebus patiekta, 
įgyj a galios po trijų mėnesių nuo jo paskelbimo dienos. 

Seimo priimtas Konstitucijos pakeitimas ar papildymas lai¬ 
komas yra Tautos atmestu, jei balsavime dalyvavo ne mažiau 
kaip pusė visų turinčių teisės balsuot piliečių ir prieš pakeitimą 
ar papildymą pasisakė ne mažiau kaip pusė balsavime dalyva¬ 
vusių piliečių. 

Konstitucijos pakeitimas ar papildymas, kurį Seimas priima 
4 /s visų atstovų balsų dauguma, įgyja galios nuo jo paskelbimo 
dienos. 


XV. Įvedamieji nuostatai. 

104. Šią Konstituciją paskelbus, Steigiamasis Seimas pa¬ 
lieka Seimo vietoje ligi bus išrinktas Seimas. 

Pirmojo Seimo kadencija prasideda nuo jo rinkimų dienos. 

Pirmojo Seimo rinkimų dieną skiria Respublikos Preziden¬ 
tas, žiūrėdamas, kad ji būtų ne vėliau kaip po trijų mėnesių nuo 
Konstitucijos paskelbimo dienos. 

105. Steigiamojo Seimo Pirmininkas eina Respublikos Pre¬ 
zidento pareigas ligi bus išrinktas Respublikos Prezidentas. 

Nuo Konstitucijos įsigalėjimo dienos jam priklauso visos 
Konstitucijoje Respublikos Prezidentui duotos teisės. 

106. Veikusieji Lietuvoje ligi šios Konstitucijos paskelbimo 
dienos įstatymai, kurie šiai Konstitucijai neprieštarauja ir nebus 
panaikinti ar pakeisti šios Konstitucijos nurodytu įstatymų lei¬ 
dimo keliu, palieka galioje. 

107. Laikinoji Lietuvos Valstybės Konstitucija nustoja galios. 

108. Ši Lietuvos Valstybės Konstitucija įgyja galios nuo 
jos paskelbimo dienos. 

A. Stulginskis 

Einąs Respublikos Prezidento Pareigas 
Steigiamojo Seimo Pirmininkas. 

Galvanauskas 
Ministeris Pirmininkas. 


V. Jurgutis 

Užsienio Reikalų Ministeris 

J. Dobkevičius 
Finansų, Prekybos ir Pramonės 
Ministeris 

y. Aleksa 

Žemės Ūkio ir Valstybės 
Turtų Ministeris 

Majoras Sližys 
Krašto Apsaugos Ministeris 

M. Soloveičikas 
Ministeris Žydų Reikalams 


V. Karoblis 
Teisingumo Ministeris 

P. Juodakis 
Švietimo Ministeris 

K. Oleka 

Vidaus Reikalų Ministeris 

B . Tomaševičius 
L. e. Susisiekimo Ministerio p. 

D. Siemaška 
L. e. Ministerio Gudų Reika¬ 
lams p. 


Kaunas, 1922 m. rugpjūčio mėn 6 d. 

Įstatymo apie žyminį valstybinį mokesnį pakeitimas. 
(V. Ž. Nr. 80, eilinis Nr. 699). 

(V. Ž. 1922-VIII-18. Nr. 103). 

1. (statymo apie žyminį valstybinį mokesnį papildymo ir 
pakeitimo (V. Ž. Nr. 80) antrame punkte nustatytas mokesnis 
pakeliamas dvigubai. 

2. (statymo apie žyminį valstybinį mokesnį 2 straipsnis 
papildomas trečiu punktu: 

Ministerių Kabinetui leidžiama, reikalui esant, pakelti pa¬ 
prastąjį žyminį (štempelinį) valstybinį mokesnį, bet toksai pakė¬ 
limas turi būti įneštas Seiman patvirtinti per vieną mėnesį nuo 
mokesnio pakėlimo dienos. / 

A STULGINSKIS 
E. Respublikos Prezidento Pareigas 
Steigiamojo Seimo Pirmininkas. 

Kaunas, O A L Y ANA USKAS 

1922 m. rugpjūčio m. iod. Ministeris Pirmininkas. 


Įstatymo apie žyminį valstybinį mokesnį pakeitimo 

pakeitimas. 

(V. Ž. 1922-IX-20 Nr. 106). 

1. Įstatymo apie žyminį valstybinį mokesnį pakeitimo (Vyr. 
Žin. Nr. 103, eilinis Nr. 809) 1 punkte nustatytas mokesnis pa¬ 
keliamas 272 kartų. 

2. Šis pakeitimas įgyja galios nuo 1922 metų rugsėjo mė¬ 
nesio 14 dienos. 

GAL V ANA USKAS 
Ministeris Pirmininkas. 

LOZORAITIS 

Kaunas, Ministerių Kabineto 

1922 m. rugsėjo m. 14 d. Reika)ų Vedėjas. 


Baudžiamojo proceso įstatų pakeitimas. 

(V. Ž. 1922-VIII- 29 . Nr. 104). 

I. 

Baudžiamojo proceso įstatų pirmosios knygos X-ojo sky¬ 
riaus 180 4 , 180 6 , 180 9 , 180 11 ir 180 12 straipsniai pakeičiami šiaip: 

Str. 180 4 . Už nusikalstamus darbus, kurie einant įstatymais 
baudžiami yra pinigine bauda arba areštu, o taip pat už nusi¬ 
žengimus akčyžes ir muito įstatymams, už slaptą degtinės varymą, 
valstybės miškų kirtimą ir privalomųjų įsakymų nepildymą, Tai¬ 
kos Teisėjas, pastebėjęs iš milicijos, valdžios įstaigų ir valdininkų 

pranešimų pakankamus nekeliančius abejojimo nusižengusiojo 
žmogaus kaltybės išrodymus, gali, aplenkdamas paprastąją bylų 
sprendimo tvarka, nubausti kaltininką teispio įsakymu. 

Str. 180 6 . Bylos, kurioms Taikos Teisėjas gali taikyti savo 
įsakymą, turi būti sprendžiamos ne mažiau kaip vienai parai, bet 
ne daugiau kaip septynioms paroms išėjus, skaitant nuo tos 
dienos, kai ios Teisėjui yra atsiųstos. 

Str. 180 9 . Rašydamas teismo įsakymą, Taikos Teisėjas turi 
daboti 130 straipsnio 1, 2, 3 ir 4 punktus; be to, įsakyme nu¬ 
rodo paskirtąją bausme, ir perspėja nusmerktąjį, kad jis per dvi 
savaiti turi teisės paduoti skundą apeliacijos teismui, ir kad to 
skundo nepadavus įsakymas bus vykdomas. 

Str. 180 11 . Valdžios įstaigos ir valdininkai, kėlę bylą, taip 
pat nusmerktasai turi teisės per dvi savaiti, skaitant nuo tos 
dienos, kai jie yra gavę įsakymo nuorašą, apskųsti įsakymą ape¬ 
liacijos instancijai, skunde jie privalo nurodyti, tik kuo jie yra 
nepatenkinti ir kuo, ju nuomone, reikia papildyti esamoji bylos 
medžiaga. Valstybės Gynėjas tuo pat laiku gali paduoti protestą. 
Jei nurodytu laiku skundo arba protesto nepaduota, įsakymas 
yra vykdomas. 

Str. 180 12 . Apeliacijos instancija nagrinėja skundus ir pro¬ 
testus paprastąja tvarka. 


2 . 

Baudžiamojo proceso įstatų pirmosios knygos II skyriaus 
180 13 ir 180 14 straipsniai panaikinami. 

A. STULGINSKIS 
E. Respublikos Prezidento Pareigas 
Steigiamojo Seimo Pirmininkas. 


Kaunas, 

1922 m. rugpiučio m. 19 d. 


GALVANAUSKAS 
Ministeris Pirmininkas. 


Įstatymo karo stoviui įvesti pakeitimas (V. Ž. Nr. 
41 eilinis Nr. 430). 

(V. Z. 1922-IX-8 Nr. 105J. 

1. Karo stovis panaikinamas šiose vietose: Vilkaviškio 
apskrityje, išskyrus Vištyčio, Gražiškių, Bartininkų ir Vižainio 
valsčius, Mariampolės apskrytyje, išskyrus Kalvarijos valsčių ir 
Kalvarijos miestą, Jonavos, Krosnos, Liubavo ir Raudenio valsčius, 
ir Šakių, Raseinių, Tauragės, Telšių, Kretingos, Mažeikių, Šiaulių, 
Panevėžio, Biržų — Pasvalio ir Rokiškio apskrityse. 

Karo stovyje paliekama visa kariuomenė, taip gi ir visa 
Lietuvos gelžkelių zona. 

Pasilieka veikti karo teismai už tam tikrus nusikaltimus, o 
taip gt karo arba armijos teismu bus baudžiama už nusikaltimus, 
nurodytus Baudžiamojo Statuto papildymo ir pakeitimo §§ 1, 2, 

3, 4, 8 ir 10 (L. V. Ž. Nr. 20) ir Baudžiamojo Statuto papildymo 
ir pakeitimo papildyme (V. Ž. Nr. 65, eilinis Nr. 510). 

2. Vietose, kurios paliekamos karo stovyje, priešrinkiminiai 
Seimui susirinkimai daromi „Susirinkimų įstatyme“ nurodyta 
tvarka. 

Kariuomonės Vadas turi teisės uždrausti susirinkimus, o 
taip pat piliečių judėjimą krašte vėliau 23 valandos. 


Kauuas. 

1922 nv rugpiučio m*. 21 d. 


A. STULGINSKIS 
E- Respublikos Prezidento Pareigas 
Steigiamojo Seimo Pirmininkas. 

/. ALEKSA 

Ministerio Pirmininko Pavaduotojas 
Žemės Ūkio ir Valstybės Turtų Ministeris. 


Amnestijos įstatymas. 

[V. Ž. 1922—IX—21 Nr. 107- 

Steigiamasis Seimas, priėmęs Lietuvos Valstybės Konstitu¬ 
cijos įstatymą, norėdamas pažymėti šį dedelės reikšmės darbą, 
nutarė: 

1. Atleisti nuo teismo ir bausmės tuos nusikaltėlius, ku¬ 
riems, einant įstatymais, gresia kaip didžiausia bausmė pinigų 
bauda, areštas ir paprastasis kalėjimas, nejungiami su teisių su¬ 
siaurinimu arba atėmimu, ir kuriems ligi 1922 m. rugpjūčio mėn. 
1 d. nebuvo kelta kriminalinės bylos, arba kurie yra nenusmerkti 
teismo sprendimu, arba kuriems kaltinamasis sprendimas neįvyk¬ 
dytas, arba kurie atlieka skirtąją teismo nurodytų rūšių bausmę. 

2. Atleisti nuo teismo ir bausmės žmones, kurie buvo šau¬ 
kiami, bet yra pasislėpę nuo karių pareigų ėjimo, jei jie stojo į 
kariuomenę ligi 1922 m. rugpjūčio mėn. 1 d. arba jej jie stos 
ne vėliau 1922 m. lapkričio 15 d. 

3. Atleisti nuo teismo bei bausmės žmones, kurie yra pa¬ 
sisavinę arba išaikvoję gautus valstybės tarnybos reikalais pini¬ 
gus, arba kitą turtą, jei jie yra geru noru grąžinę tuos pinigus 
ar turtą ligi 1922 m. rugpjūčio mėn. 1 d. 

4. Atleisti nuo bausmės ir piniginės baudos, jei ji nėra 
įmokėta, tuos, kurie turi būti ar yra administratinės valdžios nu¬ 
bausti. 

5. Atleisti nuo bausmės, bet negrąžinant teisių į šeimą ir 
į nekilnojamąjį turtą, tuos žmones, kurie buvo nusmerkti rusų 
arba vokiečių teismų, jei nėra tikrų ir nekeliančių abejojimo įro¬ 
dymų, kad jie nėra atlikę skirtos jiems bausmės. 

Kilusius dėl šio straipsnio klausimus sprendžia apygardos 
teismas. 

. 6. Atleisti nuo teismo ir bausmės politinius nusikaltėlius, 

kurie yra padarę nusikalstamą darbą ligi 1922 m. rugpjūčio mėn. 

1 d. ir yra teismo nusmerkti arba bus nusmerkti, išskyrus tuos 
nusikaltėlius, kurie yra nusmerkti arba bus nusmerkti, einant 
Baudžiamojo Statuto ketvirtojo skyriaus straipsniais ir 123, 126, 
129 p. 1,130 p. 1 ir 131 str. str., jo papildymo ir pakeitimo p. 
1—8, karo teismo įstatų § 12 p. 14. 

Tiems šių nusikaltėlių, kurie yra arba bus nubausti mirties 
bausme arba sunkiųjų darbų kalėjimu ligi gyvos galvos, taikinti 
šio įstatymo § 14, kitiems sumažinti bausmę pusiau; tiems, kurie 
yra arba bus nubausti už minėtus šiame § nusikalstamus darbus 
tik paprastuoju kalėjimu, atleisti visą bausmę. 

7. Šio įstatymo § 1 malonės netaikinti žmonėms, kurie 
yra nusikaltę vagyste, sukčiavimu, svetimo turto pasisavinimu, 
vogto turto slėpimu arba pirkimu, kyšių ėmimu, Baudžiamojo 
Statuto 524—529 str. str., įžeidimu kito žodžiu arba veiksmu, o 
taip pat valstybės tarnybos nusidėjimu, sujungtu su pasipelnymo 
tikslu, slaptu degtinės varymu ir pardavinėjimu. 

Padariusiems ligi 1922 m. rugpjūčio mėn. 1 d. šiame § 
nurodytus nusikalstamus darbus, nuteistiesiems už tuos darbus 
ir atliekantiems už juos bausmę skirtosios teismo bausmės at¬ 
leisti vieną trečdalį. 

8. Žmonėms, kurie yra padarę ligi 1922 m. rugpjūčio mėn. 
1 d. nusikalstamus darbus, už kuriuos, einant įstatymais, gresia 
sunkiųjų darbų kalėjimas arba paprastasis kalėjimas, jungiamas 
su teisių susiaurinimu arba atėmimu, jei jie už tokius darbus* 
yra teismo nusmerkti arba bus nusmerkti arba atlieka bausmę, 
tosios bausmės numušti vieną trečdalį. 

Numušant trečdalį bausmės, bausme laikomas ir laikas, kurį 
nusmerktasis sėdėjo kalėjime einant prirengiamąjam tardymui, jei 
tą laiką teismas įskaitė į bausmę. 

9. Atleisti nuo teismo ir bausmės visus, kurie ligi 1922 
m. rugpjūčio mėn. 1. d. yra padarę nusikalstamus darbus, XXII 
karo įstatų knygos numatytus, arba nusižengimus, baustinus karo 
drausmės tvarka. 

10. Šio įstatymo § 9 netaikomas tiems, kurie lig 1922 m. 
rugpjūčio mėn. 1 d. padarė nusikalstamus darbus, XXII karo 
įstatų knygos 98, 110—112, 118, 155 1 , 157—159, 160, 164, 165, 
176, 187, 218, 219, 224 I d., 226 III d., 232 IV, V ir VI d., 
234, 240, 241, 243, 244—254, 260, 264, 270, 271 ir 279 str. sfr. 
numatytus, taip pat ir nubaustiems einant XXII karo įstatų kny¬ 
gos 38—46 str. 

11. Nusikalusiems XXII karo įstatų knygos 97, 99 100, 
104 II ir III d., 104 1 , 105, 106, 107, 114—117 121—123, 144, 
145 II d., 146, 148—150, 154, 154 1 155, 161 1 , 163, 163 1 , 172, 
174 II dal., 175, 180, 184—186, 189, 191, 192, 194, 195, 199, 
200, 203, 204, 206—208, 209 III dal., 211—215, 216 III d., 220 
—223, 231, 232 III d., 235, 256—258, 258 3 , 261, str. str., atleisti 
pusę bausmės, jeigu nusikaltimas padarytas ligi 1921 m. sausio 

mėn. 1 d., o jeigu nusikaltimas padarytas vėliau—ligi 1922 m. rug¬ 
pjūčio mėn. 1 d.—atleisti vieną trečdalį bausmės. 

12. Šio įstatymo § 9 netaikinti nusikaltusiems karo tarnybos 

vengimu (XXII karo įstatų knygos 126—137 str. str.), jei tai pa¬ 
daryta po 1921 m. sausio mėn 1 d., bet jei nusikaltėliai grįžo 
ligi 1922 m. rugpjūčio mėn. 1 d. arba sugrįš ligi 1922 m. lap¬ 
kričio 15 d., tai atleisti jiems pusę bausmės. t 

13. Nepilnamečiams, kurie yra padarę nusikalstamus dar¬ 
bus ligi 1922 m. rugpjūčio mėn. 1 d., sunkiųjų darbų kalėjimą 
pakeisti to pat laiko paprastuoju kalėjimu ir visais atsitikimais 
atleisti trečdalį bausmės. 

14. Sunkiųjų darbų kalėjimą ligi gyvos galvos visais atsi¬ 
tikimais pakeisti sunkiųjų darbų kalėjimu ligi 15 metų, o mirties 
bausmę pakeisti sunkiųjų darbų kalėjimu ligi gyvos galvos. 

15. Šio įstatymo § 8 malonės netaikinti nusikaltimams, 
numatytiems Baudžiamojo Statuto 279, 453, 454, 455, ir 589 str. 
str., o taip pat nusikaltusiems arklių vogimu. 

16. Atleidžiamieji, einant šiuo įstatymu, nuo bausmės žmo¬ 
nės privalo atlyginti padarytus nuostolius, sumokėti patento arba 
prekybos liudymo vertybę, akčyžės arba kitas rinkliavas, atiteistas 
V. Iždui teismo išlaidas, atiduoti nurodytais įstatymų atsitikimais 
daiktus arba jų vertybę, taip pat pataisyti arba panaikinti tai, kas 
padaryta priešingai įstatymams. 

17. Šio įstatymo vykdymą pavesti teismams, jei bylos dar 
nėra išnagrinėtos arba jei sprendimai neįsiteisėjo ir neįvykdyti; 
valstybės gynėjams ir jų padėjėjams, o kur jų nėra—taikos tei¬ 
sėjams, jei sprendimai yra įvykdyti; administratinei valdžiai, jei 
bauda yra jos uždėta. 

18. Žmonėms, kurių bylos nėra pabaigtos tardytojų ir tei¬ 
smų, jei, einant šiuo įstatymu, jie turi būti atleisti nuo teismo ir 
bausmės, bet nori pasiteisinti dėl savo nekaltybės, per mėnesį 
nuo bylos panaikinimo dienos duoti teisės prašyti nagrinėti jų 
bylas; tuomet šio įstatymo netaikinti, jei jie bus nusmerkti. 

19. Abejojimus, kurie kyla šį įstatymą vykdant, sprendžia 
Vyriausias Tribunolas. 

A. STULGINSKIS 
E. Respublikos Prezidento Pareigas 
Steigiamojo Seimo Pirmininkas. 

GALVANAUSKAS 
Ministeris Pirmininkas. 

II. 

Respublikos Prezidento įsakymai: 

Paskirti: Kauno m. ir apskr. V nuov. Taikos Teisėjas Konstan¬ 
tinas Jablonskis — Kauno Apyg. Teismo nariu (Įsak. 
1922—VĮ—26 d.); Šiaulių 1-os nuov. Taikos Teisėjas 
Feliksas Bugailiškis — Šiaulių Apygardos Teismo Pir¬ 
mininko Padėjėju—nuo š. m. liepos 1 d.; e. Raseinių 
ap. Raseinių nuov. Teismo Tardytojo pareigas Dovi - 
das Gečas , Teisingumo Ministerijos ypatingiems reika¬ 
lams valdininkas 1-os eilės Vladimiras Ziakinas , Tei¬ 
singumo Ministerijos vyresnysis ypatingiems reikalams 
valdininkas Juozas Einoris, Panevėžio ap. Panevėžio 
II-os nuov. Teismo Tardytojas Julijonas Markevičius — 
visi šeši Šiaulių Apygardos Teismo nariais—nuo š. m. 
liepos 1 d. (Įsakymai 1922—VIII—5 d.). 

Atleistas iš tarnybos: Šiaulių Apygardos Teismo Pirmininko 
Padėjėjas Feliksas Bugailiškis — nuo š. m. rugpjūčio 
9 dienos. (Įsak. 1922—IX—19). 


Teisingumo Ministerio įsakymai: 

Paskirti: Teisininkas Napoleonas Morkvienas—B\xių ap. Vabal¬ 
ninku nuov. Taikos Teisėju — nuo š. m. liepos 1 d. 
(Įsak. Nr. 98); Juozas Zabielskis — Šiaulių ap. 1-os 
nuov. Taikos Teisėju — nuo š, m. liepos 10 d. (Įsak. 
Nr. 113); Kauno Ap. Teismo vyr. kandidatas Vilhel¬ 
mas Fersteris — Kauno m. ir ap. V-os nuov. T. Tei¬ 
sėju— nuo š. m. liepos 11 d. (Įsak. Nr. 114); Teisi¬ 
ninkas Aleksa Laviša — Kauno m. ir ap. II-os nuov. 
T. Tardytoju—nuo š. m. liepos 11 d. (Įsak. Nr. 115); 
e. Trakų ap. Kaišedorių nuov. T. Tardytojo pareigas 
Kazys Kazlauskas — Kauno m. ir ap. III-os nuov. T. 
Tardytoju nuo š. m. liepos 11 d. (Įsak. Nr. 116); 1-os 
eilės yp. reik. valdininkas Steponas Stonis —vyresniuoju 
ypat. reik. valdininku nuo š. m. liepos 11 d. (Įsak. 
Nr. 118); e. Kauno Ap. Teismo V. Gynėjo Padėjėjo 
pareigas Teismo Kandidatas Jonas Nacevičius , Šakių 
ap. Sakių nuov. T. Tardytojas Stasys Bardadskas ir 
V. Tribunolo V. Gynėjo sekretorius Vaclovas Adoma¬ 
vičius — Šiaulių Ap. T. V. Gynėjo Padėjėjais — pirmu 
du nuo š. m. rugp. 1 d., o paskutinis—nuo rugp. 12d. 
(Įsak. Nr. Nr. 126, 127 ir 167); Kauno Ap. T. svar¬ 
besnėms byioms Tardytojas Ignas Paškevičius , Ma- 
riampolės ap. II-os nuov. Teismo Tardytojas Jokūbas 
Zymanas ir e. Vilkaviškio ap. T. Tardytojo pareigas 

Stasys Markeliūnas — Kauno Ap. T. V. Gynėjo Pa¬ 
dėjėjais: pirmasis—nuo š. m. rugp. 1 d., antrasis nuo 
rugp. 10 d. ir trečiasis — nuo rūgs. 4 d. (Įsak. Nr.Nr. 
128, 144 ir 164); Teisininkas Simanas Žilinskas — 
Kauno m. ir ap. Vi-os nuov. T. Teisėju — nuo š. m. 
rugp. 17 d. (jsak. Nr. 153). 

Pavesta eiti pareigos: Kauno Ap. Teismo vyresniajam kandi¬ 
datui Vytautui Žostautui— Trakų ap. Kaišedorių nuov; 
T. Tardytojo—nuo š. m. rugp. 10 d. (Įsak. Nr. 145). 
Mariampolės Ap. T. vyresniajam kandidatui Julijui Ka¬ 
lėdai —Seinų ap. T. Tardytojo—nuo š. m. rugp. 1 d. 
("jsak. Nr. 159); Mariampolės Ap. T. vyresniajam kan¬ 
didatui Jonai Paužai —Vilkaviškio ap. T. Tardytojo— 
nuo š. m. rūgs. 4 d. (Jsak. Nr. 165); Mariampolės Ap. 
T. vyr. kandidatui Leibai Bialoblockiui— Mariampolės 
ap. II-os nuov. T. Tardytojo—nuo š. m. rūgs. 16 d. 
("jsak. Nr. 170); Šiaulių kalėjimo Viršininko Padėjėjui 
Kostui Korženeckiui — Panevėžio kai. Viršininko (lai¬ 
kinai) — (jsak. Nr. 120. VII—11 d.). 

Perkelti: Panevėžio ap. Kupiškio nuov. T. Tardytojas Ignas 
Džiugą —į Panevėžio ap. Il-ą nuovadą (jsak. Nr. 112 
VII — 10 d.); Panevėžio ap. I-os nuov. T. Tardytojas 
Antanas Kaupelis — į Panevėžio ap. Kupiškio nuov. 
(Įsak. Nr. 121 VII—14 d.); Utenos ap. T. Tardytojas 
Jonas Kapustinskas —į Šiaulių ap. Joniškio nuov.; Ro¬ 
kiškio ap. I-os nuov. T. Tardytojas Aleksandras Mi¬ 
kutavičius —į Utenos apskr.; e. Šiaulių ap. Joniškio nuov. 
T. Tardytojo pareigas Petras Šimonėlis —j Panevėžio 
ap. Kupiškio nuov. ir Panevėžio ap. Kupiškio nuov. 
T. Tardytojas Antanas Kaupelis —į Rokiškio ap. 1-ą 
nuovadą (visiems keturiems Įsak. Nr. 140. VIII—8 d.); 
e. Tauragės nuov. T. Tardytojo pareigas Adomas Bruz- 
gulevičius —Į Raseinių nuovadą nuo š. m. rūgs. 16 d. 
(Įsak. Nr. 169); Kauno sunk. darbų kalėjimo Viršininko 
Padėjėjas Kostas Korženeckis — į Šiaulių sun. d. Ka¬ 
lėjimą—nuo š. m. liepos 1 d. (Įsak. Nr. 93). 

Atleisti iš tarnybos: Kauno m. įraps. II-os nuov. T. Tardytojas 
Eugenijus Sokolovas —nuo š. m. birželio 28 d. (Įsak. 
Nr. 94); Kanno m. ir ap. III-os nuov. T. Tardytojas 
Anatolijus Sokolovas —nuo š. m. liepos 6 d. (Įsak. Nr. 
108); Kėdainių ap. Grinkiškio nuov. T. Teisėjas Kon¬ 
stantinas Krestnikovas —nuo š. m. liepos 20 d. (Įsak. 
Nr. 122); Kauno Ap. Teismo V. Gynėjo Padėjėjas Juo¬ 
zas Kogonkauskas , jam prašant,—nuo š. m. rugp. 1 d. 
(Įsak. Nr. 138); Šiaulių Ap. T. V. Gynėjo Padėjėjas Juo¬ 
zas Nacevičius , jam prašant, — nuo š. m. rugp. 18 d. 

(Įsak. Nr. 154); Utenos aps. Teismo Tardytojas Alek- 
Sandras Mikitavičius , jam prašant, nuo š. m. rūgs. 
5 d. (Įsak. Nr. 166) Kalėjimų Inspektorius Aleksa 
Reingauzenas , jam prašant, — nuo š. m. rūgs. 22 d. 
(Įsak. Nr. 174). 

Įsteigta: Biržų-Pasvalio apskrity trečia T. Teisėjo nuovada su 
buveine Vabalninkuose (Įsak. Nr. 97. VI—30 d.); Kauno 
apskrity— viena nauja T. Teisėjo vieta (VI uuov. Vil¬ 
kijoj). (Įsak. Nr. 152. VIII—17 &.). 

Sutvarkyta nuovados: Biržų-Pasvalio apskritis suskirstyta į T. 

Teisėjų nuovadas šitaip: I— Biržų nuov.: Biržų miestas 
ir valsčiai: Biržų, Papilės, Pabiržės ir N. Radvįliškio. 
II —Pasvalio nuov.: Pasvalio, Vaškų, Ioniškėlio, Žeime¬ 
lio, Saločių ir Pušaloto valščiai. III. — Vabalninku 
nuov,: Vabalninku, Daujėnų, Krinčino ir Pumpėnų 
valščiai. Kauno miestas ir apskritis suskirstyta į šešias 
T. Teisėjų nuovadas šitaip: I-o j i: Kauno miesto 111-oji 
milicijos nuov. ir 11-sios nuov. dalis, esanti dešinėje 
Ukmergės plento pusėje su to plento dešine puse. 
Il-oji: Kauno m. I-oji milic. nuov. ir likusioji II-ios 
nuov. dalis be Viliampolės Slabados. III-oji: Kauno m. 
IV-oji mil. nuov., Viliampolės Slabada, Vendziogalos ir 
Raudondvario valščiai. IV-oji ; Kauno m. 1 mil. nuov. 
dalis—Aleksotas ir valščiai: Zapyškio, Garlevos, Pa¬ 
kuonio ir Panemunės. V-oji : Jonavos m., Babtų, 
Rumšiškio, Jonavos, Lapių, Pažaislio ir Turžėnų val¬ 
ščiai. V I-oji: Vilkijos, Seredžiaus, Veliuonos ir Če¬ 
kiškės valščiai. (Įsak. Nr. 152. VIII — 17d. ir 
Nr. 180—IX—29 d.j. 

Įsakymu Nr. 133 Šiaulių Apygardos Teismas (V. Ž. 1922— 
III—16 Nr. 81) yra laikomas susiorganizavusiu ir pradėjusiu 
dirbti nuo š. m. rugpiučio 1 dienos. 


Redaktorius Kriščiukaitis. 



^ 

f SKELBIMAS į 

Sietuvos 

teisininkų suvažiavimas 

Lietuvos Teisininkų Draugijos Valdyba š.m. spa¬ 
lių 9 d. posėdy yra nutarus šaukti 1923 metų sausio 
6 ir 7 d. visuotinį Lietuvos teisininkų suvažiavimą. 

Suvažiavimas šaukiamas Kaune. Kartu su suva¬ 
žiavimu bus atliktas ir metinis Teisininkų Draugijos 
susirinkimas. 

Suvažiavime bus daromi pranešimai iš įvairių 
teisės teorijos ir praktikos sričių. Suvaživimo programa 
dar nenustatyta, bet numatomi pranešimai apie teisių 
fakultetą, Lietuvos teismų ydas, prisiekusiųjų posėdi- 
ninkų įvedimą Lietuvoje, pribrendusias reformas teismo 
srity ir t. p. 

Suvažiavimo iniciatoriai tikisi, kad Lietuvos tei¬ 
sininkai ir teismų darbuotojai, suprasdami teisės reik¬ 
šmę valstybės ir visuomenės gyvenime, parems iškel¬ 
tąjį sumanymą, paruošdami pranešimų opiais ir ak¬ 
tualiais teisės reikalais ir gausiai dalyvaudami pačiame 
suvažiavime. 

Visi, kurie norėtų suvažiavime daryti pranešimų, 
turi ligi gruodžio 15 dienos pranešti apie tai Teisi¬ 
ninkų Dr-jos Valdybai: (Kaunas, Vyr. Tribunolas), 
nurodydami pranešimų temas. 

Suvažiavimo programa ir posėdžių valandos bus 
paskelbta vėliau. 

Zeisininkų Draugijos Valdyba. 

darbo prado išvada, nes aš esu tos nuomonės, kad darbinin¬ 
kui negalima uždrausti pačiam išsižadėti smagumo ir tą darbo 
padarą pavesti kitiems žmonėms, ar dar gyvam esant, ar jau 
mirus. Tik patvariai susirišus su darbu nuosavybė tegali likti 
sveika ir stiprį, tik prie šito šaltinio, kuris ją gaivina ir stiprina, 
pasirodo ji tuo, kuo ji yra žmonėms, pasirodo aiški ir perma¬ 
toma iki pat dugno. Bet juo toliau nuo šaltinio ji nueina ir iš¬ 
sidraiko į lengvo ar visai be jokio vargo uždarbio sritis, juo drum- 
stesnis. darosi upelis, ligi jisai pagaliaus bursos lošimo ir apga- 
vingos akcijų spekuliacijos purvynėje nustoja pirmykščio tyrumo. 
Čionai, kur išnyko dorinės nuosavybės idėjos likučiai, žinoma, 
jau nebegali būti nė kalbos, kad būtų dorinės pareigos pajau¬ 
timas ginti ją; nuosavybės pajautimo, kurį turi kiekvienas, kas 
liedamas prakaitą turi uždarbiauti sau duoną, žinoma, čionai ir 
būti negali. Deja, blogiausia yra tai, kad čia atsiradusios pa¬ 
žiūros ir pripratimai palengva prasisunkia ir į tokias sritis, ku¬ 
riose tat savaime, be susidūrimo su kitomis, nebūtų atsiradę*). 
Belošiant bursoj įgytieji milijonai tuojau atsiliepia ir grįtelėse: 
tasai pats žmogus, kuris šiaip persodintas į kitą tarpą persiimtų 
ir pajustų laimę, kurią duoda darbas, dabar, atsiradęs tokioj ner- 
vinančioj ir troškioj atmosferoj, temato darbe vieną prakeikimą; 
komunizmas tegali tarpti toj baloje, kurioj visai nugrimzdo nuo¬ 
savybės idėja, bet ne prie darbo šaltinio. Tasai pasakymas, 
kad viešpataujančių klodų pažiūra į nuosavybę ne tik ten pasi¬ 
lieka, bet pereina ir į kitas visuomenės klases, pasitvirtina so¬ 
džiuje visai atvirkščių apsireiškimu. Kas čia dažnai gyvena ir 
nevengia susieiti su sodiečiais, nenoromis perims bent šį - tą iš 
valstiečio prisirišimo prie nuosavybės ir jo taupumo, dargi jeigu 
šiaip jo padėtis ir palinkimas prie to neverstų. Tasai pats 
vidutiniškas žmogus, šiaip visai lygiomis sąlygomis, sodžiuje bus 
toks pat taupus, kaip sodietis, o tokiam mieste, kaip Viena, taš¬ 
kys pinigais su jos milijonieriais. 

Ar iš šen ar iš ten kiltų toji pažiūra, kuria eidamas žmogus dėl 
patogumo vengia kovos dėl teisės, — nebent kartais ginčijamo 
daikto vertybė prispirtų jį pasipriešinti,—mums tik svarbu ji nusta¬ 
tyti ir tinkamai įvertinti. Juk ta praktikos gyvenimo filosofija, 
kurią ji skelbia, tėra bailumo politika. Ir baikštusis, kuris bėga 
nuo mūšio, tegelbi tai, ką kiti aukoja—savo gyvybę; bet jis ją 
geibi savo garbės kaina. Tik ta aplinkybė, kad kiti tūrisi, ap¬ 
gina jį ir visuomenę nuo pasekmių, kurios įvyktų, jeigu ir visi 
taip elgtųsi; jeigu visi taip manytų, kaip jisai, tai visi turėtų žūti. 
Ta pat reikia pasakyti ir apie aną bailųjį išsižadėjimą teisės. 
Taip elgiantis vienam kitam žmogui, dar nėra pavojaus, bet 


*) [domų įrodymą tam duoda mažieįi vokiečių universitetų 
miestai, kurie gyvena daugiausia iŠ studentų: jų apsiėjimai ir pažiūros į 
pinigų išleidimą nenoromis persimeta ir ant miestelėnų. 

virtus tokiam elgimuisi visuotine taisykle, prieitume prie teisės 
žuvimo. Ir šitoks elgimasis tik dėl to gali atrodyti nepavojingas, 
kad tai daro atskiri žmonės: jie negali Nulaikyti visuotinės kovos 
teisės su neteise. Juk šitą kovą veda ne tik atskiri asmens, bet 
išsivisčiusioj vatstybėj gerokai dalyvauja joje ir valdžia, nes ji 
pati draudžia ir baudžia visus sunkesniuosius prasižengimus 
prieš asmens teisę, jo gyvybę, asmenį ir io turtą; policija ir tei¬ 
sėjas jam iš anksto paima sunkiausią darbo dalį. Bet ir tais 
teisės prasižengimais, kur bylos kėlimas pavesta išimtinai nuken¬ 
tėjusiam, galima tikėtis, kad kova niekuomet nesiliaus, nes ne 
kiekvienas seka bailio politika, ir net jis stoja bent tuomet į kariautojų 
eiles, kai daikto vertybė yra didesnė už jo prisirišimą prie pa¬ 
togumų. Bet įsivaizduokime tokią padėtį, kad išnyksta ta pa¬ 
rama, kurios žmogus gauna iš policijos ir baudžiamųjų teismų; 
persikelkime į tuos laikus, kuriais, kaip senojoje Romoj, vagies 
ir plėšiko gaudymas buvo paliktas tik pčičiam nukentėjusiajam, 
tai kam nebus dar aišku, kur nuvestų anų teisės išsižadėjimas. 
Nieko kita jis neduotų, kaip tik padrąsintų vagis ir plėšikus. 
Ta pat esti ir tautų gyvenime. Nes čionai kiekviena tauta yra 
palikta pati sau viena, ir jokia aukštesnė galybė nenuims jai 
rūpesnio apginti savo teisę, ir man bereikia priminti aną nuro¬ 
dytąjį pavyzdį apie ketvirtainę žemės mylią, kad būtų matyti, 
ką reiškia tautai ta pažiūra, kuri skelbia, kad priešinimasis 
neteisei pareina nuo materialinės ginčijamojo daikto vertybės. 
Taigi tas dėsnis, kuris visur, kur tik jis buvo taikintas, pasirodė 
visai netinkamas, kuris ardo ir naikina teisę, negali būti pava¬ 
dintas teisingu net ir tada, kada jo išimtinai negeras pasekmes 
išlygina kitos geros aplinkybės. Toliau man bus progos įro¬ 
dyti, kokios negeros įtakos turi ta teorija net taip gerai susiklo¬ 
jusiomis aplinkybėmis. 

Taigi nusikratykime ja, ta patogumų dora, kurios nėra ir 
nebuvo turėjusi nė viena sveiko teisės pajautimo tauta, nė vie¬ 
nas sveikas žmogus. Ji yra ligoto, iškreipto teisės pajautimo žymė 
ir padaras, ji yra tik rupus, nuogas materiaiizmas teisės srityje. 
Tiesa, ir meterializmui yra vietos šitoje teisės srityje, bet tik tam 
tikromis apybrėžomis. Teisės įgijimas, naudojimas ir net vyki- 
nimas grynai objektingos neteisės atsitikimais (ziūr. p. 10, 12.) 
yra grynos naudos klausimas—nauda, interesas —yra praktiki- 
nis teisės branduolas, imant teisę subjektine prasme*.) Tačiau 
tuo atsitikimu, kai išdykimas, savavalia kelia ranką prieš teisę, 
tasai materialistinis teisės supratimas, kuris sako, jog teisės klau¬ 
simas tai esą naudos klausimas, pasirodo netikęs, nes smūgis, 
kurį teikia teisei išdykimas ir savavalia, tenka lygiai ir teisei 
ir asmeniui. 

Vis tiek kuris daiktas daro teisės objektą. Jeigu atsitikti- 


') Smulkiau tatai išdėstyta mano „Geist dės Rom. Rechts“ III § 60. 

nai tas daiktas pateko į mano teisės ratą, tai nesunku bus, ma¬ 
nęs neįžeidžiant, vėl iš ten išimti; tačiaus ne nuotikis, tik mano 
valia mezga ryšį tarp jo ir manęs, o tas ryšys pareina nuo 
pirmiau įdėto mano ar svetimo darbo — tat yra buvusio mano 
ar svetimo darbo dalis, kurią aš jame turiu ir ginu. Darydamas 
tą daiktą savu, ašai įžymėjau jį savo asmenybės antspaudu; kas 
jį palyti, palyti ir mano asmenį; smūgis, jam suduotas, tenka 
man pačiam, nes aš jame esu — nuosavybė yra tik į daiktus iš¬ 
plėstoji mano asmenybės sritis. 

Šitas ryšys tarp teisės ir asmens teikia visoms teisėms, ar 
šiokios ar tokios jos būtų, tos neišmatuojamos vertybės, kurią ašai, 
atskirdamas nuo substantinės vertybės, gaunamos iš intereso, 
vadinu idealine vertybe. Iš jos kyla tasai atsidėjimas ir energija teisei 
ginti, kuriuos aš esu aukščiau atvaizdavęs. Šitoksai idealinis teisės 
supratimas anaiptol nėra vienų kilnesniųjų žmonių privilegija, 
jį gali turėti taip tamsiausias kaip ir šviesiausias, taip turtingiau¬ 
sias kaip ir neturtėlis, taip laukiniai žmonės kaip kulturingiau- 
siosios tautos, ir kaip tik iš to matyti, kiek šitas idealizmas ati¬ 
tinka tikrajai teisės esmei—jisai, kitaip sakant, yra teisinio pa¬ 
jautimo sveikumas. Taigi ta pati teisė, kuri, tarytum, nustumia 
žmogų visiškai į didžiausias egoizmo ir naudos gilybes, iš antros 
pusės pakelia jį į idealines aukštybes, kur jisai užmiršta visokias 
gudrybes ir apskaitinėjimus, kurių jisai tenai apačioje buvo iš¬ 
mokęs, užmiršta ieškojimą savo naudos, kuria jis šiaip jau 
mėgsta viską matuoti — visa tai užmiršta, persiimdamas ištisai 
grynąja idėja. Teisė, šiaip būdama proza materialinėj srity, atsi¬ 
radusi asmenybės srityje, virtusi kova dėl teisės tikslu apginti 
asmenybei, tampa poezija: juk kova dėl teisės—tai temperamento 
poezija. 

Ir kas gi tą visą stebuklą padaro? Ne žinojimas, ne švie¬ 
timas, tik paprstas skausmo pajautimas. Skausmas—tai prigim¬ 
ties šauksmas,, kai ji atsidūrė varge, kai gresia pavojus gyvybei, 
ir šaukia pagalbos^ Tai pat reikia pasakyti (p. 13) apie dorinius 
organizmus, kas ir apie fizinius, ir kuo yra medikui žmogaus 
organizmo patologija, tuo juristui ir teisės filosofui yra teisinio 
pajautimo patologija, arba teisingiau—ji turėtų jam tuo būti, nes būtų 
neteisinga tvirtinti, kad ji jam jau yra tuo pasidariusi. Joje tūno iš 
tikrųjų visa teisės paslaptis. Skausmas, kurį jaučia žmogus, kada 
yra užgaunama jo teisė, turi savyje varu išgautą instinktinį nu¬ 
simanymą to, kas jam yra teisė, kokios reikšmės ji yra iš pra¬ 
džių jam atskirai, o paskui ir žmonių bendruomenei. Vienu to¬ 
kiu momentu afekto, betarpiško jausmo, forma tikroji teisės reikšmė 
ir tikroji jos esmė labiaus apsireiškia, negu kas ilgus metus ja ra¬ 
miai naudojosi. Kas nėra pats ant savęs arba ko kito šito 
skausmo patyręs, tas nežino, kas yra teisė, net jeigu jisai atmin¬ 
tinai mokėtų visą Corpus juris. Ne protas, tik jausmas tegali 
mums atsakyti į šitą klausimą; dėlto gyvoje kalboje teisingai sa¬ 
koma, kad psichologinis visos teisės pirmasis šaltinis yra teisės 

pajautimas. Teisės sąmonė , teisinis įsitikinimas yra mokslo ab¬ 
strakcijos, kurių liaudis nežino ir nesupranta, — teisės, taip pat 
kaip ir meilės, pajėga pareina nuo jausmo; protas ir galvojimas 
negali atstoti jausmo, jo nesant. Tačiau kaip meilė dažnai pati 
savęs nejunta, ir tik gana vieno akimirksnio, kad ji save pajustų, 
taip ir teisės pajautimo žmogus paprastai nenuvokia, kas ji yra ir 
ką ji savyje slepia, bet teisės peržengimas yra opus klausimas, 
kuris verčia jausmą prabilti, ištraukia švieson tiesą ir parodo 
pajėgos. Kame tiesa yra, aš esu jau pirmiau (p. 9—10) parodęs : 
teisė yra dorinė žmogaus gyvenimo sąlyga, teisės gyvenimas 
yra dorinis žmogaus savęs išlaikymas. 

Smarkumas, kuriuo atsiliepia teisinis pajautimas į padarytą 
jam įžeidimą, yra bandomasis jo sveikumo akmuo. Kenčiamojo 
skausmo laipsnis rodo jam, kaip jis vertina gresiamąją gerybę. 
Bet jausti skausmą ir nepaklausyti esamo tenai įspėjimo pavojų 
pašalinti, kantriai nesiginant jį kęst, būtų paties teisinio pajautimo 
neigimas, gal būti vieno kurio atsitikimo aplinkybėmis pateisina¬ 
mas, bet jeigu tai truktų ilgai, pakenktų kuo labiausia pačiam tei¬ 
siniam pajautimui. Nes jo esmė yra veiksmas,—kai veiksmo nėra, 
tai jis nuskursta ir palengvėle visai atbunka, kol visai net skau¬ 
smo nebejaučia. Opumas, vadinas, gabumas jausti teisinio įžei¬ 
dimo skausmą ir aktingumas, vadinasi, drąsa ir pasiryžimas ant¬ 
puolį atremti, mano išmanymu, yra du sveiko teisinio pajautimo 
kriterijų. * 

Aš čia neketinu plačiau gvildenti šitos taip įdomios ir pla¬ 
čios teisinio pajautimo patologijos temos, tik pasitenkinsiu ke¬ 
liomis pastabomis. 

Teisinio pajautimo budrumas ne visų asmenų yra vienodas; 
tas budrumas silpnėja ar stiprėja, žiūrint, kiek kuris asmuo, kuris 
luomas, kuri tauta atjaučia teisės reikšmę, kaip savo moralinės 
buities sąlygą, žinoma, ne tik teisės apskritai, bet ir atskirų tam 
tikrų teisinių įtaisymų. Del nuosavybės ir garbės aš esu tat jau 
aukščiau įrodęs (p. 13—15J; kaip trečią pavyzdį aš norėčiau pri¬ 
durti moterybę. Kiek išvadų galima būtų padaryti iš to, kaip 
įvairiai žiūri į moterybės laužymą įvairūs asmens, tautos, įstaty¬ 
mai! 

Antrasis teisinio atjautimo momentas — aktingumas — pa¬ 
reina visai nuo būdo: žmogaus ar tautos elgimasis, įžeidus jų 
teisę, tikriausiai parodo, kokio jie yra būdo. Jeigu męs būdą 
suprasime kaip pilną, savyje esamą, save ginančią asmenybę, tai 
nebus jokios geresnės progos tai ypatybei ištirti, kaip kada iš¬ 
dykimas ir savavalia kartu su teise paliečia ir patį asmenį. For¬ 
mos, kuriomis įžeistas teisės ir asmenybės pajautimas reaguoja 
(atsiliepia),—artai būtų neapgalvotas, įnirtimo, afekto iškeltas veik¬ 
smas, arba tai būtų ramus, bet griežtas priešinimasis,—-teisimo 
pajautimo stiprumui suprasti neturi jokios reikšmės; ir būtų di¬ 
džiausia klaida matyti opesnį teisinį pajautimą pas laukinius ar ne¬ 
apšviestus žmones tik dėl to, kad pirmoji forma esti jiems pa- 

prastai normalė,—negu pas kultūringą, kuris pasirenka antrąjį ke¬ 
lią. Pasipriešinimo formos daugiau ar mažiau pareina nuo kul¬ 
tūros laipsnio ir temperamento; vieno įnirtimui, smarkumui, stai¬ 
gumui atitinka kito griežtumas, pasiryžimas, ištvermė. Būtų 
liūdna, jeigu būtų kitaip. Tai reikštų, kad asmens ir tautos lygiai 
tiek netenka teisinio pajautimo, kiek jos pakyla kultūringumu. Bet 
tai nuomonei išblaškyti užtenka tik žvilgterėti į istorija ir kas¬ 
dieninį gyvenimą. Taip pat čia nieko nereiškia turto ir neturto 
priešingumas. Kad ir labai įvairuoja matas, kuriuo matuoja daiktų 
vertybę turtingasis ir pavargėlis, bet to skirtumo visai nematyti, 
įžeidus jų teisę, kaip tat ką tik aukščiau buvo nurodyta, nes čio¬ 
nai yra paliesta ne materialinė daikto vertybė, tik idealinė teisės 
vertybė, tik teisinio pajautimo energija, ypatingai atkreiptai turtą; 
ir čia ima viršų ne tai, kurios rūšies yra turtas, bet tai, ku¬ 
rios rūšies yra teisinis pajautimas. Geriausio įrodymo tam dalykui 
duoda anglų tauta; jos lobių augimas nėkiek nepakenkė jos tei¬ 
siniam pajautimui; kokia energija jisai išeina aikštėn dargi nuosa¬ 
vybės klausimuose, apie tai mes, kontinento gyventojai, turėjome 
gana progos įsitikinti iš virtusio tipingu anglo keleivio, 
kuris tokia energija priešinasi kiekvienam šeimininko ar vežėjo 
bandymui apgauti jį, tarytum, jis gina savo tėvynę, jis tik dėl to 
atideda savo kelionę, kiauras dienas pasilieka vietoje ir išleidžia 
dešimtį sykių daugiau, negu iš jo buvo užsiprašyta. Liaudis iš to 
juokiasi ir nesupranta jo, o būtų geriau, kad jį suprastų. Nes 
tuose keliuose auksinuose, dėl kurių jis čionai ginčijosi, iš tik¬ 
rųjų glfidi senoji jo Anglija; tenai, jo tėvynėje, supranta jį kiek¬ 
vienas ir dėlto ne taip lengvai kas išdrįs jam nusukti. O dabar 
paimkim austrą tokios pat socialinės padėties ir tokiais pat tur¬ 
tais, atsiradusį tokiose pat aplinkybėse; kaip jis pasielgs? Rem¬ 
damasis savo paties patyrimais šituo atžvilgiu galiu sakyti, iš 
šimto žmonių nebus nė dešimties, kurie sektų anglo pavyzdžiu. 
Visi kiti pabūgs ginčo nesmagumų, trukšmo, pabijos, kad kiti gali 
juos ne taip suprasti, o šito nesupratimo iš savo tautiečių anglas 
ir neketina bijoti, o pas mus į tai nė nepaisys : trumpai sakant, 
jie užmokės. Bet tame auksine, kurio nenori mokėti anglas, 
o moka austras, glūdi daugiau, negu jie mano — glūdi Anglijos 
ir Austrijos dalis, glūdi šimtai metų jų politinio augimo ir jų 
socialinio gyvenimo. *) 

* 

* * 


. *) Prašau neužmiršt, kad tas referatas, kuriame buvo tat pasakyta, 
buvo skaitytas Vienoje, dėl to ir lyginta anglas su austru. Tačiau skaitytojų 
dalis ne taip suprato mano žodžius, kaip reikėjo, ir pasijuto užgauti. Nesu¬ 
pratę, kad aš, tuo* žodžius ištaręs, vadavausi karšta artimos man austrų tautos 
užuojauta, noru įdėti savo pajėgas jos teisiniam pajautimui sustiprinti, mane 
kaltino piktais norais, nemėgimu, nuo kurių niekas taip toli nestovi, kaip 
aš: ketveri metai, mano praleisti decentu Vienos aukštojoje mokykloje, nie- 

Iki šiol aš gvildenau pirmąjį iš dviejų (p. 9) mano pastatytų dė¬ 
snių: kova dėl teisės yra kiekvieno jos turinčiojo pareiga link sa¬ 
vęs. Dabar einu prie antrojo: gynimas teisės yra pareiga link 
visuomenės. 

Šitam pasakymui įrodyti turiu smulkiau išgvildenti santy¬ 
kį tarp teisės objektinės ir teisės subjektinės. Kame jisai yra? 
Man rodos, kad visai tikrai . atvaizduosiu priimtą pažiūrą į tai, 
jeigu pasakysiu: tame, kad pirmoji yra antrosios pamatas, kad 
pirmoji be antrosios nėra galima; konkretinė teisė tėra tenai, 
kame yra sąlygos, kuriomis abstraktinis teisės dėsnis surištas 
su konkretine teise. Šituo, anot viešpataujančios pažiūros, visiš¬ 
kai išsisemia abiejų tarpusavio santykis. Bet šita nuomonė yra 
visai vienpusiška,, nes ji tenurodo, kad konkretinė teisė išimtinai 
pareina nuo abstraktinės, bet nemato, kad toksai parėjimo san¬ 
tykis yra ne mažesnis ir priešingąja kryptimi. Konkretinė teisė 
ne tik gauna gyvybės ir pajėgų iš abstraktinės, bet ir pati jai duoda . 
Teisės esmė yra jos įvykimas praktika. Teisinė norma, kuri 
visai nėra vykinama arba liovėsi būti vykinama, negali nė vadintis 
tuo vardu, ji yra sugedusi plunksna teisės mašinoje, todėl ji galima 
išimti, ir nič niekas tenai neatsimainys. Šitas dėsnis tinka be 
išimties visoms teisės dalims: valstybinei, baudžiamąjai ir pilieti¬ 
nei; romėnų teisė aiškiai jį patvirtino, pripažindama, kad ir de- 
suetudo (atpratimas, nevartojimas) panaikina įstatymą; jam atatinka 
konkretinės teisės išnykimas dėl nesinaudojimo jąja per ilgą laiką 
(non-usus). Kuomet viešosios ir baudžiamosios teisės vykinimas 
patikrintas tuo, kad tai yra valstybės organų pareiga , pilietinės 
teisės vykinimas yra privatinio asmens teisė, tai raiškia, pavesta 
visiškai jo laisvai iniciatyvai ir nuožiūrai. Anuo atsitikimu tei¬ 
sinis įstatymų vykinimas pareina nuo ta, ar valstybės įstaiga ir 
valdininkai eina šitą savo pereigą, šituo gi atsitikimu — nuo to, 
ar privatiniai asmens naudojasi ir gina savo teisę. Jeigu jie vi¬ 
sai savo teise nesinaudoja ir jos negina, ar tai dėl jos . nežino¬ 
jimo, ar tai dėl nerangumo, baimės, tai jau teisinė norma nuo 
to ir apmiršta. Tad galima pasakyti: pilietinės teisės dėsnių tik¬ 
rumas ir supratimas galima pažinti iš konkretinio teisių vyki- 
nimo, kurios iš vienos pusės semia sau gyvybės iš įstatymo, 
o iš savo pusės jam duoda gyvybės; santykis tarp objektinės arba 
abstraktinės teisės ir subjektinės arba konkretinės teisės panėši 
į kraujo bėgimą: jisai eina iš širdies ir grįžta į širdį. 

Viešosios teisės dėsnių vykinimas pareina nuo to, ar valdi¬ 
ninkai ištikimai eis savo pareigas, o privatinės teisės dėsnių vy¬ 
kinimas pareina nuo tų motyvų stiprumo, kurie gali prispirti 


kaip negalėjo manyje išauginti neapykantos ar nepalankuipo, atvirkščiai, pa¬ 
gamino gilaus dėkingumo jausmą. Tikiuosi, kad tikruosius mano kalbų mo¬ 
tyvus ir tuos jausmus, iš kurių anos išėjo, austrų skaitytojai ilgainiui supras 
ir prideramai įvertins. 

subjektą ginti savo teisę: nuo jo intereso ir jo teisinio pajau¬ 
timo; jeigu šitie motyvai jam persilpni, jeigu teisinis pajautimas 
yra atbukęs ir silpnas, o interesas toks menkas, kad negali per¬ 
galėti jo nerangumo, nenoro bartis ir ginčytis ir baimės byli¬ 
nėtis, tai bus aišku, kad šitas teisinis dėsnis nebus vartojamas. 

Bet kas iš to? gali man atsakyti. Juk niekas, jei bent 
pats aptekėtasis, nuo to tenukentės! Aš vėl imu tą pavyzdį, 
kurį pirmiau (p. 17) esu vartojęs: vieno žmogaus pabėgimą iš 
mūšio. Kol tūkstantis žmonių kariauja, tai dar nejaučiama vieno 
pabėgimas, bet jeigu jau šimtai apleidžia savųjų eiles, tai tų pa¬ 
dėtis, kurie pasiliko eilėse ir tūrisi, eis vis blogyn, visa gynimosi 
našta krinta ant jų vienų. Aš manau, ked šituo pavyzdžiu 
aš esu vaizdžiai parodęs, kokia yra šito daikto padėtis. Juk ir 
pilietinės teisės srityje reikalinga kova teisės su neteise, bendra 
visos tautos kova, kurioj, visi turi iš vieno laikytis, ir čionai 
kiekvienas, kas pabėga, yra bendro visų reikalo išdavikas, nes 
jisai stiprina priešininko pajėgą, stiprindamas jo drąsumą ir at¬ 
kaklumą. Jeigu išdykimas ir neteisė išdrįsta atvirai kelti galvą, 
tai jau yra tikras ženklas, kad tie, kurie buvo pašaukti ginti įsta¬ 
tymo, neišpildė savo pereigos. Juk privatinėje teisėje kiekvie¬ 
nas savo srityje yra pašauktas ginti įstatymo, būti jo sargu ir 
vykintoju. Į prideramąją jam konkretinę teisę reikia žiūrėti kaip 
į įgalojimą, valstybės jam duotą, kad dėl savo paties intereso 
gintų įstatymą ir stotų prieš neteisę. Šitas įgaliojimas ar pave¬ 
dimas yra lygtinis ir specialus ir skiriasi nuo įgaliojimų, duotų 
valdininkams, kurie yra nelygtiniai ir visuotiniai. Kas gina sa¬ 
vąją teisę, tas gina ir tame ankštame plote, kurį užima, visą 
teisę. Dėlto tokio jo elgimosi reikšmė ir pasekmės siekia daug 
toliau už jo asmenį. Toksai gynimas atatinka visuomenės inte¬ 
resams, netik idealiems, tuo, kad stiprina įstatymo autoritetą ir ma¬ 
jestotą, bet ir labai realiems, * didžiai praktingiems, visų jau¬ 
čiamiems, visų suprantamiems; dargi ir tas, kuris nė ma¬ 
žiausia nesupranta idealinįų dalykų, jaučia bent tai, kad turi būti 
palaikoma ir ginama pastovi bendravimo tvarka. Jeigu šeimi¬ 
ninkas nebedrįstų naudotis savo teisėmis su tarnais, skolintojas 
nebedrįstų parduoti neištesinčio skolininko turtą, o pirkliai nebe¬ 
drįstų žiūrėti, kad tiksliai atsvertų ir imtų prisilaikydami taksos, 
tai dėlto tuomet ne tik būtų ardomas idealinis įstatymo autorite¬ 
tas, bet ir griaunama visa pilietinio gyvenimo tvarka, ir sunku 
pasakyti, ligi kokių negerų pasekmių galėtų tat nueiti; pavyzdžiui, 
kartais gali būti, kad kuo skaudžiausias smūgis bus suduotas kre¬ 
dito sistemai, nes ten, kur aš turiu laukti ginčo ir barnio, norė¬ 
damas vykdyti savo aiškią teisę, aš, jeigu tik kaip nors bus man 
galima, geriau nuo to viso pasitrauksiu iš kelio,— savo kapitalą 
perkelsiu į užsienį, prekių nebepirksiu namie, o parsisiųsdinsiu 
iš svetur. 

Šitokiose sąlygose tų nedaugelio likimas, kurie turi drąsos 
reikalauti, kad įstatymas būtų vykinamas, pavirstų tikra kankyne; 

jų energingas teisinis pajautimas, kuris neleidžia jiems nusilenkti 
prieš išdykumą ir savavalią, pavirstų jiems stačiai prakeikimu. 
Apleisti visų, kurie turėtų būti jų talkininkai, jie stovėtų vienų 
vieni priešais savavalią, įsigalėjusią dėl visų nerangumo ir bai¬ 
lumo; brangia auka nupirkę bent pasitenkinimą, kad atliko savo 
pareigą, jie įgytų paprastai vietoje pripažinimo tik paniekinimą 
ir apjuoką. Atsakomybė už tokią padėtį krinta ne ant tos gy¬ 
ventojų dalies, kuri peržengė įstatymą, bet ant tos, kuri neturi 
drąsos jo ginti. Ne neteisė reikia kaltinti, jeigu ji įsigalėjo teisės 
vietoj, bet teisė, kam ji visa tai leido, ir jeigu ašai lyginčiau du 
dėsniu: „nedaryk neteisės“ ir „nekęsk neteisės“, katra iš jųdviejų 
praktikos gyvenime svarbesnė, tai aš pasakyčiau: pirmoji taisyklė 
—nekęsk neteisės ir tik antroji — nedaryk jos. Nes toks jau yra 
žmogaus būdas: žinojimas, kad susilauks stipraus griežto pasi¬ 
priešinimo iš pusės turinčiojo teisę, labiau jį sulaikys nuo pada¬ 
rymo neteisės, negu prisakymas, kuris, netekęs jokios paspirties 
ir paramos, galų gale virs gražiu doriniu pamokinimu. 

Argi po to viso nebus teisingas mano pasakymas, kad už¬ 
gautos konkretinės teisės gynimas yra netik turinčiojo ją pareiga 
link paties savęs, bet ir link visuomenės? Jeigu yra teisinga, ką 
esu išvadžiojęs, kad savo teisėje subjektas gina taip pat ir įsta¬ 
tymą, o įstatyme gina ir būtiną visuomenės tvarką, tai kas gali 
užginčyti, kad šitas teisės gynimas yra ir pareiga link visuome¬ 
nės? Jeigu visuomenė gali šaukti kiekvieną stoti į kovą su išo¬ 
riniu priešininku, kur tenka aukoti sveikata ir gyvybė, jeigu 
kiekvieno pareiga ginti visuomenės interesus nuo apipuolimo iš 
svetur, tai juk tai pat reikia pasakyti ir apie vidaus gyvenimą; 
argi neturi ir čia visi gerų norų ir drąsieji žmonės susidėti ir 
eiti iš vien prieš vidaus priešininką, kaip tenai prieš svetimąjį. 
Ir jeigu anoj kovoj pabėgimas iš baimės laikoma visuomenės 
reikalų išdavimu, tai kodėl negalime ir čionai pasakyti to paties? 
Teisė ir teisingumas dar negalės tarpti šalyje tik dėl to, kad sėdi 
teisėjas, akylai jų žiūrįs, ir kad policija leidžia savo šnipus, bet 
dar raikia, kad kiekvienas neštų į tą darbą savo dalį; kiekvienas 
yra šaukiamas ir kiekvieno yra pareiga sumindžioti kramę sava- 
valios ir neteisės hidrai visur, kame tik ji drįstų pesirodyti; 
kiekvienas, kas naudojasi įstatymo gėrybėmis, turi nešti ir savo 
dalį į darbą palaikyti įstatymo stiprybei ir autoritetui, trum¬ 
pai sakant—kiekvienas yra gimęs būti kariautoju dėl teisės visuo¬ 
menės naudai. 

Aš manau, ir be įrodymų bus aišku, kad, laikantis mano 
nuomonės, atskiro asmens pašaukimas naudotis ir ginti savo 
teisę pasirodo kilniu darbu. Vietoj šito grynai vienašališko, 
pasyvinio santykio su įstatymu, kurį skelbė iki šiol įsigalėjusios 
teorijos, mano teorija skelbia tarpusavio santykį, kuriuo asmuo 
už pagalbą, kurią jam teikia įstatymas, atsako tuo pačiu. Yra 
tai bendradarbiavimas dideliame tautiniame uždavinyje, prie kurio 
mano teorija jis yra pašauktas. Ar jisai patsai laiko jį tokiu 

dideliu—tai nesvarbu. Nes tai yra didu ir kilnu dorinėje pasaulio 
tvarkoje, kad ji traukia į darbą ne tik tuos, kurie ją supranta, bet 
kad ji turi pakankamai tinkamų priemonių paimti darban be jų 
žinios bei^noro ir tuos, kurie nesugeba suprasti jos uždavinių ir 
reikalų. Žmogui prispirti vesti ji leidžia, kad pas vieną gali veikti 
kilniausias visų žmogaus traukimų, pas kitą—žemi kūno geiduliai, 
pas trečią — patogumai, pas ketvirtą—godumas, bet visi tie 
motyvai eina į vedybą. Taigi lai būna tas pats ir kovoje dėl 
teisės: vieną šaukia į kovą interesas, kitą—skausmas, kilęs dėl 
jo teisės įžeidimo, trečią — teisės idėja; jie visi duoda vienas ki¬ 
tam ranką bendram darbui: kovai su savavalia. 

Mes dabar esame pasiekę idealinę mūsų teisinės kovos 
viršūnę. Pradėję eit aukštyn nuo žemų interesų motyvų, mes 
pakilome iki įsitikinimo, kad kova varoma asmeniui moraliniai 
apginti, ir pagaliaus pasiekėme to punkto, kame atskiras asmuo 
visuomenės labui prisideda prie benrojo darbo taisės idėjai vy¬ 
kinti. 

Mano teisėje įžeista ir neigiama, ginama ir vėl atitaisoma 
pati teisė. Kokios aukštos reikšmės duoda šitas dėsnis subjekto 
kovai dėl savo teisės! Kaip dąug žemiau už aukštybes šito ide¬ 
alinio, nes visuotinio, intereso dėl teisės guli gryna individualinė 
sfera, sritis asmens interesų, tikslų, geidulių, kuriuose profanas 
mato vienintelius teisinio ginčo akstinus. 

Bet šitos aukštybės, gali kas pasakyti, stovi taip aukštai, 
kad jas tegalės pamatyti jei bent teisės filosofas; praktikos gyve¬ 
nime niekas neveda bylos dėl teisės idėjos. Šitam tvirtinimui 
sugriauti aš galėčiau nurodyti j romėnų teisę, kur šito idealinio 
teisės supratimo pradai aiškiausiai apsireiškia „populiarinių skun¬ 
dų“ įtaisyme*), tačiau mes padarytume skriaudą dabarčiai, 


*) Tiems mano skaitytojams, kurie nėra susipažinę su teise, paai¬ 
škinu, kad šitie skundai (actiones populares) kiekvienam, kas tik norėjo, 
duodavo progos pasirodyti įstatymo gynėju ir kiekvieną jo niekintoją trau¬ 
kti tieson, ir ne tik tokiais atsitikimais, kur rūpi visos visuomenės, taigi ir 
paties skundėjo interesai, kaip antai trukdant ar ardant vieškelius, bet ir 
tais, kur rūpėjo neteisė, padaryta bykokiam žmogui, kuris negali pats tin¬ 
kamai gintis, pavyzdžiui: įtraukimas mažamečio į žalingą jam sutartį, glo¬ 
bėjo daromos suktybės globotiniam, ėmimas lupikiškų palūkanų (apie tai 
ir apie kitus atsitikimus smulkiau išdėstyta mano „Romėnų teises dvasioj* 
("„Geist dės Romischen Rechts“ III t. 1 d. 3 leid. p. III ir sek.). Taigi įve¬ 
dant tokius skundus buvo manoma, kad atsiras žmonių, kurie vadovauda¬ 
mas idealiniais motyvais, neturėdami kokio savo intereso, stos ginti teisę 
dėl jos pačios; teisybė, kai kurie iš tų skundų šaukiasi ir visai žemo noro 
pasipelnyti, žadėdami skundikui atiduoti gautąją iš kaltininko baudą, bet 
dėlto krisdavo ant jų, arba teisingiau sakant, ant jų vertimosi tokiais skun¬ 
dais tokia pat dėmė, kokia pas mus krinta ant denunciantų, kurie praneša 
dėl užmokesčio už denunciaciją. Bet turiu priminti, kad dauguma antro¬ 
sios aukščiau minėtos skundų rūšjes išnyko jau vėlesnėje romėnų teisėje, 
o pirmosios taip pat nesulaukė musų laikų; taigi kiekvienas iš mano skai¬ 
tytojų žinos, kokia išvada reikia iš to padalyti: tasai pasitikėjimas, kad 
vyraus rūpinimasis visuomenės labu, pasirodė esąs be pamato. 

jeigu norėtume tą idealinį supratimą jai užginčyti. Kiekvienas, 
kuris, matydamas išdykimą ir piktą darbą laužant teisę, atjaučia 
pasibjaurėjimą, pasipiktinimą, turi tą pajautimą. Kai įžeidžiama 
kieno tefcė, tai prie jo jausmo visumet prisideda egoistinis mo¬ 
tyvas; kai įžeista ne jo, bet kito teisė, tai čia pasipiktinimas te¬ 
galima išaiškinti tik dorine teisinės idėjos galybe; yra tai stipraus 
doro būdo protestas prieš smurtą, daromą teisei; tai gražiausias 
ir kilniausias liudymas, kokį tik gali duoti sau teisinis pajautimas; 
tai kilnus apsireiškimas, kurs duoda medžiagos psichologui ir 
poetų plunksnai. Aš nežinau nė vieno kito afekto, kuris galėtų 
taip ūmai padaryti žmoguje tokį perversmą; juk yra žinoma, kad 
kaip tik švelniausio taikiausio būdo žmonės dėl to afekto ypatin¬ 
gai susijaudina ir įsikarščiuoja, ko šeip jiems neatsitinka; taigi tat 
įrodo, kad čia užgauta jų kilniausi, jų švenčiausi jausmai; tai au¬ 
dra doros pasaulyje — kilni, žavėjanti savo formomis: pasirodė 
staiga, Omai, siaučia lyg galingas vėsulas, viską pakeliui verčia, 
griauja; tai dorinė pajėga, kuri yra puiki savo impulsais ir išda¬ 
vomis: tas vėsulas nuvalo drąsios atmosferą, taip vienam sub¬ 
jektui, taip visam pasauliui. Tačiau, jei žmogus savo silpnas 
pajėgas atkreipia prieš įtaisymus, kurie palaiko savavalią, o 
neduoda atsparos teisei, tai audra užklumpa jį patį, kam jas už¬ 
kabino, ir jis tampa nusidėjėliu „dėl įžeistojo teisinio pajautimo“, 
apie ką aš vėliaus kalbėsiu, arba jo laukia ne mažiau tragingas 
likimas—doriškai paplūsti kraujais nuo spyglių, kuriuos paliko 
jo širdyje pajautimas, kad jis yra bejėgis prieš padarytą neteisę, 
ir visai nustoti tikėjus teise. 

Gal būti, kad šitas vyriškas idealinis teisės pajautimas, kuris 
verčia labiau imti širdin teisės idėjos niekinimą ir pajuokimą, negu 
asmens įžeidimą, ir be jokios sau naudos stoti kovon dėl prispau¬ 
stosios teisės, lyg kad ji būtų jo paties,—kad šitoksai idealizmas 
yra kilnaus būdo žmonių privilegija. Bet ir šaltas, neturįs jokių 
idealistinių sparnų, teisinis pajautimas, kuris neteisėje tejaučia save, 
ir tas visai sugebės suprasti aną mano įrodytąjį santykį tarp 
konkretinės teisės ir įstatymo, kurį ašai esu sutraukęs į sakinį: 
mano teisė yra teisė apskritai , anoje kartu yra užgaunama, gi¬ 
nama ir šita. Atrodo lyg keista, kad kaip tik juristų tarpe ši¬ 
tokia nuomonė nelabai tėra išsiplatinus. Jų nuomone, besigin¬ 
čijant dėl konkretinės teisės, visai neliečiama įstatymais; ne apie 
atitrauktąjį įstatymą einąs ginčas, bet apie jo įkūnijimą šitos 
konkretinės teisės pavydale, taip sakant, apie jo atvaizdą, kuria¬ 
me jis yra fiksuotas, bet pats tiesioginiai nėra užgautas. Aš ne¬ 
ginčiju, kad teknikos atžvilgiu šitokia pažiūra gali būti reikalinga, 
bet dėl to neturi mažėti vertybė priešingosios nuomonės, kuri 
stato įstatymą vienoje linijoje su konkretine teise ir deliai to jos 
įžeidimą laiko ir ano įžeidimu. Nes įsamoninintam teisės pa¬ 
jautimui šita nuomonė bus daug artimesnė, negu anoji. Geriau¬ 
sių tam įrodymų duoda pasakymas, kuris yra užsilikęs kaip vo¬ 
kiečių taip ir lotynų kalboje. Vokiečių procese skundikas „šau- 

kiasi įstatymą“, romėnas vadino skundą Jegis actio“. Taigi čia 
abejojama dėl paties įstatymo prasmės, yra ginčas dėl įstatymo, 
kuris reikia išaiškinti, pritaikius jį atskiram atsitikimui, — šita 
mintis yra labai svarbi suprasti senovės romėnų proceso Jegis 
actio“*). Taigi šitaip žiūrint, kova dėl teisės yra kartu ir kova 
dėl įstatymo; eina ginčas ne tik dėl subjekto interesų, ne tik dėl 
atskiro santykio, kuriame įsikūnijo įstatymas, arba, kaip aš tat 
pavadinau, pasidarė atvaizdas, kuriame yra pagautas ir fiksuotas 
vienas kitas įstatymo spindulys, ir kuris galima laužytį ir daužyti, 
visai nepalytėjus paties įstatymo; eina ginčas dėl paties įstatymo, 
kurj niekinama, po kojų mindžiojama; įstatymas, jeigu jisai ne¬ 
turi būti tik žaislu ir žodžiais, turi išsilaikyti,—su subjekto teise 
griūva pati teisė. 

Kad šitokia pažiūra, kurią aš trumpai galiu pažymėti įsta¬ 
tymo solidarumu su konkretine teise, tikriausiai atvaizduoja abiejų 
santykį, aš esu aukščiau išdėstęs. Tik jau ji nėra taip giliai 
įlindus ir pasislėpus, kad negalėtų jos įžvelgti egoistas, kurs ne¬ 
pripažįsta kilnesnių idėjų; jisai kaip tik, gal būt, turės smailesnę 
akį tam ryšiui pastebėti, nes jo tiesioginiam interesui naudinga, 
kad jo ginče valstybė būtų talkininku. Ir dėlto tai tuomet net 
ir jis, nežinodamas ir nenorėdamas, pakyla aukščiau savo inte¬ 
resų ir savo teisių į tas idealines aukštybes, kur turintis kokią 
teisę virsta įstatymo gynėju. Teisybė lieka teisybe, net ir tada, 
kai subjektas žiūri į ją iš siauro savo interesų žiūrimojo kampo. 
Neapykanta ir noras keršto veda Šeiloką, kai jis teisme reika¬ 
lauja, kad išplautų jam mėsos svarą iš Antonijaus kūno, bet tie 
žodžiai, kuriuos jis taria, jo lūpose yra tokie pat teisingi, kaip 
ir kiekvieno kito lūpose. Jo žodžiai — tai kalba, kuria kalbės 
įžeistasis teisės pajautimas visur ir visada; galingi žodžiai, stip¬ 
riausias įsitikinimas, jog teisė turi pasilikti teise; ten skamba 
pakilimas ir karštis žmogaus, kuris nusimano, kad ta byla, kurią 
jis gina, liečia ne tik jo asmenį, bet ir įstatymą. Mėsos svaras 
— liepia jam sakyti Shakespeare: 

„Mėsos svaras, kurio aš reikalauju, 

Brangiai mokėtas, jis mano, aš noriu jį turėt. 
Neduosite—aš spjausiu ant jūs įstatymų: 

Venecijoj, matyti, jie yra bejėgiai. 

— Aš reikalauju įstatymo, 

— Aš ieškau pagal šitą raštą“. 

„Aš reikalauju įstatymo “. Poetas tais trimis žodžiais yra 
apibūdinęs santykį tarp subjektinės ir objektinės teisės ir teisinės 
kovos esmę taip tiksliai, kad nė vienas teisės filosofas to nebūtų 
galėjęs geriau padaryti. Sulig šitais žodžiais Šeiloko skundas iš 
karto virto klausimu dėl Venecijos teisės. Kokia galinga, milži- 


*] Negali būti skundo be įstatymo — šitai smulkiau išdėstyta mano 
cituotame veikale „Geist dės romischen Rechts" II, 2 § 47 c. 

niška pasidaro ši silpnučio žmogaus figūra, kai jis taria tuos 
žodžius! Jau jis nebe žydas, reikalaujantis savo svaro mėsos, 
bet pats Venecijos įstatymas, kuris beldžiasi į teismo duris—nes 
jo teisė ir Venecijos teisė yra tas pats; su jo teise grius ir anoji. 
Ir kai paskui Šeilokas sukrinta nuo teisėjo sprendimo, kuris 
atėmęs jam teisę, dar juokiasi*), kai jis visų apjuokiamas, nieki¬ 
namas, sukritęs, susitraukęs, linkstančiais keliais iššliaužia, tai kas 
neatjaus, kad jo asmenyje paniekinta Venecijos teisė, kad tai iš 
ten iššliaužė ne žydas Šeilokas, bet tipingoji viduramžių žydo 
figūra to visuomenės parijaus, kuris veltui šaukėsi įstatymo. Jo 
likimo tragingumas pareina ne nuo to, kad jis neranda teisingu¬ 
mo, bet nuo to, kad jisai, viduramžių žydas, tiki teise,—galima 
būtų pasakyti, tarytum, jis būtų „krikščionis“! — turi tvirtą kaip 
uola tikėjimą, kurio niekas negali sudrumsti, ir kurį pats teisė¬ 
jas palaiko, kol, lyg perkūno trenkimas, ne griūva ant jo kata¬ 
strofa, kuri ištraukia jį iš to blūdo ir pamokina, kad jisai yra 
ne kas kitas, kaip niekinamas viduramžių žydas, kuriam pripa¬ 
žįstama teisė, kad paskui tuojaus ji būtų apgaulingai atimta. 

Šeiloko paveikslas man primena kito žmogaus vardą, ne ma¬ 
žiaus žinomo istorijoj ir poezijoj—Mykolo Kohlhaaso, kurį ne¬ 
paprastai gražiai ir teisingai yra nupiešęs Heinrich von Kleist’as 
savo to paties vardo novellėje**). Šeilokas išeina prislėgtas, 
be pasipriešinimo pasiduoda teisėjo sprendimui. Kitoks yra My¬ 
kolas Kohlhaas. Kai visos priemonės taip begėdiškai atimtai tei¬ 
sei atgauti buvo išsemtos, kai kabinetinės justicijos sprendimas, 
laužydams įstatymus, uždarė jam skundų kelią, ir teisingumas iki 
pat jo vyriausio atstovo, šalies valdovo, aiškiai atsistojo neteisės 
pusėje, tai jam pasidarė be galo skaudu dėl to nusidėjimo, kurį jam 
buvo padarę: „jeigu jau mane turi mindžioti kojomis, tai aš ve- 


*] Kaip tik nuo šito, mano nuomone, pareina tas didelis tragingu¬ 
mas, kurį mumyse sužadina šeilokas. Jam iš tikrųjų atėmė teisę. Taip 
bent turi atrodyti juristui. Poetas gi, žinoma, gali laisvai sudaryti savo 
jurisprudenciją, ir mes neketiname gailėtis, kad Shakespeare yra čionai tat 
padaręs, arba teisingiau sakant, palikęs, kaip yra, senąją pasaką. Bet jeigu 
juristas nori ją pervaryti per kritikos koštuvą, tai jisai tegali šitaip išspręsti: 
raštas nuo pat pradžių yra niekingas, kadangi yra priešingas dorai; todėl tei¬ 
sėjas turėjo iš karto atmesti tokj reikalavimą. Jeigu gi jisai to nepadarė, 
jeigu „išmintingasis Danielius“ vis dėlto pripažino tą reikalavimą, tai toliau 
jis yra padaręs, nelyginant koks sukčius, nes tam pačiam žmogui, kuriam ką 
tik pripažino teisę išplauti svarą mėsos iš gyvo kūno, uždraudė pralieti 
kraują, ko negalima išvengti. Juk tai būtų vis tiek, kad teisėjas pripažintų 
kam servituto teisę vaikščioti, bet uždraustų palikti pėdsakus ant žemės, 
kadangi tai nebuvę išsiderėta steigiant servitutą. Kartais rodos, jog Šeiloko 
istorija yra buvusi senovės Romoje, nes tie, kurie yra rašę „dvyliką lentų“, 
leisdami skolintojui sukapoti skolininką [in partes secare], rado reikalinga 
pridėti, kad kąsnių didumas visiškai pareina nuo skolintojo valios. [Si plūs 
minus ne secuerint, sine fraude esto!]. 

**) Žemiau nurodytoji vieta yra paimta iš Tieck’o išleistų visų Klei¬ 
sto raštų Berlyne 1826, t, 3, 

liju būti šunim, negu žmogumi“ (p. 10) ir po to jis tvirtai nu¬ 
tarė: „Kas man atsako įstatymų apgynimą, tas veja mane į lau¬ 
kinių žmonių tyrumas ir duoda man į rankas vėzdą apsiginti“, 
(p* 44) Jisai išplėšia iš paperkamojo teisingumo rankų suteptą 
kalaviją ir su juo parodo tokią galybę, kad įvaro baimės ir iš¬ 
gąsčio visam kraštui, ima braškėti sutriunėjusi valstybė ir pats 
kunigaikštis sudreba soste. Bet jį pagavo ne laukinio žmogaus 
noras, jis nevirsta nėi plėšiku, nėi žmogžudžiu, kaip Karolius 
Mooras, kuris norėtų visame pasauly pūsti maišto ragą, vesti 
kovon orą, žemę ir jūres prieš visą šakalų padermę, kuris dėl 
ižeisto teisinio pajautimo skelbia karą visai žmonijai; bet Kohl- 
haasą veda sveika dorinė jdėja: „jo pašaukimas pasaulyje—gauti 
sau atpildą už nuoskaudas ir apsaugoti nuo to kitus piliečius“, 
(p. 9). Šitai idėjai jis aukoja viską: savo šeimos laimę, savo visų 
gerbiamąjį vardą, turtą, sveikatą ir net gyvybę, jis neveda beti¬ 
kslio naikinančio karo su visais, o eina tik prieš kaltuosius ir jų 
bendrininkus. Ir kai tik jam pažadėjo grąžinti jo teisę, jis tuo- 
jaus savo noru padeda ginklą; bet jam lyg buvo lemta savo li¬ 
kimu mums parodyti tą anų laikų niekšystės ir gėdos bedugnę: 
jam žadėtąjį laisvą grįžimą ir dovanojimą sulaužė ir jį patį nu¬ 
žudė. Bet prieš tai jam grąžinama jo teisės, ir dėlto mintis, 
kad jisai neveltui kariavo, kad jisai prispyrė gerbti teisę, kad ji¬ 
sai apgynė savo žmonišką garbę, pakelia jo širdį aukščiau mir¬ 
ties baimės; susitaikęs su savim, su pasauliu ir su Dievu, jis ty¬ 
liai ir ramiai pasiduoda budeliui. Kokių minčių sužadina šita 
„teisinė“ drama. Doras, teisus, pilnas meilės šeimininkas su tyra 
kaip kūdikio siela, jis virsta Attila, kuris ugnim ir kalaviju nai¬ 
kina tas vietas, kur pasislėpė jo priešininkas. Ir kas gi tat pa¬ 
darė? Gi tos jo ypatybės, kurios iškelia jį aukščiau už visus jo 
priešininkus, nors jie ir ima viršų; tat padarė: jo didelis teisės 
gerbimas, tikėjimas į jos šventumą, jo gryno, sveiko teisės pa¬ 
jautimo aktingumas. Gi tas jo likimo tragingumas, kurs taip 
giliai mus judina, yra tame, kad ypatybės, kurios daro jo būdą 
kilniu ir aukštu, jį žudo: idealistiniai jo teisinio pajautimo spar¬ 
nai, jo heroinis viską užmirštantis ir viską aukojantis atsidavimas 
teisės idėjai, susidūręs su baisia anų laikų tikrenybe, su valdovų 
išdidumu ir teisėjų paperkamumu bei bailumu, jį pražudo. At¬ 
sakomybė už jo nusidėjimus dvigubu ir trigubu sunkumu krinta 
ant kunigaikščio, jo valdininkų ir teisėjų, kurie privertė jį išeiti 
iš teisės kelio į neteisę. Ir didžiausia neteisė, kokią kas padaro 
žmogui, nebus—bent jo tyram doriniam pajautimui — skaudesnė 
už tą neteisę, kurią buvo padarius jam Dievo pastatytoji vyriau¬ 
sybė, pati sulaužydama įstatymą. Teismo sprendimas nužudyti 
nekaltą žmogų, kaip teisingai tat pažymi vokiečių kalba žodžiu 
„Justizmord“, yra didžiaiusia teisingumo nuodėmė, {statymo sau¬ 
gotojas ir gynėjas virsta jo žudytoju; tai vis tiek, kaip gydytojas, 
kuris nunuodija ligonį, arba globėjas, kuris pasmaugia globotinį. 
Senovės Romoj teisėją, paėmusį kyšį, ištikdavo mirties bausmė. 

Teisingumui, kuris pats peržengė įstatymą, nėra baisesnio kaltin¬ 
tojo, kaip pilnas išmetinėjimų paveikslas nusidėjėlio, virtusio juo 
dėl įžeisto teisės pajautimo—tai kruvinas to paties teisingumo še¬ 
šėlis. Jisai paperkamo ar šališko teisingumo auka, beveik varu jo 
išvarytas iš teisės kelio, pats darosi keršytoju ir tą kerštą vykdo, 
ieškodamas savo teisės, ir paskui, nuėjęs toliau, negu iš pradžių 
buvo norėjęs, virsta kartais didžiausiu visuomenės priešininku 
ir žmogžudžiu. Bet ir toksai žmogus, kuris apsaugojo nuo iš- 
klydimo savo kilnią, dorą prigimtį, kaip Mykolas Kohlhaas, vir¬ 
sta nusidėjėliu ir, gaudamas už tai bausmę, tampa savo teisinio 
pajautimo kankiniu. Sako, kankinio kraujas liejąsis ne veltui, ir 
tat gal bus čia teisinga: jo šešėlis gali ilgam apsaugoti nuo to¬ 
kio teisės niekinimo, koks jį buvo ištikęs. 

Jeigu ašai pats iššaukiau tą šešėlį, tai padariau dėl to, kad 
norėjau parodyti vienu pagaunamu pavyzdžiu, jog iškrypimas iš 
kelio labiausia gresia kaip tik galingam, su idealiniais palinkimais, 
teisiniam pajautimui, jeigu teisinė tvarka dėl savo netobulumo 
negali jo patenkinti. *) Tuomet kova dėl įstatymų virsta kova 
su įstatymu. Teisinis pajautimas, netekęs pajėgos, kuri turėjo jį 
apginti, pats liaujasi ėjęs įstatymo keliais ir stengiasi savo pajė¬ 
gomis įgyti tai, ko jam atsisako duoti nesupratimas, piktoji va¬ 
lia, bejėgumas. Tautos teisinis pajautimas kelia kaltinimą ir pro¬ 
testą prieš negalimus teisinus santykius ne tiktai per atskirus, 
ypatingai stiprius, veiklius ir nesuvaldomus žmones; kartais šitas 
kaltinimas ir protestas pasikartoja visuose žmonėse tokiomis ap¬ 
raiškomis, kurias mes, žiūrint jų tikslo ar rūšies, arba dar — ku¬ 
rios prasmės jom duoda ir kaip jas vartoja tauta arba kuris luo¬ 
mas,—galime pavadinti surogatais ir valstybės įtaisymų priedais. 
Tokiais yra: viduramžių temų teismai (Vehmgericht), dvikovės teisė 
(Fehderecht)—labai aiškūs įrodymai, kaip silpni arba šališki 
buvo anų laikų baudžiamieji teismai, ir kokia bejėgė buvo val- 


*) Šitą temą visai iš naujo ir nepaprastai interesingai yra nesenai 
apdirbęs, nepriklausomai nuo savo pirmatako Kleisto, Kari Ernil Franzo- 
sW savo romane ,.Kova dėl teisės“, (Breslavlyje 1882 m.) parašytame 
nebe įtakos mano raštų. Kohlhaas sukyla dėl savo asmens teisių įžeidimo, 
Franzoso gi romano didvyris—dėl valsčiaus teisių laužymo, kur jisai yra 
seniūnu; jisai stengiasi išgauti tų teisių pripažinimą, suvartodamas visas 
teisėtas priemones, nesigailėdamas savęs, bet veltui. Taigi motyvas 
šitai kovai dėl teisės yra daug kilnesnis, negu pas Mykolą Kohlhaasą, — 
tai tasai teisinis idealizmas, kuris sau nieko nereikalauja, o kitiems visko. 
Mano rašto tikslas neleidžia man kaip reikiant nušviesti, kokiu talentu 
autorius išrišo savo uždavinį; tačiaus negaliu neatkreipti skaitytojaus 
dėmesio, kuriam rupi tema, gvildenamoji mano šitame darbe, ypač į šitą 
poetingą jos apdirbima. Jis dėl jo didelės vertybės reikia pastatyti greta 
Kleisto „Mykolo Kohlhaas’o“; jame yra puikių sielos paveikslų, atitinkan¬ 
čių tikrenybei 1 ir žavėjančių skaitytoją taip, kad niekas nepadės iš rankų 
tų knygų, nelikęs dėl to nesusijaudinęs. 

stybės valdžia; šių dienų dvikovės įtaisymas aiškiai rodo, kad 
bausmės, kurias skiria valstybė už garbės įžeidimą, visai 
nepatenkina suaugusio tam tikruose visuomenės kloduose gar¬ 
bės jausmo. Tokie pat priedai yra korsikiečių kruvinasis kerštas 
ir Šiaurės Amerikos žmonių teismas, vadinamasis Lincho įstatymu. 
Jie visi rodo, kad valstybės įstaigos neatitinka teisiniam tautos 
ar luomo pajautimui, betgr jų buvimas—tai priekaištas valstybei, 
kad ji daro tai reikalingu, arba kad ji tai kenčia. Atskiram žmo¬ 
gui jie gali virsti sunkaus konflikto šaltiniu, nes įstatymas, kad ir 
yra juos uždraudęs, bet iš tikrųjų nepajėgia jų nustelbti. Korsi¬ 
kietį, kuris, sekdamas vastybės įsakymą, susilaiko nuo kruvi¬ 
nojo keršto, savieji niekina; bet jeigu jisai verčiamas teisinių 
liaudies pažiūrų, padarys tokį kerštą, tai pateks į baudžiamosios 
justicijos rankas. Taip ir su dvikove. Kas į ją nestos tokio¬ 
mis sąlygomis, kuriomis ji pasidaro garbės pareiga, kenkia savo 
garbei, o kas*stos, bus nubaustas—padėtis labai kebli lygiai kaip 
atskiram žmogui, taip ir teisėjui. Senojoje Romoje veltui mes 
ieškotume panašių apsireiškimų; tenai valstybės-įtaisymai ir tei¬ 
sinis tautos pajautimas visiškai kits kitam atitikdavo. 


Šiuomi aš baigiu savo išvadžiojimus apie atskiro asmens 
kovą dėl savo teisės. Mes sekėme tos kovos motyvais, pradėję 
tyrinėti nuo žemiausių — grynų intereso apskaitymų, parėję prie 
kilnesnio motyvo — asmenybės ir jos etinių gyvenimo sąlygų 
gynimo, pakilome pagaliaus iki teisingumo idėjos vykinimo 
— tos aukščiausios viršūnės, nuo kurios vienas klaidingas 
žingsnis sviedžia nusidėjėlį „dėl įžeisto teisinio pajautimo“ į ne¬ 
teisės bedugnę. 

Bet šitos kovos reikšmė anaiptol nesibaigia privatine teise 
arba privatiniu gyvenimu; ji siekia daug toliau. Juk tauta galų 
gale yra tik asmenų suma, ir kaip atskiri asmens jaučia, mano, 
veikia, taip jaučia, mano, veikia tauta. Jeigu teisinis atskiro 
asmens pajautimas privatinės teisės santykiuose pasirodys atšipęs, 
bailus, apatingas, jeigu jisai deliai kliūčių, kurias jam daro ne¬ 
teisingi įstatymai ar negeros įstaigos, visai nepajėgia laisvai ir 
stipriai užaugti; jeigu jisai susilaukia persekiojimo tenai, iš kur 
turėtų sulaukti paspirties ir palaikymo; jeigu deliai to pripranta 
kęsti neteisę ir laikyti ją tokiu daiktu, kurio nei paimti, nei iš¬ 
vengti negalima: kas betikės, kad toksai pavergtas, nuskurdęs, at¬ 
vėsęs teisinis pajautimas staiga galėtų pakilti iki gyvam sukru- 
timui ir energingai reakcijai, ištikus tokiam teisės užgavimui, 
kuris taiko ne į vieną asmenį, bet į visą tautą: kėsinantis panaikinti 
politinę jos laisvę, laužant ar naikinant jos konstituciją, užpuolus 
svetimam priešininkui, kas nėra pripratęs drąsiai ginti savo tik¬ 
rąją teisę, kaip gi gali tokiame žmoguje atsirasti noro ir pasi- 

ryžimo dėl visumos paaukoti savo gyvybę ir turtą ? Kas dar 
nėra supratęs, kiek idealinės skriaudos jis yra padaręs savo garbei 
ir asmenybei, dėl nerangumo ir bailumo išsižadėdamas savo ti¬ 
kros teisės, kas buvo pripratęs teisės klausimuose dėti tik mate¬ 
rialinio intereso saiką, tai kaip galima iš tokio tikėtis, kad jisai 
vartos kitą saiką ir kitaip jaus, jeigu bus paliesta tautos teisė ir 
jos garbė ? Iš kur pas jį turėtų staiga atsirasti idealizmas, kurio 
jisai iki šiol niekuomet neparodydavo ? Ne! Kariautojas dėl val¬ 
stybinės ir tarpvalstybinės teisės yra tas pats, kaip ir kariautojas dėl 
privatinės teisės; tos pačios ypatybės, kurių jis įsigijo, bekovo¬ 
damas dėl privatinių dalykų, pasiliks jame ir ištikus kovai dėl 
pilietinės laisvės ar su svetimu priešininku—kas pasėta privatinėje 
teisėje, tai atneš savo vaisių valstybinėje ir tarpvalstybinėje teisėje. 
Privatinės teisės daubose ir kloniuose, mažose ir mažiausiose 
gyvenimo apystovose turi lašas po lašo susidaryti ir susirinkti 
anoji pajėga, susitaupyti anas dorinis kapitalas, kurio taip rei¬ 
kalinga valstybė savo platiems ir didiems tikslams pasiekti. Pri¬ 
vatinė teisė, o ne valstybinė, yra tikroji politinio tautos auklė¬ 
jimo mokykla, ir jeigu nori kas žinot, kaip tautą, reikalui ištikus, 
gins savo politinę teisę ir savo padėtį valstybių tarpe, lai pasi¬ 
žiūri, kaip atskiras pilietis gina savo tikrąją teisę privatiniame gy¬ 
venime. Jau aš aukščiau esu davęs mėgstančio kovoti anglo pa¬ 
vyzdį ir dabar tegaliu pakartoti tai, ką esu tenai pasakęs: iš to, 
kaip jisai atkakliai ginčijas dėl guldeno, matyti politinis visos Ang¬ 
lijos augimas. Tai tautai, kurioje visi piliečiai pripratę, kad 
kiekvienas mažame ir mažiausiame daikte narsiai gintų savo teisę, 
tai tautai niekas neišdrįs išplėšti aukščiausio, ką ji turi; ir dėlto 
tai nėra atsitiktinas dalykas, kad pati senovės tauta, kuri galėjo 
didžiuotis savo aukščiausiu politiniu išaugimu viduje, o svetur 
didžiausiu galingumu, — romėnų tauta — turėjo taip pat ir kuo 
labiausia išplėtotą privatinę teisę. Teisė, nors tai ir atrodytų 
paradoksu, yra idealizmas. Tik ji ne fantazijos idealizmas, o vy¬ 
riško būdo asmens, kuris pats jaučias esąs tikslas ir į visa kita, 
būdamas užgautas šitoj slaptingiausioje savo šventenybėje, nepaiso. 
Jam nerūpi, kas puola jo teisę, ar atskiras žmogus, arfjo vyriau¬ 
sybė, ar svetima tauta. Visų šitų antpuolių atrėmimas pareina ne nuo 
puolančiojo asmens, bet nuo įžeistojo teisinio pajautimo ener¬ 
gijos, nuo tos dorinės pajėgos, kuria jisai yra papratęs ginti pats 
save. Dėlto yra amžinai teisingas pasakymas: politinė kurios tau¬ 
tos padėtis viduje ir svetur visumet atitinka dorinei jos pajėgai. 
Kinų valstybė su savo bambukais — rykštėmis suaugusiems vai¬ 
kams — kad ir su šimtais milijonų gyventojų, niekuomet negalės 
užimti svetimų tautų tarpe tos gerbiamos tarptautinės padėties, 
kurią turi mažoji Šveicarija. 

Šveicarai savo prigimimu, žinoma, visai nėra idealingi meno 
ir poezijos prasme, jie yra blaivūs, praktingi, kaip ir senovės 
romėnai. Bet ta prasme, kurią aš iki šiol vartojau žodį „—ide- 
alingas“,—teisės klausimuose, visai tas pasakymas pritinka švei¬ 
carui, kaip ir anglui. 

Šitas sveiko teisinio pajautimo idealizmas pats pakastų savo 
pamatą, jeigu pasitenkintų tuo, kad gintų tik savąsias teises, 
šiaip visai nedalyvaudamas palaikyme teisės ir tvarkos. Jis nu¬ 
vokia ne tik tai, kad savo teisėje gina teisę apskritai , bet ir tai, 
kad šitoje teisėje’ gina savo teisę. Visuomenėje, kur viešpatauja 
tokia nuomonė—šita griežto teisėtumo idėja, — veltui ieškotume 
to liūdno apsireiškimo, kurs taip dažnai kur kitur atsitinka, kad 
liaudis užtaria peržengusį įstatymą ar nusikaltėlį, kai vyriausybė 
jį seka ir nori suimti, tai reiškia, kad liaudis mato valstybės vy¬ 
riausybėje tikriausią savo priešininką. Tokioj visuomenėje kiek¬ 
vienas supranta, kad teisės tvarka yra ir jo dalykas; nusidėjėliui 
tepritaria nusidėjėlis, o ne doras žmogus, šis gi veikiau savo . 
noru padės policijai ir vyriausybei. 

Vargu bereikės daryti ilga išvada iš to, ką esu pasakęs. Bus 
gana paprasto sakinio: valstybei, kuri nori, kad ją gerbtų svetur, 
o viduje nori būti stipri ir neišjudinama, brangiausiu ir didžiau¬ 
siu turtu, kurį jinai turi saugoti ir auklėti, yra tautinis teisės pa¬ 
jautimas visoje tautoje. Juo rūpintis yra vienas iš aukščiausių 
ir svarbiausių politinės pedagogikos uždavinių. Sveikas, stiprus 
teisinis kiekvieno atskiro žmogaus pajautimas yra valstybės gau¬ 
siausias pajėgų šaltinis, yra jai tikriausia garantija, kad ji bus 
stipri kaip viduje, taip ir išlauko. Teisinis pajautimas — kaip 
medžiui šaknys; jeigu šaknys negeros ar išdžiūvo akmeningoj ir 
smiltingoj dirvoj, tai visa kita bus neilgam: pirmoji audra išraus 
visą medį su šaknimis. Teisybė, liemuo ir šakos su viršūne turi 
tą pirmenybę, kad jie yra matomi, o šaknys lindo žemėje, pasi¬ 
slėpusios nuo akių. Naikinamoji įtaka, kurią daro į dorinę tau¬ 
tos energiją neteisingi įstatymai ir blogos institucijos, eina po 
žeme, tose srityse, kurias daugelis paviršutinių politikų laiko 
nevertomis jų dėmesio; jiems rūpi tiktai puiki lapuota viršūnė, o 
apie nuodus, kurie iš šaknų kyla į viršūnę, jie visai nenusimano. 
Despotizmas žino, kas pirmiausia daryti, kad medis parvirstų: 
jis naikina šaknis, iš pradžių visai nejudindamas viršūnės. 
Kiekvienas despotizmas visur ir visumet pradėdavo nuo kišimosi 
į privatinę teisę, nuo niekinimo asmens; ir kai tik jisai čionai 
baigdavo savo darbą, medis pats griūdavo. Tad pirmiausia rei¬ 
kia čionai jam pasipriešinti; romėnai gerai žinojo, ką darą, kai 
pasikėsinimą prieš moteries skaistybę ir garbę jie sunaudodavo 
ir tam, kad būtų nuversta karalių valdžia, o paskiau ir decem- 
virų. Slopinti laisvas valstiečio apsisprendimas lažomis ir bau¬ 
džiavomis, atiduoti pilietis policijos globon, leisti keliaut tik tu¬ 
rinčiam pasą, dėti mokesčiai savo valia ir noru—pats Macchia- 
vellis nebūtų galėjęs sumanyti geresnio recepto, kaip reikia išnai¬ 
kinti vyriškas tautos apsisprendimas ir dorinė jos pajėga ir pa¬ 
ruošti tikra dirva despotizmo įsivyravimui. Kad tie patys vartai, 
pro kuriuos įeina despotizmas ir savavalia, yra atdari ir svetimam 
priešininkui, berods, niekas to nepaiso, ir tik tada, kai jau prie¬ 
šininkas įėjo, didieji galvočiai įsitikina vakarykščia data, kad 

dorinė tautos pajėga ir teisinis jos pajautimas yra’ tikriausias 
apsigynimas nuo išorinio priešininko. Kaip tik tuo metu, kada 
valstiečiai ir miestelėnai buvo galutinai prislėgti feodalų ir ab¬ 
soliutizmo, Vokietija neteko Elzaso ir Lotaringijos—kaip galėjo 
tų kraštų ir pačios Vokietijos gyventojams rūpėti valstybė, jeigu 
jie patys atprato jausti, kad jie yra žmonės, kurie gali apsispręsti. 

Juk tai mes patys esame kalti, kad tesuprantame istorijos 
pamokymus tik tada, kai jau yra pervėlu: istorija neatsako už 
tai, kad mes savo laiku į ją nepasižiūrime, o ji moko mus vi- 
sumet balsiai ir aiškiai. Tautos galybė yra lygi jos teisinio pa¬ 
jautimo stiprybei: auklėti teisinis tautos pajautimas reiškia rū¬ 
pintis valstybės sveikata ir pajėga. Tokiu auklėjimu, žinoma, 
aš laikau ne teorinį mokymą mokyklose, bet praktingą įvedimą 
teisingumo dėsnių visuose gyvenimo santykiuose. Šito negalima 
pasiekti, sukūrus vieną išorinį teisės mechanizmą. Jis gali būti 
gerai padarytas ir dirbti taip, kad įvyks puikiausia tvarka, tačiaus 
visai nebus išpildytas anas minėtasis reikalavimas. įstatymas ir 
tvarka buvo ir baudžiavoj arba „atperkamuose žydų mokesčiuo¬ 
se" (Schutzgeld) ir daugybėje kitų ano laiko institucijų, kurios buvo 
griežtai priešingos sveiko stipraus teisinio pajautimo reikalavi¬ 
mams, ir kuriomis valstybė, gal būt, labiaus pakenkė sau, negu 
miestelėnams, valstiečiams ar žydams, kuriuos tos institucijos 
pirmiausia lietė. Materialinės teisės tvirtumas, aiškumas, tikslu¬ 
mas, pašalinimas iš visų teisės sričių—ne tik iš privatinės teisės, 
bet ir iš įstatymų policijos, finansų ir administracijos srities,— 
tų normų, kuriomis turi drovėtis sveikas teisinis pajautimas; 
teismų nepriklausomybė, kiek galima didesnis tobulinimas pro¬ 
ceso normų—šitai yra tikriausias kelias, kuriuo turi eiti valstybė, 
jei nori didinti ir tobūlinti savo piliečių teisinį pajautimą, o su 
juo ir savo stiprybę. Kiekvienas įsakymas, kurį tauta laiko ne¬ 
teisingu, arba jos nekenčiama institucija kenkia teisiniam tautos 
pajautimui ir per tai ir pačios tautos stiprybei, yra nuodėmė 
prieš teisės idėją, nuodėmė, kuri krinta ant pačios valstybės: ji 
už tą nuodėmę paskui turi atsilyginti su didžiausiomis palūkano¬ 
mis, kartais atiduoti net visą provinciją! Berods, aš nesakau, 
kad valstybė turi vengti tokių nuodėmių tik dėl utilitarinių prie¬ 
žasčių, aš veikiaus esu tos nuomonės, kad švenčiausia valstybės 
pareiga yra vykinti teisės idėją dėl jos pačios; bet, gal būt, tat 
yra doktrinis idealizmas, ir dėl to aš nežadu daryti priekaištų 
praktikos politikui ar valstybės vyrui, jeigu jisai, traukydamas 
pečiais, atmes tokį reikalavimą. Bet kaip tik dėl to aš ir paro¬ 
džiau jam šio klausimo praktiką, kurią jis labai gerai supranta. 
Teisės idėja eina petys į petį su valstybės interesais. Jei įstaty- 
tymai yra negeri, tai sveikas teisinis pajautimas negali ilgai gy¬ 
vuoti: jisai atbunka, vysta ir nyksta visai. Nes teisės esmė, kaip 
jau nesykį buvau sakęs, yra veiksmas; kuo yra liepsnai oras, 
tuo teisiniam pajautimui yra veiksmo laisvė; jos neduoti veik¬ 
smui ar trukdyti, tai vis tiek kaip troškinti pats pajautimas. 

Dabar aš jau galėčiau baigti savo raštą, nes mano tema 
yra išsemta. Bet tikiuos, kad skaitytojas man leis pajudinti dar 
vieną klausimą, kuris labai tampriai rišasi su šito mano rašto 
turiniu, būtent: kiek mūsų dabartinė teisė, arba tiksliau sakant 
dabartinė romėnų teisė, apie kurią aš tik ir imuosi spręsti, atitinka 
mano aukščiaus išdėstytiems reikalavimams? Neabejodamas ir 
griežtai atsakysiu į šitą klausimą neigiamai. Ji yra toli atsilikus nuo 
sveiko teisinio pajautimo reikalavimų ir ne dėl to, kad ji yra 
netobula kaikuriuose dalykuose, bet dėl to, kad ji visa kiaurai 
yra prisisunkusi pažiūros, diametraliai priešingos visam tam, kas 
mano aukščiau minėtais išdėstymais sudaro sveiko teisinio pa¬ 
jautimo esmę; aš čia turiu galvoje tą idealizmą, kuris teisės įžei¬ 
dime mato puolimą ne tik objekto, bet ir paties asmens. Ben¬ 
droji vokiečių teisė visai nepripažįsta šito idealizmo; mastas, ku¬ 
riuo ji matuoja visus teisės peržengimus, išskyrus garbės įžei¬ 
dimus, yra vienos materialinės vertybės mastas; joje įsivyravo ir 
viešpatauja plikas, šlykštus materializmas. 

Bet ką gi daugiau gali duoti teisė nuskriaustajam nuosavy¬ 
bės ir turto reikaluose, negu ginčijamą daiktą arba jo vertybę?*) 
Jeigu tat būtų teisinga, tai ir vagis reikėtų paleisti, kai jis bus ^ 
atidavęs pavogtąjį daiktą. į tai atsako: vagis, girdi, nusideda ne 
tik apvogtajam, bet ir valstybės įstatymams, teisinei tvarkai, doros 
dėsniams. Bet ar kitaip daro skolininkas, kuris tyčia užsigina sko¬ 
los, arba pardavėjas ir nuomotojas, kurie laužo sutartį, arba įti- 
kėtinis, kurs mano jam duotąjį pasitikėjimą pavertė tam, kad 
mane apgavus ? Argi mano įžeistasis teisinis pajautimas bus pa¬ 
tenkintas, jeigu aš po ilgos kovos tegausiu iš tų visų žmonių tik 
tai, kas buvo mano ir iš pačių pradžių? Bet jeigu visai nepri- 
pažintume, kad čia yra reikalingas papildomasis patenkinimas — 
ką aš be jokio dvejojimo laikau visai teisinga,—tai gautume aiš¬ 
kią abiejų pusių nelygybę. Iš tikro, pralaimėjus bylą viena pusė 
nustojo savo, kita gi tik atiduoda tai, ką neteisėtai buvo paėmus; 
laimėjus gi bylą, nauda vienai pusei yra tik ta, kad ji nieko ne¬ 
nustoja, o kitai pusei—kad ji pralobsta kito nauda. Argi tai 
nereiškia skatinti begėdiškas melas ir skirti premija už nedorus 
darbus. O juk taip daro bendroji vokiečių teisė. Ar galima tuo 
kaltinti romėnų teisė? 

Šituo atžvilgiu ašai pažymiu tris jos augimo laipsnius. Pir¬ 
masis laipsnis—senovės teisė, kada teisinio pajautimo smarku¬ 
mas, jei galiu taip pasakyti, dar neturi saiko, nesusivaldė; ant¬ 
rasis vidurinis periodas, kada tas smarkumas jau gerokai yra 


*) Pirmiau ir aš buvau taip žiūrėjęs į šitą dalyką (žiūr. mano raštą 
apie .Kaltybes momentą romėnų privatinėje teisėje“, Giessen 1867, p. 61. 
ir Vermischte Scnriften, Leipzjg 1879 p. 229). Dabar, ilgiau padirbęs šitąja 
tema, kitaip žiūriu į tai. 

sumaldytas; trečiajame gi periode, baigiantis imperatorių laikams 
ir ypatingai Justinijono, jis silpnėja ir apmiršta. 

Kaip atrodė pirmykštė to žemiausio laipsnio teisė, jau buvo 
seniau mano ištirta ir paskelbta,*) čionai gi aš tik trumpai ke¬ 
liais žodžiais suteiksiu savo išvadas. Budrusis senų laikų teisi¬ 
nis pajautimas į kiekvieną teisės įžeidimą arba jos nepripažinimą 
žiūri subjektingosios neteisės akimi, visai neatsižvelgdamas į tai, 
kad įžeidikas gali būti nekaltas, arba jo kaltybė gali būti įvairių 
laipsnių ir todėl baudžia jis nekaltąjį lygiai kaip ir kaltąjį. Kas 
užsigina aiškios skolos (nexum) arba kad yra padaręs kontra- 
gentui žalos, tas, prakišęs bylą, moka dvigubai; kas valdydamas 
žemę ėmė jos vaisius, turi einant vindikaciniu procesu mokėti už 
juos dvigubai ir be to dar už tai, kad nelaimėjo pagrindinio ginčo 
(dėl nuosavybės), nustoja bylos įnašų (sacramentum). Ta pati 
bauda yra ir skundėjui, prakišusiam bylą, už tai, kam jis geidė 
svetimo turto;net jeigu tik trupučiuką bus apsirikęs dėl ieškomo¬ 
sios sumos šaip visai teisingos skolos, jau visas jo reikalavi¬ 
mas virsta neteisingu**). 

Daugelis šitų senosios teisės dėsnių perėjo ir į antrąjį pe¬ 
riodą, bet jo naujosios institucijos yra visai kitokios dvasios***). 
Ji galima trumpai pažymėti tuo, kad atsirado kaltybės mastas, 
vartojamas visuose privatinės teisės santykiuose. Griežtai atski¬ 
riama objektingoji neteisė nuo subjektingosios; pirmuoju atsiti¬ 
kimu tereikia paprastai atitaisyti ar grąžinti neteisėtai paimtas 
daiktas, o antruoju — be to dar baudžiama pinigais ar garbės 
atėmimu; ir kaip tik šitas bausmių vartojimas tam tikrose ribose 
yra viena iš sveikiausių minčių antrojo periodo romėnų teisės. 
Romėnas negalėjo prileisti, kad paėmęs daiktą saugoti (depozi¬ 
tams) jo paskui užsiginęs ar pasisavinęs tą daiktą, arba kad įga¬ 
liotinis ar globėjas, sunaudojęs pasitikėjimą savo naudai arba ty¬ 
čiomis atsisakęs nuo savo pareigos, — kad toki galėtų išsisukti 
vienu tik daikto grąžinimu arba paprastu nuostolių atlyginimu; 
romėnas dar reikalavo juos nubausti, viena--kad įžeistasis teisinis 
pajautimas būtų patenkintas, ir paskui—kad kiti taip nedalytų. 
Tarp bausmių, kurios buvo vartojamos, pirmoj vietoj stovi in- 
famija (negarbė); romėnų santykiuose tai buvo sunkiausia bau¬ 
smė, kokia tik buvo galima įsivaizduoti, nes su jąja buvo surišta, 
be visų paniekinimo, dar politinių teisių nustojimas: politinė mir¬ 
tis. Ją visumet vartodavo ten, kur prasižengimas atsižymėdavo 
ypatingu nedorumu ir apvylimu. Be to dar buvo vartojama turto 
bausmės, kuriomis anais laikais plačiau naudodavosi, negu mes. 
Kas neteisingame reikale privesdavo kitą ligi teismo arba pats 
pradėdavo bylą, tam buvo ištisas arsenalas panašių priemonių; 


*) Mano rašte, minėtam paskutinėj išnašoj, p. 8--20. 

**) Kitų pavyzdžių žiūr. minėtojo rašto p. 14. 

***) Apie tai išdėsto antrasis minėto rašto skyrius p. 20 ir t.t. 

jos prasidėdavo nuo smulkių ginčijamo objekto vertybės dalių, 
(V 10 V5, x / 3 . Va) pakildavo ligi kelių kartų visos vertybės sumos 
ir kartSis, kai kaltininko atkaklumo nebuvo galima niekaip kitaip 
perlaužti, pasiekdavo begalinės, tai reiškia sumos, kurią pats 
skundėjas prisiekdamas laikydavo pakankamu atlyginimu . Ypa¬ 
tingai dvi proceso institucijos griežtai statė apskųstajam alterna¬ 
tyvą (pasirinkti): arba be jokių tolimesnių blogų pasekmių atsi¬ 
sakyti nuo ginčo, arba būti prisirengusiam, kad radę tave kaltu 
nubaus, kam tyčia peržengei įstatymą: tai buvo—prohibitoriniai 
pretoro interdiktai ir actiones arbitrariae . Jeigu apskųstasis ne¬ 
klausė valdininko ar teisėjo duoto jam įsakymo, tai tuo buvo ir 
jie įžeisti; nuo to momento buvo įžeistas ne tik skundėjas, bet 
ir įstatymas jo atstovuose; ir už tokį įstatymo negerbimą ir įžei¬ 
dimą reikėjo mokėti baudos, kurios ėjo apskųstojo naudai. 

Šitų visų baudų tikslas buvo toks pat, kaip ir baudžiamo¬ 
sios teisės bausmių. Pirmiausia — grynas praktikos tikslas, kad 
būtų apsergėti privatinio gyvenimo interesai nno tokių įžeidimų, 
kurie nėra nusikaltimai, toliaus gi—etikos tikslas, kad būtį 
patenkintas įžeistasis teisinis pajautimas ir atstatytas paniekintasis 
įstatymo autoritetas. Taigi pinigai čia buvo ne pats tikslas, o 
tik tikslo priemonė. *) 

Mano akyse šitoks dalyko pastatymas romėnų vidurinio 
periodo teisėje yra pavyzdingas. Čia nėra nei senesniosios tei¬ 
sės kraštutinumų, kur objektingoji neteisė buvo traukiama ant 
subjektingojo kurpalio, nei mūsų laikų teisės priešingų kraštuti¬ 
numų, kur civiliniam procese subjektingoji neteisė liko nu¬ 
spausta ligi objektingosios; toks dalyko pastatymas visiškai ten¬ 
kino teisėtus sveiko teisinio pajautimo reikalavimus, nes ne tik grie¬ 
žtai skyrė nuo viena kitos abi neteisės rūši, bet sugebėjo pagauti 
ir parodyti subjektingoje neteisėje net mažiausius jos šešėlius, 
atsižiūrint į įžeidimo formą, rūšį, svarbą. 

Prieinant dabar prie paskutinio romėnų teisės augimo pe¬ 
riodo, kuris pasibaigė Justinijono kompiliacija, nenoromis ver¬ 
žiasi mano galvon mintis apie tai, kokios reikšmės turi pavel¬ 
dėjimo teisė kaip atskirų asmenų, taip ir ištisų tautų gyvenime. 
Kokia būtų šitų doriškai ir politiškai visai nupuolusių laikų teisė, 
jeigu tie patys laikai būtų ją sudarę! Bet kaip kartais vienas 
kitas įpėdinis, kuris vargu galėtų išgyventi savo pajėgomis, pui- 


*] Ypatingai griežtai tatai apsireiškė vadinamose actiones vindictae 
spUantes. Idealinis pradas, kuris mato tikslą ne piniguos ir turte, bet pa¬ 
tenkinime įžeistojo teises ir asmenybės pajautimo [magis vindictae, quam 
pecuniae habet rationem“, 1. 2. § 4 de col. bon. 37, 6], yra tenai išvestas 
su visu griežtumu. Del to tos actiones nepereina įpėdiniams, negalima jos 
perleisti kitiems, arba užėjus konkursui negali būti kreditorių įtrauktos į 
konkurso masę, jos palyginti trumpu laiku užgęsta, ir jų negalima visai 
iškelti, jeigu pasirodė, kad įžeistasis visai nėra atiautęs jam padarytos ne¬ 
teisės [ w ad animum suum non revocaverit“, 1 II § 1 de jur 47, 10J. 

kiai gyvena iš palikėjo turtų, taip ir iširusi nupuolusi žmonių padermė 
dar ilgai gali misti iš praėjusių stiprių, sveikų laikų dorinio ka¬ 
pitalo. Aš tai sakau ne tik ta prasme, kad ji be jokio sau* vargo, 
vartoja svetimo darbo vaisius, bet labiau ta prasme, kad praei¬ 
ties tam tikros dvasios darbai, kuriniai, institucijos pajėgia dar 
kurį laiką ištisai tą praeitį išlaikyti ir net iš naujo ją atgaivinti ; 
jų tam tikra potencialinės energijos atsarga žmogaus rankose 
gali pavirsti gyva pajėga. Šita prasme privatinė respublikos laikų 
teisė, kurioje atsispindėjo galingas, sveikas teisinis senovės ro¬ 
mėnų tautos pajautimas, dar ilgą laiką galėjo būti ciesorių lai¬ 
kams sveiku ir gyvu šaltiniu; vėlesniųjų amžių dykumose ji buvo 
vienintelė oaza, kur bečiureno sveikas vanduo. Bet troškioje 
despotizmo samumo kaitroje nebegalėjo ilgam laikui išlikti bent 
kiek savito gyvenimo, ir tos dvasios, kuri šiaip visur buvo ujama, 
privatinė teisė nebeištesėjo pagauti ir jos išlaikyti, — jinai ir čia, 
kad ir visų paskiausia, užleido vietą naujų laikų dvasiai. Ir kei¬ 
stą žymę turi šitoji naujųjų laikų dvasia! Reikėtų, rodos, laukti, 
kad jinai turės savyje despotizmo žymių: rūstumo, kietumo, ne- 
sigailėjimo; tačiau jos veidas reiškia stačiai ką kitą — švelnumą 
ir žmoniškumą. Tiktai tasai švelnumas yra despotingas, jisai 
vienam išplėšia tai, ką kitam dovanoja — yra tai savavalios ir 
ūpo, o ne žmoniškumo švelnumas — tai pagirios smurto, kuris 
stengiasi vieną padarytą neteisę atitaisyti kita neteise. Čionai ne 
vieta išskaitinėti visus įrodymus šitam pasakymui patvirtinti*), 
užteks, mano nuomone, jeigu ašai iškelsiu vieną labai ryškų ir 
turintį savyje gausios istorinės medžiagos bruožą: tai švelnumas 
ir nuolaidumas skolininkui, su nuoskauda skolintojui**). Aš ma- 


*) Tokiu tarp kita ko yra sunkiųjų senovės proceso bausmių panai¬ 
kinimas ('žiūrėk mano raštą p. 58,)—sveikas senųjų laikų skaudumas nebe¬ 
tiko švelniam vėlesniųjų laikų silpnumui. 

**) Šitam įrodymų duoda Justinijono įstatymai, kuriais laiduotojams 
suteikiama teisė atsikirsti reikalavimu, kad pirmiau ieškotų iš skolininko; 
korrealiniams skolininkams suteikiama atsikirtimas reikalavimu pasidalinimo ; 
įkaitui parduoti nustato netikusį ir beprasmį dvejų metų laiką, pabrangus 
įkaito vertybei skolininkui duodama dar dvejų metų laikas jam išpirkti, ir 
šiam praėjus, skolininkui palikta teisės atsiimti iš skolintojo visa, ką jis 
yra gavęs daugiau, pardavęs jo daiktą: nevykęs kompensacijos teisės iš¬ 
plėtimas; datio in solutum ir bažnyčių privilegija šitoj sryty, kontraktų 
santykiuose draudimas nuostolių skundų reikalauti daugiau negu dvigubos 
sumos; neprotingas usurae supra alterum tantum draudimo išplėtimas; įpė¬ 
diniui suteikta prie beneficium inventarii lyg kokio pašos padėtis skolintojų 
pretenzijų patenkinimo atžvilgiu, [statymas, kad dauguma skolintojų turi 
teisės savo nutarimu pratęsti skolų mokėjimą, kuris taip pat pareifta iš 
Justinijono, berods, turėjo garbingą pirmataką Konstantino laikais atsira¬ 
dusio moratoriumo pavidalu, nors dar anksčiau, bet visgi ciesorių laikais, 
jis buvo įvestas, kaip querela non numeratae pecuniae, vadinamoji cautio 
indiscreta ar lex Anastasiana. Tačiaus garbė pirmutinio valdovo, kurs 
ėmė laikyti baisiu ir nežmouišku daiktu laisvės atėmimą už skolas, tenka 
Napoleonui II]. Berods, jisai nesidrovėjo vartoti sausos giljotinos, ištrem- 
damas į Cayenną, taip pat, kaip ir vėlesniųjų laikų romėnų ciesoriai nesi- 

nau, kad galima padaryti visai bendra pastaba: simpatija skoli¬ 
ninkui — tai epochos ištvirkimo ženklas. Ji pati vadina save 
žmoniškumu. Sveikoji gi epocha pirmiausia rūpinasi tuo, kad 
skolintojas atgautų savo skolą, ir nesibijo pavartoti griežtų prie¬ 
monių prieš skolininką, jeigu jos yra reikalingos bendravimui, 
pasitikėjimui ir kreditui palaikyti. 

Na o mūsoji dabartinė romėnų teisė! Beveik gailiuos, kad 
užsiminiau apie ją, nes dėl to atsidūriau tokioje padėtyje, kad 
turiu pareikšti dek jos savo sprendimą, kurio negaliu šioje vietoj 
taip smulkiai pamatuoti, kaip norėčiau. Bet gi savo išvadų aš 
neketinu slėpti. 

Stengdamasis keliais žodžiais išreikšti savo mintį, aš visos 
istorijos ir dabartinės romėnų teisės reikšmės ypatybę aiškinu 
tuo, kad grynas moksliškumas dėl tam tikrų sąlygų neišvengia¬ 
mai nusvėrė visus tuos veiksnius, kurie šiaip nustato teisės for¬ 
mas ir jos augimą: nusvėrė teisinį tautos pajautimą, praktiką, 
įstatymus. Svetimoji teisė svetima kalba, įveždinta mokslininkų 
ir jiems vieniems pilnai tesuprantama, iš pat pradžių pateko 
tarp dviejų kits kitai priešingų ir visai įvairių, dažnai tarp savęs 
kovojusių, dažnai priešingų interesų ir dėl to kenkusių jai — aš 
turiu galvoje mokslą gryno, nesuinteresuoto teisės pažinimo iš 
istorijos ir teoriją jos pritaikymo praktikoje ir tolesnio tobulini¬ 
mo; o priešais ją praktika, neturinti reikalingos pajėgos, kurios 
duoda pilnas medžiagos aprėpimas, ir delt6 ji buvo pasmerkta 
amžinai priklausyti nuo teorijos, taigi liko lyg nepribrendusi, ir 
partikuliarizmas, kaip teismuose, taip ir įstatymų leidimo srity, 
nuslopino silpnus, mažus centralizacijos diegus. Argi tad galima 
stebėtis, kad tarp teisinio tautos pajautimo ir šitos teisės atsivėrė 
nepereinama bedugnė, kad tauta nesuprato savo teisės, o teisė — 
tautos? Institucijos bei normos, kurios buvo suprantamos Ro¬ 
moj anykščiais santykiais ir įpratimais, čionai, visai pasikeitus 
gyvenimo sąlygoms, virto stačiai prakeikimu, ir iki šiol nuo to 
laiko, kaip stovi pasaulis, niekur teismai taip negriovė tautoje 
tikėjimo ir pasitikėjimo teise, kaip šitie. Ką turi pasakyti pa¬ 
prasto, sveiko proto pilietis, jeigu jisai, atėjęs pas teisėją su 
rašteliu, kuriame jo priešininkas prisipažįsta esąs jam kaltas 
šimtą guldenų, iš teisėjo išgirs atsakymą, kad tasai raštelis, 
kaip w cautio indiscreta niekuo neriša skolininko, arba kai iš- 


drovėjo visai nekaltiems išdavikų vaikams ruošti likimą, kurį jie patys pa¬ 
žymėdavo žodžiais: „ut his perpetua egestate sordentibus šit et mors so- 
latium et vita supplicium“ (\. 5. Cod. ad leg. Jul. maj. 9 — 8),_— ir kokie 
žmoniški ir malonus jie buvo skolininkams! Nėra patogesnio budo pasiro¬ 
dyti švelniam ir Žmoniškam, kaip kito lėšomis!—O ir privilegijuotoji įkaito 
teisė, kurią Justinijonas suteikė žmonoms, kilo, žinoma, iš ano švelnaus jo 
širdies būdo, kuriuo ir jis pats gėrisi ir negali atsigėrėti, kiekvienai naujai 
progai atsitikus, bet tai buvo panašu į minkštą šventojo Krispino širdį, 
kuris vogė šikšnas iš turtingųjų siūti batams pavargėliams. 

girs iš teisėjo, jog skolos raštelis, kur aiškiai pasakyta, kad pi¬ 
nigai yra paskolinti, pirmuosiusdvejus metus negalįs būtį įrodymu ? 

Bet aš neketinu leistis į smulkmenas, o joms ir galo ne¬ 
būtų, teapsistosiu prie dviejų mūsų jurisprudencijos paklydimų — 
kitaip negalima jų pavadinti, — kurie yra principinės rūšies ir 
turi savyje neteisės grūdą. 

Vienas paklydimas yra tas, kad dabartinė jurisprundencija 
visai nebesupranta anos mano pirmiau išdėstytos minties, jog 
teisės peržengimas reikalauja ne tik atlyginimo pinigais, bet ir 
patenkinimo už įžeistą teisinį pajautimą. Jos mastas — negyvas, 
plikas materializmas: grynas piniginis interesas. Ašai prisimenu, 
esu girdėjęs iš vieno teisėjo, kaip jisai, norėdamas išvengti nuo¬ 
bodžios ginčo bylos deliai kokio menko daikto, pasisiūlęs už¬ 
mokėti skundėjui už tą daiktą ir labai pasipiktinęs, kai tasai at¬ 
metė tą pasisiūlymą. Kad skundėjui galėtų rūpėti jo teisė, ne 
pinigai, tai neatėjo galvon mokytam teisėjui, ir mes už tat nela¬ 
bai jį ir tekaltiname; jisai galėjo visą kalte nuo savęs nuversti 
ant mokslo. Piniginė bauda, kuri romėnų teisėjo rankose buvo 
tinkamiausia priemonė idealiniam teisės įžeidimo interesui*) 
patenkinti, esant mūsų dabartinei įrodymų teorijai, virto vienu iš 
menkiausių ir nevykusių įrankių, kuriais teisingumas nori ka¬ 
riauti su neteise. Iš skundėjo reikalaujama, kad jis įrodytų 
savo nuostolius tiksliai pinigais iki skatiko. Reikia tik pasižiū¬ 
rėti, kas išeitų iš teisės gynimo, jeigu nebūtų piniginio inte¬ 
reso ! Savininkas neįleidžia samdytojo į sodą, nors buvo suside¬ 
rėta, kad ir jis gali naudotis; lai dabar jis įrodo, kiek pinigais 
vertas yra vaikščiojimas po sodą. Arba savininkas išnuomojęs 
butą vienam, kol dar neįsikraustė samdytojas, išduoda kitam, ir 
anas tur per kokią ištisą pusę metų tenkintis menkiausia lin¬ 
dyne, kol ras kitą butą. Viešbučio savininkas, telegrafu žadėjęs sve¬ 
čiui kambarį, neįsileidžia jo, ir jam tenka ištisos valandos slan¬ 
kioti gatvėmis, kol ras bent menkiausią užeigą. Lai dabar bent 
paverčia visa tai pinigais arba tikriau lai patys patiria, kokį at¬ 
lyginimą priteis taismas; Vokietijoj nič nieko nepriteis, nes vo¬ 
kiečių teisėjas negali atsikratyti teorinių abejojimų ir pasakys, 
kad nemalonumų, nors ir didžiausių, negalima pakeisti pinigais; 
prancūzų gi teisėjas nematys čia jokių sunkenybių. Mokytojas, 
kuris užėmė vietą privatinėje mokykloje, vėliau randa geresnę 
vietą ir laužo sutartį, o kito į jo vietą iš karto nagalima surasti. 
Lai kas apskaito, kiek nuostolių pinigais padaryta, kad per keletą 
ištisų savaičių ar mėnesių mokiniai neturėjo pamokų prancūzų 
kalbos arba piešimo, arba — kokio didumo nuostolių turėjo mo- 


*) Smulkiau įrodžiau viename savo straipsnyje mano „Jahrbiicher“ 
t. 18, Nr. 1. Tinkamai ir tiksliai šiandien vartoja piniginę baudą prancūzų 
teismai, kuo jie geron pusėn skiriasi nuo visai atvirkščio ir netikusio bau¬ 
dos vartojimo vokiečių teismuose. 

kyklos vedėjas. Virėja be priežasties atsitraukia iš tarnybos, ir 
kadangi pavaduoti jos kuo kitu vietoje negalma, tai ponai atsi¬ 
randa nesmagioj padėty; lai kas apskaito to nesmagumo vertybę 
pinigais. Visais šitais atsitikimais, einant esamais vokiečių įsta¬ 
tymais, esi žmogus visai be jokios išeities, nes tos pagalbos, ku¬ 
rią duoda įstatymas nuskraustajam, negalima gauti be įrodymų, 
o jų paprastai negalima visai pristatyti. O jeigu kartais ir būtų 
lengva, tai atlyginimo nuostolių pinigais neužtektų apsiginti nuo 
tolesnių neteisės pakartojimų. Juk tai yra stačiai beteisė padėtis. 
Čionai slegia ir įžeidžia ne tiek nesmagumas, kurį žmogus dėl to 
patiria, kiek kartusis jausmas, kad teisė galima mindžioti kojomis 
ir prieš tai nėra nė jokios pagalbos. 

Negalima kaltinti dėl tos ydos romėnų teisė; ji kad ir lai¬ 
kėsi to principo, kad teismo sprendimas turi būti išreikštas pini¬ 
gais, bet vis dėlto mokėjo taip vartoti baudas, kad ne tik pinigi¬ 
niai, bet ir visi kiti teisėti interesai buvo gerai apginti. Bauda 
teisėjo rankose buvo teisės įrankiu, kurs laidavo jo įsakymų vy- 
kinimą: apskųstasis, atsisakydams padaryti tai, ką jam paskyrė 
teisėjas, neišsisukdavo atsipirkimu pinigais už padarytąją skriaudą; 
—bauda čionai siekė bausmės tikslo, ir kaip tik šitoks dalykas 
duodavo skundėjui tai, kas jam kartais buvo vertesnis už pinigus, 
būtent: gaudavo dorinį patenkinimą už tyčiomis padarytąjį teisės 
įžeidimą. Tokio patenkinimo mintis nevisai išnyko dabartinėje 
romėnų teisės teorijoje; jinai nebesupranta tos idėjos; ji tepripa¬ 
žįsta neatlikto veiksmo vertinimą tik pinigais. 

Neatjaučiant ir nesuprantant dabartinei vokiečių teisei ide¬ 
alinio teisės įžeidimo intereso, romėnų civilinės baudos mūsų da¬ 
bartinėje praktikoje turėjo visai išnykti. Apgaulingą depozitarĄ 
ar mandatarą (įgaliotinį) nebeištinka negarbė; didžiausia suktybė, 
jeigu ji tik moka gudriai išvengti baudžiamojo įstatymo, šiandien 
lieka visai laisva ir nebaudžiama*). Tiesa, mokslo ir mokymo 
knygose dar galima aptikti piniginės baudos ir bausmės už me¬ 
lagingą užsigynimą, bet teismų sprendimuose vargiai jas berasime. 
Bet ką tai reiškia? Ogi tai, kad pas mus subjektinė neteisė 
nustumta iki objektinės laipsnio. Tarp skolininko, kuris begėdiš¬ 
kai išsigina duotos ^am skolos, ir įpėdinio, kuris taip pat ginčija 
skolą, bet taip daro bona fide, tarp mandataro (įgaliotinio), kuris 
mane apgavo, ir tokio, kuris tėra apsirikęs, trumpai sakant, tarp 
sumanyto, išdykusio teisės peržengimo, padaryto tyčia, akiplė¬ 
šiškai, ir tarp teisės nežinojimo ar nieapsižiurėjimo musų dabar¬ 
tinė teisė nebedaro jokio skirtumo—visas procesas sukasi tiktai 


*) Nereikia pamiršti, kad aš kalbu apie dabartinę romėnų teisę, 
(pusi. 84). Jeigu aš tat dar sykį pakartoju, tai dartfu dėl to, kad man sykį 
darė priekaištų, kad aš, dėstydamas anas mintis, visai pamiršęs vokiečių 
Baudžiamojo Statuto 246,266 str. Kad aš ėmiaus kritikuoti dabartiną ro¬ 
mėną teisę ,mano kaltintojas greitai pamiršo. 

aplink piniginį interesą. Kad Temidos svarstyklės ir privatinėje 
teisėje ir baudžiamoje turi sverti neteisę , ne tiktai vienus pini¬ 
gus , ta mintis yra taip svetima mūsą dabartiniam juridiniam 
galvojimui, kad aš, išdrįsdamas ją pasakyti, turiu laukti tokio 
atsikirtimo: juk, girdi, kaip tik tame ir yra visas skirtumas tarp 
baudžiamosios ir civilinės teisės. Dabartinėje teisėje — taip; aš 
dar pridursiu: labai gaila! Bet ar yra tas skirtumas teisėje pa¬ 
čioje? Ne! Lai man pirma įrodo, kad yra tokių teisės sričių, 
kur teisingumo idėja galėtų būti ne visiškai įvykinta; teisingumo 
gi idėjos negalima atskirti nuo kaltybės prado. 

Antras aukščiau minėtų dabartinės jurisprudencijos pakly¬ 
dimų, davusių tikrai nelemtų vaisių, yra jos pastatytoji įrodymų 
teorija*). Tarsi, ji tam tikslui ir yra išrasta, teisei žlugdyti. 
Jeigu visi pasaulio skolinikai susitartų savo tarpe atimti skolinto¬ 
jams jų teisę, jie negalėtų tam tikslui surasti tinkamesnės priemo¬ 
nės, kaip tat yra padariusi mūsų jurisprudencija su savo įrodymų 
teorija. Joks matematikas negalėtų pastatyti tikslesnio įrodymų 
metodo, negu vartojamoji mūsų jurisprudencijos. Nesąmonės 
viršūnės ji pasiekė bylose dėl nuostolių atlyginimo ir skunduose 
dėl intereso. Baisus niekinimas, kuris, tariant vieno romėnų ju¬ 
risto žodžiais**) „po teisės priedanga yra daromas pačiai teisei“, 
ir kuriam malonų kontrastą daro išmintingas prancūzų teismų 
elgimasis, daugelyje naujesniųjų raštų taip vaizdingai yra nupieštas, 
kad man nėra reikalo plačiau beapsistoti; tik vieno pasakymo 
negaliu paslėpti: vargas prie tokio proceso skundėjui, ir laimė 
—apskųstąjam. 

Jeigu aš sutrauksiu į viena visa, ką esu iki šiol išdėstęs, tai 
•tegu bus leista man pasakyti, kad šitas paskutinis šauksmas — 
tai mūsų dabartinės jurisprudencijos ir praktikos obalsis. Ji ėjo 
tuo keliu, kurį pradėjo Justinijonas, ir toli nuėjo; ji laiko savo 
pareiga rūpintis labiau skolininku, negu skolintoju: ji geriau pa¬ 
darys aiškią skriaudą šimtui skolintojų, negu gal per rūsčiai 
apsieis su vienu skolininku. 

Nežinantis vargiai beįtikėtų, kad šitas dalinis teisės neigi¬ 
mas. kurio mes sulaukėme dėl nelemtos civilistų ir procesua- 
listų teorijos, galėtų dar žemiau nupulti, betgi ir juos buvo toli 
pralenkę senesniųjų kriminalistų paklydimai, kuriuos negaliu ki¬ 
taip pavadinti, kaip pasikėsinimu prieš teisę ir sunkiausiu nu¬ 
sižengimu, kurį mokslas kada nors yra padaręs prieš teisės pa¬ 
jautimą. Aš čia turiu galvoje apgailėtiną apsigynimo teisės nuo- 


*) Reikia atsiminti, kad šitos mintys liečia procesą, kuris buvo vo- 
kiečiuse, pasirodžius mano šitam raštui (1872 m.) ir buvo pakeistas tik iš¬ 
leidus „Civilprocessordnung fiir das deutche Reich“ (pradėjo gyvuoti nuo 
1879. X. 1). 

**) Paulus in 1. 91 § 3 de V. O. [45-1] ...in quo genere plerumąue 
sub autoritate juris scientiae perniciose erratur“; tik šitas juristas turėjo 
čia galvoje kitą paklydimą. 

puolį, sumenkėjimą tos amžinos teisės, kurią Ciceronas vadina 
žmogui įgimtuoju įstatymu ir apie kurią romėnų juristai visai 
naiviai sakydavo, kad jos jokie pasaulio įstatymai negalį gin¬ 
čyti. (Vim vi repellere omnes leges omniaųue jura permittunt). 
Paskutiniais amžiais, o ypač mūsų amžiuje, jie būtų galėję įsiti¬ 
kinti, kad esti atvirkščiai! Berods, principe mokytieji juristai pri¬ 
pažįsta šitą teisę, tik turėdami tokios pat simpatijos nusidėjėliui, 
kaip civilistai ir procesualistai skolinikui; jie iš tikrųjų gyvenime 
stengiasi taip ją susiaurinti ir apkarpyti, jog daugumoje atsiti¬ 
kimų nusidėjėlis esti puikiai apgintas, gi apipultasis lieka be jo¬ 
kio apgynimo. Kaip žemai yra nupuolęs asmenybės pajautimas, 
vyriškumas, kaip visai yra išsigimęs ir atbukęs paprastas, sveikas 
teisės pajautimas, tuojau pastebėsime, kai tik pažvelgsime į šito 
mokslo literatūrą.*) Atrodo, lyg būtum patekęs i dorinių kastratų 
draugiją! Žmogus, kuriam gresia pavojus ar garbės įžeidimas, 
turi trauktis atgal, bėgti **) — tartum būtų teisės pareiga lyginti 
kelias neteisei — ir tik viename dalyke tesiskiria mūsų galvočiai 
—tai ar karininkai, bajorai ir aukštesnieji valstybės vyrai taip 
pat turėtų bėgti ***) — o paprastas kareivis, kad ir du sykiu nu¬ 
sileistų savo priešininkui, o jo vejamas, imtų gintis ir jį nukautų, 
tai vis dėlto būtų nuteistas kalaviju nudėti savo paties išganin¬ 
gam pamokinimui, o kitiems pabauginamam pavyzdžiui!“ 

Žmonėms didikams, kaip ir karininkams, leidžiama savo 
garbei apginti naudotis teisėtuoju apsigynimu (Notwehr)****), bet 
kitas autorius tuojaus, susiaurindamas .tą teisę, priduria, kad įžei¬ 
stasis vien tik žodžiu negali priešininko nukauti. Tačiau kitiems 
asmenims, kad ir valstybės valdininkams, negalima to pat pripa¬ 
žinti; civilinių teismų asmenims nurodyta, kad jie kaip „įstatymo 
atstovai“, turėdami kurių pretenzijų, turi tenkintis šalies įstaty¬ 
mais ir nebegali daryti kitokių žingsnių. Kuo blogiausia yra pirk¬ 
liams. „Pirkliai, kad ir turtingiausieji“, sakoma tenai, „nedaro 
jokios išimties, nes jų garbė — jų kreditas, jie tol turi garbės, 
kol turi pinigų, todėl jie gali be pavojaus nustoti savo garbės ar 
gero vardo, kentėti, kai juos drabsto koliojamais žodžiais, o 
jeigu jie yra žemesnės klasės žmonės, tai turi kęsti neperskaudų 
antausį, ar sudavimą per nosį“. O jeigu tas nelaimingasis yra 
prastas valstietis ar žydas, tai jis už šio įsakymo peržengimą 
privalo būti baudžiamas paprasta draudžiamoje* apsigynimo bau¬ 
sme, tuo tarpu kai kiti asmens reikia bausti „kiek galima švel¬ 
niau“. 

Ypatingai pamokomas yra būdas, kuriuo ieškota priemonių 


*) Ji yra nurodyta K. Levitos rašte. Das Recht der Notvvehr, Gies- 
sen 1856 p. 158 ir kit. 

**) Levitą, nur. veik. p. 237. 

***) Taip pat, p. 210. 

****) Taip pat, p. 205 ir 206. 

pašalinti teisėtam apsigynimui, ginant nuosavybę. Nuosavybė, 
vienų nuomone, esanti taip pat, kaip ir garbė, pakeičiamoji gė¬ 
rybė; aną ginanti reivindicatio , šią gi— actio injuriarum. Bet kas 
daryti, jeigu plėšikas pabėga, pavogęs daiktą, už tolimų kalnų ir 
girių ir nėra žinoma, kas jis toks ir kame jis yra? Tuomet ra¬ 
minama atsakant, kad savininkas de jure tebeturįs reivindicatio 
ir kad „tik dėl atsitiktinų, nuo turto teisės esmės nepareinamų, 
aplinkybių atskirais atsitikimais skundas tampąs neįvykdomas“*). 
Lai tuo tenkinasi tasai, kuris visą savo turtą turėdamas vertybi¬ 
niuose poperiuose nešioja su savim ir nesipriešindamas gauna 
atiduoti plėšikui; jam vis dar lieka nuosavybė ir reivindicatio, gi 
plėšikas nieko daugiau neturi, kaip faktinį laikymą! Tatai man 
primena apvogtąjį, kuris ramina save tuo, kad vagis nepačiupęs 
nurodymų, kaip reikia apsieiti su pavogtuoju daiktu. Kiti šiaip 
taip leidžia vartoti prievartą vienu atsitikimu, kai liečiama yra 
labai didelė vertybė ir nėra kitos išeities, bet įsako apipultajam, 
kad jisai, nežiūrėdamas didžiausio susijaudinimo, tiksliausiai ap¬ 
skaitytų, kiek pajėgos reikia pavartoti antpuoliui atmušti; jeigu 
jisai be reikalo pramuša puolikui pakaušį,—o jei būtų anksčiau 
ištyręs pakaušio stiprumą ir būtų atsigynęs nuo plėšiko silpne¬ 
sniu smūgiu,—tai atsako už tai. Teorininkai įsivaizduoja apipul¬ 
tojo padėtį esant tokią, kokia buvo Odisėjo, ruošiantis jam į 
kovą su Iru: 

„Pradėjo tuomet Odisėjas kantrusis dvejoti: 

Ar čia jis trenkus, kad dūšią iš jo išmušus ant vietos, 

Arba smūgiu jį lengvu tik parblokšti iš karto ant aslos. 

Taip apsimąstęs, jis nutarė būsią gana tik parbloškus“...**). 

Priešingai, vagiant mažesnės vertybės daiktus, pav. aukso 
laikrodį, makšną su keliais muštiniais, ar net ir su keliais šim¬ 
tais muštinių, apipultasis tikrai neprivalo daryti priešininko kū¬ 
nui jokios žalos. Nes kas tai yra laikrodis palyginti su kūnu, 
gyvybe ir sveikais kūno nariais? Anie daiktai yra labai lengvai 
pakeičiami. Šie gi visiškai nepakeičiami. Neginčijama tiesa! Tik 
pamiršta, kad laikrodis priklauso apipultajam , o kūno nariai — 
plėšikui , ir kūnas šitam yra labai didelė vertybė, anam gi—nė 
kokia, o kad laikrodžio pakeičiamumas yra neabejojamas, tai 
kyla klausimas: kas atlygins už pavogtą laikrodį? Bene teisėjas, 
kurs pirmas nurodė tą ypatybę? 

Bet gana bus moksliškų niekų ir iškraipymo. Kokia didelė 
gėda turi mus imti, kai matome, jog aną paprastąją sveiko tei¬ 
sinio pajautimo mintį, kad liečiant kiekvieną teisę, kad ir būtų 
jos objektu laikrodis, yra liečiamas ir apipūdamas pats asmuo 


*) Taip pat, p. 210. 

**) Odisėja XVII, 91—94. Ralio vertime. 

su visa jo teise ir asmenybe, taip galėjo pamiršti mokslas, jog 
savo teisės išsižadėjimą, bailų bėgimą nuo neteisės jis galėjo iš¬ 
kelti į teisės pareigą. Ar yra ko stebėtis, kad tais laikais, kada 
tokios pažiūros pas mokslininkus drįsta pasirodyt dienos švie¬ 
son, kada tais pačiais laikais bailumo ir piktam nesipriešinimo 
dvasia pagauna ir tautos likimą? Mūsų laimė, kad susilaukėme 
kitokių laikų—šitokios pažiūros šiandien nebėra galimos, jos 
galėjo tarpti tik visai politiškai ir teisiškai nupuolusio tautinio 
gyvenimo baloje. 

Ką tik išdėtoji bailumo teorija, raginanti išsižadėti užgau¬ 
tos teisės, yra griežtai priešinga mano ginamajai teorijai, kuri 
kovą dėl teisės laiko kaip tik pareiga. Nelabai taip žemai, bet 
gerokai žemiau sveiko teisinio pajautimo plokštumos, guli vieno 
naujesniųjų filosofų, ' Herbarto , pažiūrą į paskutinę teisės prieža¬ 
stį. Jisai randa ją tame motyve, kurio negalima kitaip pavadinti, 
kaip estetiniu: nemėgime ginčytis. Čionai ne vieta įrodinėti, kad 
šita pažiūra visai netikusi; aš esu laimingoj padėty, kad šitame 
dalyke galiu atsišaukti į vieno mano draugo išvedžiojimus*). 
Jeigu jau, vertinant teisę, galima būtų atsižiūrėti į. estetiką, tai 
aš sakyčiau, kad reikėtų estetinis grožis teisėje matyti ne tame, 
kad ji neigia kovą, bet kaip tik tame, kad ji pripažįsta kovą. 
Kas randa, kad kova, kaip Kova, estetikos atžvilgiu yra negraži, 
— nevertinant jos etikos atžvilgiu — tai tas tufi išbraukti mūsų 
visą literatūrą ir meną, nuo Homero Iliados ir graikų skaptybos 
iki mūsų laikų, nes vargu kuri kita tema taip labai patrauktų, 
kaip kad kova visose įvairiose jos formose, ir dar reikia pirma 
paieškoti tokio žmogaus, kurs, žiūrėdamas į didžiausią žmogaus 
pajėgos įtempimą, kurį atvaizdavo ir iškėlė skaptyba ir poezija, 
jaustų ne estetinį patenkinimą, o tik_ estetinį nemalonumą. Auk¬ 
ščiausia ir tikriausia dailės ir literatūros problema visumet buvo 
ir bus tai, kad žmogus gina idėją, vis tiek, ar ta idėja bus tei¬ 
sės, tėvynės, tikėjimo, tiesos. Gi tas gynimas visumet yra kova. 

Ne tik estetika, bet ir etika turi mums duoti raktą į tai, kas 
tinka ir kas yra priešinga teisės esmei. Tačiau etika ne tik ne¬ 
atmeta kovos dėl teisės, bet laiko ją tautoms ir asmenims pri¬ 
valoma, esant mano šiame rašte nurodytoms sąlygoms. Kovos 
gaivalas, kurį nori Herbartas atimti teisės sąvokai, yra nuo am¬ 
žių buvusioji, įgimtoji ir amžinoji jos ypatybė, — kova yra tai 
amžinas teisės darbas . Be kovos nėra teisės, kaip be darbo 
nėra nuosavybės. Greta dėsnio: „Dirbdamas ir prakaituodamas 
tu valgysi savo duoną“, reikia pastatyti toks pat teisingas dėsnis: 
„Kovodamas tu atrasi savo teisę“. Nuo to momento, kai teisė 


*) Jul. Glaser Gesammelte kleinere Schriften ūber Strafrecht, Zivil- 
und Strafprocess. Wien. 1868, t. I p. 202 ir kit. 

tšsižada pasiryžimo kovoti, ji išsižada pati savęs; ir jai tinka 
poeto pasakymas: 

Das ist der Weisheit letzter Schluss: 

Nur Der verdient sich Freiheit wie das Leben 
Der taglich šie erobern muss. 

Tai yr paskutinis išminties žodis: 

Tik tas telaimi gyvybę ir laisvę, 

Kas turi kas dieną dėl jų kovoti. 

